
Capitolul 1 


La cei treizeci de ani ai săi, T.J. Mocollan era, 
fără îndoială, unul dintre cei mai buni avocaţi din 
ţinut si lucrul acesta nu mai trebuia dovedit. Cu 
faţa aspră ca o mască si cu ochii între- deschisi, 
asculta plictisit pledoaria colegului său mai tânăr. 
Nu obişnuia să se încurce cu astfel de cazuri - 
pentru el banale - dar acceptase de această dată, 
la insistenţele unui vechi prieten care-l cunoştea 
pe Tony Leyden, clientul său care avusese 
ghinionul de a se îndrăgosti „de cine nu trebuie“. 
Un zâmbet ironic îi apăru în colţul gurii. Neruşinata 
se afla acum în sală şi avea să plătească pentru tot 
ce făcuse. 

Jocelyn îl privi atent, cântărindu-i umerii laţi, 
puternici, coapsele lungi şi bine clădite ce se 
puteau ghici prin stofa elegantă, fină, a 
costumului. Era genul de om pe care-l observai 
dintr-o mulţime; nu era frumos, chiar dimpotrivă, 
dar avea acel aer viril, acea vigoare masculină, 
care-l făceau aparte. Jocelyn se înfioră la gândul că 
îşi pusese toate speranţele, toată încrederea ei în 
omul acesta. începuse chiar să regrete că 
acceptase procesul şi că făcuse imprudenţa de a 
se lăsa pe mâinile juraţilor. 

Apoi, Mocollan începu să vorbească si Jocelyn 
realiză cu stupoare că portretul meschin ce se 
contura treptat era al ei, chiar al ei. Auzea ca prin 
vis cum încerca s-o apere avocatul, dar îi răsuna 
limpede în urechi vocea rece, calculată a lui 
Mocollan, răstălmăcind fiecare gest, fiecare vorbă 
a ei în favoarea LUI. Tony părea acum îndrăgostitul 
inocent înşelat de o frivolă al cărei singur scop 
erau banii. Când îi întâlni privirea, Jocelyn începu 
să înţeleagă ce i se întâmplă: primea doi ani de 
închisoare si, în plus, discursul moralist si plicticos 
al judecătorului despre cum va trebui să se 
comporte în viitor. 

In cele din urmă, Jocelyn înţelese de ce 
Mocollan se purtase cu ea în felul acesta. Făcând-o 
în egală măsură responsabilă de banii furaţi, 
pedeapsa lui Tony se putea reduce simţitor. Işi 
pierdu atunci controlul; începu să vorbească fără 
sens şi să insulte figura aceea rece şi crudă în 
care-şi pusese toate speranţele. 

- Mincinos nemernic! N-o să-mi scapi! Vei plăti 
chiar dacă mă va costa viaţa! 

Işi amintea apoi, cum fusese târâtă din camera 
de judecată şi în faţă îi apăru privirea sticloasă, 
dispreţuitoare a lui Mocollan. Se simţea ca un 
animal sălbatic, închis într-o cuşcă prea strâmtă, 
fara putință de scăpare. 


Josey Smith îşi privi prietena cu ochii mici, 
severi. 
- Aşadar, totul a fost o farsă. O glumă de-ale 

tale şi de-ale lui Annie. Şi ca de obicei, nu regreţi 
nimic, nu-i aşa? 

Erau prietene de şase ani. La douăzeci şi cinci 
de ani, Josey era cu patruzeci de ani mai tânără ca 
Maud Lorrimer, dar asta nu avea nici o importanţă, 
cel puţin pentru Josey, care considera prietenia lor 
nemuritoare. O întâlnise într-un moment- cheie al 
vieţii ei, când Maud o salvase practic din ghearele 
morţii. De aceea, Josey ştia că nici într-o sută de 
ani n-ar fi putut s-o răsplătească pentru binele 
făcut, dar acum, Maud întrecuse orice măsură. 

- Nu regret nimic, absolut nimic, îi răspunse 
aceasta sec. Asta te-a făcut să vii, nu-i aşa? 

Avea dreptate; Annie o sunase de urgenţă 
spunându-i că domnişoara Maud suferise un atac 
de cord şi fusese dusă la spital. Atât şi nimic mai 
mult. 

Apoi, Josey încercă să găsească pe cineva care 
să-i poată spune mai multe, dar, surprinzător, 
Maud putea să vorbească şi s-o asigure că se simte 
mult mai bine, deşi Thorne insistase că trebuie să 
se pensioneze şi să se retragă într-un azil. Josey o 
cunoştea bine pe Maud, ştia că pentru ea, munca 
însemna viaţă, şi se mira că Thorne nu cunoştea 
acest amănunt la fel de bine ca şi ea. Se hotărî, 
deci, ca îndată ce va putea, să ia primul avion spre 
Hilton Head. 

Pe drum, Josey îşi stăpâni cu greu indignarea la 
adresa lui Thorne, nepotul lui Maud. Cum 

îndrăznea el să amenințe că o va duce într-un azil, 
departe de oameni şi de lume? Şi tocmai pe Maud, 
cea mai drăguță fiinţă din lume, sufletul tuturor 
petrecerilor, cum se putea una ca asta? Totul se 
spulberă însă, în clipa în care Josey o găsi pe Maud 
nu în ghearele morţii cum s-ar fi aşteptat, ci stând 
liniştită pe terasa însorită, cu un Martini în faţă. 
Dacă n-ar fi fost atât de epuizată, cu siguranţă 
Josey s-ar fi supărat. 

- M-au ținut doar peste noapte sub obervaţie, 
explică scurt Maud. 

- Şi presupun că nici Thorne n-a spus nimic 
despre azil, am dreptate? o întrebă ironic Josey. 

Maud o privi cu ochii mari, strălucitori. 

- Intreabă-l singură, va fi aici la sfârşitul 
săptămânii. Dar ia loc, te rog, descalţă-te şi toarnă- 
ţi ceva de băut. Dacă nu m-aş fi grăbit puţin, cu 
siguranţă ai fi fost încă în Atlanta, făcând 
inventarul cărţilor lui John, pentru avocatul ăla, al 
lui. O, Doamne, chiar îmi va lipsi băiatul ăsta! 

Josey oftă adânc, îşi azvârli pantofii şi se 
cufundă într-unul din fotoliile de lemn roşcat de pe 
terasă, sub soarele palid de noiembrie. 

- Şi mie, adăugă ea simplu. De aceea am venit 
atât de repede când am auzit că ai făcut un atac 
de cord. Cu el lucrurile s-au petrecut atât de 
repede. A muncit până în ultima zi; parcă simţea 
că o să moară. Şi până la urmă tot n-a reuşit să 
termine. Acum editorul lui caută pe cineva care să 
poată scrie ultimele capitole. 

- Ai fi putut s-o faci şi tu, zâmbi Maud. 

- Nu, eu nu sunt istoric, spuse Josey. Şi oricum, 
nu cred că editorul lui ar fi de acord. 

Cu un gest simplu îşi adună părul la spate, 
lăsându-l apoi să cadă pe umeri în valuri de lumină 
roşie. Nu pentru prima dată, Maud se minună de 
frumuseţea ei. Fiecare trăsătură a fetei era 
perfecţiune pură - pomeţii, nasul, buzele catifelate, 
ochii strălucitori din spatele genelor lungi şi dese, 
toate păreau desenate de mâna unui pictor iscusit. 
Maud se întoarse brusc şi spuse hotărât: 

- Mâine te duc la cumpărături. Şi de data asta, 
eu voi alege hainele. 

Josey o privi amuzată. 

- Văd că te-ai însănătoşit numaidecât! spuse ea 
ironic. 

Maud nu intră în joc. 

- Ei, nu zici nimic? Nu mă refuzi? Nu-mi interzici 
să cheltuiesc banii pe tine? 

- Nu este nevoie să cheltuieşti nimic, răspunse 
fără chef Josey. Am banii mei acum. Pot să-mi 
cumpăr singură hainele de data aceasta. 

- A, da, sigur, banii de la John. Cincizeci de mii, 
nu-i aşa? Mă bucur că ai început să-i foloseşti! 

Josey o privi cu tristeţe. 

- Păstrez doar o mie pentru mine. Restul sunt 
pentru pensia anuală a bătrânei Maggie. A lucrat 
pentru John timp de patruzeci şi cinci de ani şi apoi 
au dat-o afară. 

- Cred că John s-ar bucura să te audă vorbind, 
şopti Maud, deşi înclin să cred că i-ar fi plăcut la fel 
de mult să-ţi rămână ţie banii. A simţit că tu eşti 

cea care-i meriţi. Dar, ia spune-mi, ce zic 
verişoarele lui despre toate acestea? 

Josey schiţă o uşoară grimasă. 

- O mulţime. M-au acuzat, printre altele, că aş fi 
fost amanta lui. Şi nu înţeleg de ce! John a fost 
întotdeauna ca un tată pentru mine. lar acum, vor 
ca Maggie să nu primească nimic, după atâţia ani 
în care i-a fost fidelă ca un câine. 

- Bestiile! spuse Maud printre dinţi. Au luat 
casa, ce mai vor acum? 

- Vor totul, Maud, dar mai bine să nu mai 
discutăm despre ele acum, încheie Josey pe care 
amintirea celor două bătrâne o umplea de dezgust. 
La înmormântarea lui John scotociseră toată casa 
şi adunaseră tot ce era mai de valoare. Şi chiar ai 
nevoie de mine, Maud? Eşti sigură că nu inventezi 
tu o slujbă fiindcă ştii că-mi caut de lucru? 

- Bineînţeles că nu. Chiar am nevoie de tine! 

- Şi Thorne? El ce părere are despre asta? 

Maud o privi cu inocenţă. 

- Thorne? De când îmi ordonă mie Thorne cum 
să-mi conduc afacerile? 

- De când te ştiu, răspunse blând Josey. In ciuda 
faptului că n-a muncit o singură zi în viaţa lui, pare 
destul de priceput la a-ţi da sfaturi. Ştii că a 
cumpărat acest teren pentru tine, că ţi-a construit 
casa şi a plătit apartamentul tău din Atlanta. Mai 
ştiu că îi ceri părerea ori de câte ori ai vreo 
problemă în afaceri, sau când vrei să schimbi ceva, 
oricât de mic. Dar nu înţeleg de ce faci toate 
acestea. 

Maud clipi des, ridicând sprâncenele. 

- Vezi tu, draga mea, el este bărbat. 

Reacţia fu cea aşteptată. 

- Maud Lorrimer, eşti cumva feministă? Da, este 
bărbat, dar de aici nu rezultă în mod automat că 
este şi inteligent. Ba, din câte mi-ai spus chiar tu, 
din greşeală, ce-i drept, este mai degrabă un 
neisprăvit. 

- Ti-am spus eu ceva? întrebă Maud vădit 
încurcată. Eu doar am menţionat ceva despre o 
femeie din viaţa lui, pe care o cam tachina într-o 
vreme. 

- Intr-o vreme? Hai, fii serioasă, Maud! Thorne a 
fost toată viaţa lui un afemeiat, iar tu ştii acest 
lucru la fel de bine ca şi mine. 

- Da, avea oarecare tendinţe, dar a fost demult, 
în tinereţe. 

- Ha, ha! 

- Josey, draga mea, trebuie să înveţi să-ţi 
înfrângi prejudecățile, spuse cu blândeţe Maud. 
Nepotul meu este un gentleman perfect şi un 
remarcabil om de afaceri. Va petrece Crăciunul cu 
noi şi vreau să vă împrieteniţi. Dar cum se poate 
una ca asta, când tu ai asemenea gânduri murdare 
despre el? Şi în plus, nu crezi că este complet 
greşit să-ţi formezi o părere despre o persoană pe 
care n-ai cunoscut-o niciodată? De unde ştii 
adevărata faţă a lui Thorne, când tu ai refuzat 
sistematic să-l întâlneşti? 

Josey oftă. 

- lartă-mă dacă greşesc, Maud, dar îmi aduc 
bine aminte cum îmi spuneai că trebuie să-l evit 
pentru că nu este o persoană de încredere. 

- Eu? Ti-am spus eu aşa? E ridicol! Maud se 
ridică brusc. Vino acum să-ţi despachetezi 
lucrurile. Vreau să văd ce probleme ai cu hainele, 
înainte de a merge la cumpărături. Şi să nu uit, 
Josey, draga mea, pantofii aceştia trebuie pur şi 
simplu aruncaţi. 

într-un fel avea dreptate, dar călătoria din 
Atlanta până în Javannah şi apoi cele treizeci de 
minute de mers cu autobuzul de pe coasta de sud 
a Carolinei până aici pe insulă, toate acestea nu 
contau pentru Maud. Thorne era acum favoritul 
principal, deşi Josey îşi amintea foarte limpede că 
întotdeauna fusese un motiv de îngrijorare pentru 
Maud. 

Oricum, ideea de a-l întâlni îi displăcea profund 
lui Josey, chiar dacă îşi dădea seama că greşeşte, 
judecându-l înainte de a-l fi cunoscut. 

Josey nu intenţionase să lucreze pentru Maud, 
mai degrabă fusese atrasă într-o cursă, pentru că 
Maud era genul de om care obişnuia să se implice 
în vieţile altora, luându-le problemele asupra ei, ori 
de câte ori putea. Era o veşnică peţitoare şi avea 
întotdeauna omul potrivit pentru Josey - cuceritor, 
foarte arătos şi întotdeauna îndrăgostit mai mult 
de propria persoană decât de cei din jur. Acesta 
era probabil şi portretul lui Thorne Lorrimer, după 
cum se obişnuise deja Josey. 

Maud o chemase intenţionat pentru a-l 
cunoaşte pe Thorne şi nicidecum fiindcă fusese 
bolnavă. Totul era numai un pretext, dar Josey 
realizase prea târziu acest lucru. 

In drum spre camera ei, Josey zăbovi o clipă să 
arunce o privire asupra casei. De pe terasă puteai 
admira oceanul în toată splendoarea lui şi 
arhitectura casei. Podelele din lemn negru 
contrastau în cu pereţii albi şi luminoşi ai 
camerelor. Salonul comunica discret cu sufrageria 
printr-un şemineu modern şi foarte elegant ce se 
deschidea spre ambele camere. Fără îndoială 
arhitectul lui Maud făcuse treabă bună, îmbinând 
ingenios utilul cu plăcutul. 

Sus, Annie lăsase deschisă fereastra camerei lui 
Josey, de unde se putea vedea cel mai bine 
oceanul. Briza pătrundea uşor înăuntru, umflând 
perdeaua şi răscolind aşternuturile. Josey respiră 
adânc. Ştia că va fi fericită aici. lubea la nebunie 
marea, îi amintea de copilărie, de părinţi, şi de 
vacanţele petrecute împreună pe coasta Guy. 

Nisipul era de un galben strălucitor, iar marea 
foarte albastră - nimic din răceala obişnuită a 
Atlanticului. întotdeauna închiriau un fel de colibă, 
cu scrânciob şi nişte scaune de lemn pe verandă. 
Seara, ea şi tatăl ei mergeau pe dig să cumpere 
îngheţată şi să privească băieţii şi fetele dansând 
desculți pe nisipul fierbinte, în ritmurile săltăreţe 
ale muzicii. 

Erau minunate acele zile. Soarele strălucea 
mereu iar părinţii îi zâmbeau cu bunătate. Aceasta 

era, poate, cea mai frumoasă amintire a lui Josey. 
x 


Deşi nu îi convenea prea mult, Josey ascultă 
sfatul lui Maud cu privire la haine. De altfel, nici nu 
era prea complicat - Maud ştia întotdeauna ce i se 
potriveşte cel mai bine, iar Josey dorea să-şi 
schimbe puţin înfăţişarea. Demult, purtase haine 
scumpe, se machiase, mergea chiar şi la 
petreceri... Apoi, toate acestea dispăruseră brusc şi 
îi luase ceva vreme ca să-şi revină. 

Cinci ani lungi lucrase ca secretară a lui John, 
ascunzându-se de sine, de lume. Acum, însă, era 
pregătită să înceapă o nouă viaţă, de data asta 
mult mai prudentă. 

Dar, a trăi din nou nu însemna a fi de acord cu 
Maud şi cu veşnicele propuneri pe care i le făcea. 
Acum, Maud nu avea de lucru la nici unul dintre 
romanele sale, ceea ce explica atenţia deosebită 
pe care i-o acorda lui Josey. 

Trecând peste toate reţinerile, Josey se hotărî 
totuşi să accepte invitaţia la cină a unui tânăr pe 
care-l cunoscuse în avion. Brian Marsden era 
dentist şi locuia în Savannah, dar venea des în 
Hilton Head la părinţii lui. Tânărul îi plăcea lui Josey 
pentru că părea complet inofensiv şi, chiar dacă n- 
o recunoştea adeseori, uşor de controlat. 

Intâlnirea, deşi plăcută, fusese la fel de 
neinteresantă ca Brian însuşi. Dacă l-ar fi cunoscut, 
Maud ar fi zâmbit cu ironie, dar, din păcate, acesta 
era singurul gen de relaţie pe care Josey putea să-l 
accepte. Cel puţin la ora actuală. 

In timpul cinei, Brian îi povesti ceva despre 
insula pe care se aflau şi unde, spunea el, istoria 
vorbea la tot pasul. Situată la mijlocul drumului 
între Charleston şi Beaufort, găzduia o mulţime de 
oraşe vechi, pline de relicve şi rezervaţii istorice. 
Insula fusese bântuită de piraţii care erau stăpânii 
oceanului şi ai uscatului şi care îşi îngropaseră 
comorile în nisip. Căpitanul Kidal, Barbă-neagră, 
Annie Bouney - toate aceste nume îi aminteau de 
universul magic al copilăriei. 

A doua zi de dimineaţă, când se întorcea de la o 
lecţie de tenis la clubul lui Maud, Josey îşi dădu 
seama că s-a întâmplat ceva deosebit. Cobori 
grăbită din maşină şi-l zări pe Theodore spălând cu 
grijă un Mercedes argintiu şi foarte elegant. 

Theodore, ca şi Annie, lucra pentru Maud de ani 
de zile şi la fel ca şi în cazul fetei, slujba lui nu era 
una anume - făcea câte puţin din toate; lucra în 
grădină, o ajuta pe Annie la treburile casnice sau 
găsea întotdeauna ceva de reparat. Păstra maşina 
lui Maud în condiţii excelente, dar aceasta nu era a 
ei. 

Josey îl privi plină de uimire şi de gânduri rău- 
prevesti- toare. Theodore o mustră uşor când o 
zări. 

- Grăbiţi-vă, domnişoară Josey! Vă caută de 
ceva timp. Domnul Thorne a sosit acum o oră. 

- Şi te-a şi pus deja la muncă! râse Josey. 

Theodore o privi dezamăgit. 

- Oare ce vă face să credeţi că mă deranjează 
acest lucru? Dumnealui este întotdeauna politicos, 

îmi mulţumeşte şi îmi dă bacşiş ori de câte ori îi fac 
o mică favoare. 

Şi de ce să nu-i dea? Mai ales că îşi permite, 
gândi Josey urcând agale treptele. Prima persoană 
pe care o întâlni fu Annie. Micuţă, rumenă în obraji, 
cu părul argintiu strâns într-un coc, ducea spre 
dormitor un braţ de rufe proaspăt spălate. Se opri 
şi o privi cu uimire pe Josey. 

- Unde aţi fost? Domnişoara Maud este 
îngrijorată. A tot întrebat de dumneavoastră. 

- De ce? 

- Cred că vrea să-l cunoaşteţi pe domnul 
Thorne, zise Annie urcând grăbită spre dormitor. 

Când în sfârşit Maud o zări în capul scărilor, n-o 
mai întrebă unde fusese; racheta de tenis şi 
costumul vorbeau în locul ei. Se mulţumi să-i 
spună în câteva cuvinte: 

- Vreau să-l cunoşti pe Thorne. 

- Dar nu trebuia să ajungă atât de curând, nu-i 
aşa? 

- A sunat aseară, târziu, şi a spus că vine azi, 
adăugă Maud. Du-te şi piaptănă-te! 

Deşi avea părul în dezordine, Josey şi-l aranjă 
uşor cu mâna. 

- E în bibliotecă, mai spuse Maud, arătându-i 
drumul. Şi-a adus şi o secretară cu el; o femeie 
foarte drăguță - Miss Pettigru. Din păcate, însă, 
Thorne mi-a spus că trebuie să-şi termine mai întâi 
treaba înainte de a putea sta de vorbă cu noi, aşa 
că, te rog, nu zăbovi prea mult! 

- Să-şi termine treaba? se miră Josey. 

- Da, cred că îi voi lăsa lui biblioteca luna 
aceasta dacă rămâne aici, continuă ea încântată. 

In faţa uşii, Maud mai privi o dată nasul 
bronzat, faţa uşor pistruiată şi buclele zglobii ale 
lui Josey. Dezlegă tricoul înnodat în jurul mijlocului 
fetei şi-l azvârli pe un scaun. 

- Te vei descurca! spuse Maud zâmbind. Acum, 
vino să-l cunoşti pe Thorne. 


Capitolul 2 


Josey o urmă în tăcere. Cuvintele lui Maud 
sunau ciudat în urechile ei. 

- Thorne „va trebui să te opreşti puţin ca s-o 
cunoşti pe Josey! 

Fata se trezi într-o cameră ce părea destinată 
exclusiv studiului. Biroul de lângă fereastră, de 
obicei frumos ordonat, era acum plin de hârtii şi 
dosare, iar locul din faţa maşinii de scris era 
ocupat de o femeie sobră, fără vârstă. Scaunul gol 
din faţa biroului o făcu pe Josey să-şi dea seama că 
Thorne se află chiar în spatele ei. Părea că se 
plimbă în timp ce dictează. 

- Se poate să mai aştepţi un pic, Maud? Vocea îi 
era gravă şi puţin obosită. Vreau să termin 
corespondenţa de astăzi. 

Josey deschise ochii mari şi realiză cu stupoare 
că vocea lui îi suna foarte familiar în urechi. Da, cu 
siguranţă el era omul pe care-l ura cu toată fiinţa 
ei. Cândva, ar fi fost în stare chiar să-l ucidă, însă 
asta se petrecuse demult, pe vremea când nu 
învățase încă să-şi înfrângă pornirile. 

Se întoarse încet, aşteptându-se din clipă în 
clipă să fie recunoscută de bărbatul din faţa ei. El 
nici n-o privi măcar, dar Josey era sigură acum că 
nu se înşelase. Nu era Thorne Lorrimer, aşa cum 
crezuse, ci Thorne Jordan Mocollan, nepotul lui 
Maud. 

O asemenea coincidenţă era greu de crezut că 
s-ar fi putut întâmpla şi totuşi... Se schimbase, 
desigur. Incărunţise, iar liniile feţei erau acum mai 
adâncite, dând figurii un aer sever şi cinic 
totodată. 

O privi grăbit şi fără interes. 

- Se poate să mai aştepţi un pic, Maud? repetă 
el. 

- Bineînţeles, dar m-am gândit că poate ţi-ar 
plăcea s-o cunoşti mai întâi pe Josey. Amândoi m- 
aţi auzit vorbind unuia despre celălalt, dar nu v-aţi 
văzut niciodată. O secundă, te rog. Josey, acest 
tânăr domn este nepotul meu, Thorne Mocollan, iar 
aceasta este miss Pettigru, secretara lui. Ea este 
Josey Smith. 

Josey simţi că se sufocă, înghiţi nodul din gât 
dar nu putu spune nimic. Thorne schiţă un zâmbet 
plictisit, apoi se întoarse către Maud. 

- Am rezervat o cameră la Hilton pentru miss 
Pettigru. Ar putea Theodore s-o ducă acolo după ce 
termină de scris corespondenţa? Să zicem într-o 
oră! 

- Desigur, dragul meu. 

Josey o urmă ca hipnotizată pe Maud. Chiar n-o 
recunoscuse? Era posibil ca totul să fi fost o farsă? 
Cu siguranţă aceasta era cea mai mare greşeală a 
vieţii ei - se împrietenise cu mătuşa duşmanului 
său de moarte. li venea să urle de indignare, iar 
gândul acesta o înnebunea. 

- Ce-i cu tine? Eşti foarte palidă! întrebă 
îngrijorată Maud. 

Josey o privi încurcată. 

- Maud, cum de mi-am făcut eu o impresie total 
greşită despre nepotul tău? 

- Total greşită? 

- Da, mă rog... ştii, credeam că e altfel. Chiar şi 
numele lui... Şi aveam impresia că n-a muncit nici 
măcar o singură zi în viaţă. 

Maud se îmbujoră. 

- Ei bine, cred că şi eu am contribuit puţin la 
formarea acestei impresii. 

- Dar de ce? 

- Ca să vă ţin la distanţă unul de celălalt. Josey, 
draga mea, Thorne a fost de la început puţin mai 
rezervat în privinţa ta. Aproape l-am făcut să 
creadă că faci totul pentru bani, altfel de ce te-ai fi 
împrietenit cu o persoană atât de în vârstă ca 
mine? Ştiam că, dacă te-ar cunoaşte, şi-ar schimba 
imediat părerea, dar eu, din contră, nu voiam să te 
cunoască. Tu erai vulnerabilă în perioada aceea şi 
cum Thorne are lipici la femei, se putea să cazi 
fără să vrei în cursă. Vezi tu, Josey, el nu are 
scrupule şi cred că acest lucru n-ar fi corect faţă de 
tine. Nu este un insensibil, dar pur şi simplu... m- 
am temut pentru tine, încheie scurt Maud. 

Josey ascultase în tăcere. | se părea că Maud 
exagerase în ceea ce-l privea pe Thorne şi “lipiciul 
lui la femei”. Adevărul era, însă, că multe femei îl 

găseau atrăgător. 

- Crezi că acum sunt mai puţin vulnerabilă? Sau 
el nu mai este atât de cinic? 

- In privinţa lui, mă îndoiesc. Dar tu eşti acum 
puternică. Nu-ţi mai poate face nici un rău. Te vei 
descurca, sunt sigură de asta. 

- Mulţumesc pentru încredere, încheie scurt 
Josey. 

Se despărţi de Maud şi plecă spre camera ei. 
Intră în baie şi începu să-şi şteargă faţa cu un 
prosop umezit, încercând zadarnic să-şi 
domolească greaţa ce o cuprinsese. Dacă ar fi ştiut 
Maud! Era posibil oare s-o mai accepte ca 
secretară, ca prietenă a ei, în cazul în care ar fi 
ştiut cine se ascunde cu adevărat sub numele fals 
pe care-l purta? Poate că Maud ar fi trecut peste 
toate acestea, dar cu nepotul ei lucrurile stăteau 
altfel. 

Oare de ce n-o ascultase mai atent pe Maud 
când îi vorbea despre el? Cu siguranţă i-ar fi 
observat fotografia în ziar sau numele lui, în 
legătură cu un caz anume, i-ar fi părut cunoscut. 

Un lucru era sigur însă - nu mai putea rămâne 
în casa lui Maud nici măcar o secundă. Era 
îngrozitor gândul că Thorne ar fi putut-o 
recunoaşte. Ştia că în acel moment n-ar fi ezitat s- 
o trimită din nou după gratii. Işi dădea acum 
seama că toate gândurile ei de răzbunare fuseseră 

prosteşti: Mocollan le-ar fi putut folosi chiar 
împotriva ei la un eventual proces. 

Abia acum, Josey conştientiză cât de mult 
greşise - plecase din Atlanta după moartea 
părinţilor ei, crezând că frumuseţea şi talentul o 
vor ajuta să devină celebră. Toţi prietenii ei de pe 
atunci o asiguraseră că Jocelyn Stewart va ajunge 
o mare cântăreaţă. Aşadar, cu puţinii bani pe care-i 
avea, Josey plecase spre Atlanta. Toate visurile ei 
se spulberaseră însă, în momentul în care îşi dădu 
seama cât de repede se duc banii într-un oraş 
mare. Cheltuia mult pe haine şi pe lecţiile de 
canto, pe farduri şi alte nimicuri femeiești. în 
scurtă vreme rămăsese fără nici un bănuţ. 

Cam în aceeaşi perioadă îl cunoscuse pe Tony 
Leyden, un tânăr care părea în permanenţă dispus 
să-şi risipească toată averea numai pe ea - 
cadouri, flori, cine romantice, îi achita chiar şi 
chiria. 

Mai tâziu, Josey avea să-şi dea seama că toate 
acestea aveau un preţ. 

- Să te ia naiba, scorpie! Crezi că am cheltuit 
atâţia bani pentru tine doar ca să te ţin de mână? 
Ai idee cât m-au costat chiria şi toate cadourile pe 
care le-ai primit? strigase ameninţător Tony într-o 
noapte. 

- Dar nu ţi-a cerut nimeni s-o faci! îi răspunsese 
Josey îngrozită de propria-i naivitate. Se simţea cu 

atât mai umilită cu cât îşi dădea seama că Tony 
avea pe undeva dreptate. Uite, îţi voi plăti absolut 
totul cât de repede voi putea, dar cred că cel mai 
bine ar fi să nu ne mai vedem după aceea. 

El îi ceruse apoi iertare şi-i smulsese 
promisiunea de a se mai întâlni şi a doua seară. De 
dimineaţă, pe când se pregătea să plece la slujbă, 
îl zărise în pragul uşii cu o cutie în mână. 

- Aş vrea să păstrezi tu caseta asta cu lucruri 
de-ale mele, aici la tine în apartament, îi explicase 
el în câteva cuvinte. Menajera mea este cam 
curioasă şi nu vreau să-mi umble printre amintiri. 

- In regulă, spusese ea fără nici o bănuială. 

Seara, când poliţia sosise, ştiau exact unde să 
caute. Susţineau că Tony ar fi furat de la şeful său 
mii de dolari, pe care-i găsiseră la ea, în cutie. Mai 
târziu, Josey avea să afle că Tony o implicase în 
această poveste de la bun început. 

Avocatul ei din oficiu, tânăr şi neexperimentat, 
nu crezuse nici un cuvânt din cele spuse de ea. 

- Ştii că Tony Leyden l-a angajat pe T.J. 
Mocollan ca avocat? o întrebase el pregătindu-se 
de plecare după o scurtă întrevedere. 

- Ce este Mocollan? se interesase ea cam 
posomorâtă. 

- Nu ce - cine! T. J. Mocollan este poate cel mai 
bun avocat din ţinut. Vocea îi era plină de 
admiraţie. Nu este genul lui să preia astfel de 

cazuri, dar cred că este vorba de o chestiune 
personală. Prietenul dumitale a fost foarte precaut, 
domnişoară Stewart. 

- Nu este prietenul meu, spusese Josey printre 
dinţi. 

- Nu cred să-ţi fie de prea mult folos, dar ca să 
ne facem treaba bine, te rog să nu-l jigneşti pe 
Leyden. Orice acuzaţie ar putea fi folosită 
împotriva ta. 

Când îl văzuse pe Mocollan, Jocelyn se simţise 
pentru întâia dată încrezătoare. Il sorbise din ochi 
cerce tându-i cu privirea zâmbetul rece şi ochii 
pătrunzători ce urmăreau aparent fără interes 
cazul expus de avocatul ei. li zâmbise galeş, dar în 
hainele ieftine şi uzate pe care le purta nu 
prezenta, probabil, nici un interes pentru el. 

Tony îi evitase de la bun început privirea, doar 
că acum, el nu mai însemna absolut nimic pentru 
ea. Nu-l găsea demn nici măcar de ura ei. 

Ceea ce nu ştia însă Josey, era faptul că Tony 
fusese de-a dreptul şocat de apariţia ei cu care se 
mândrise cândva. Luxul, strălucirea - toate 
dispăruseră ca prin farmec. Ochii îi erau trişti şi 
goi, iar trupul, altădată provocator, devenise acum 
numai piele şi os. îi venea să strige la gândul că 
avocatul lui s-ar fi putut întreba ce văzuse el oare 
la o asemenea femeie. 

Jocelyn îşi petrecuse primele săptămâni după 

gratii într-o apatie totală, era profund marcată de 
felul în care Mocollan se purtase, contrar 
aşteptărilor ei. Când îşi mai venise cât de cât în 
fire, începuse să trăiască numai cu gândul 
răzbunării. Devenise un deţinut model care încerca 
să-şi şteargă din memorie toate amintirile - fie 
bune, fie rele, trăind ca o legumă. 

Mânca doar pentru a trăi, fără să-i pese cum 
arată, apoi învățase să bată la maşină ca să-şi 
poată găsi de lucru, şi îl ura în continuare pe 
Mocollan. 

Când coşmarul închisorii luase sfârşit, Jocelyn 
se hotărî să-şi schimbe numele şi să-şi continue 
viaţa fără să privească înapoi. Altă soluţie nu 
exista - poate doar sinuciderea. 

într-o zi, intrând într-o cafenea, se pomenise în 
faţa lui Maud Lorrimer, la una dintre mese, 
povestindu-i toate greutăţile prin care trecea 
pentru a-şi găsi de lucru. Se prezentase ca Josey 
Smith şi aflase apoi că Maud scria romane de 
dragoste sub pseudonimul Frances Flower. Josey îşi 
aminti ulterior că citise câteva dintre ele. 

Numele şi-l schimbase în mod deliberat. 
“Smith” se numise mama ei înainte de căsătorie, 
iar “Josey” i se spusese încă din clipa în care 
venise pe lume. Dar nu-şi schimbase doar numele, 
se schimbase ea însăşi, nu mai era Jocelyn Stewart 
cea naivă şi credulă, era Josey Smith, mai 
puternică acum, independentă şi mult mai sceptică 

în privinţa bărbaţilor. 

- Am eu un prieten, un fost profesor care s-a 
pensionat şi doreşte să publice nişte cărţi. Ceva 
istoric, despre vechea Georgie, sau cam aşa ceva. 
Are nevoie de o secretară să-l ajute. Crezi că te 
descurci? 

- Slujba aceasta nu presupune... Vreau să zic... 
nu trebuie să am studii superioare? 

Maud o privi ridicând sprâncenele. 

- Şi ce dacă? Trebuie doar să minţi un pic şi 
asta-i tot! Doar un pic, adăugă ea convingător. 

Mai târziu, Maud avea să recunosc' faptul că 
făcuse toate acestea pentru că citise în horoscop 
ceva despre o prietenie de lungă durată ce avea să 
înceapă chiar în acea zi. 

Josey îl ajutase pe John să publice patru romane 
istorice, masive. Bătrânul se stinsese din viaţă 
când tocmai îl termina pe cel de-al cincilea. 


Capitolul 3 


Josey îşi privi chipul în oglindă. Cu toate că era 
încă foarte palidă, nimeni n-ar fi bănuit că trecuse 
printr-un asemenea şoc. 

Se simţea mai bine acum. Ce lucru minunat e 
timpul! gândi ea, realizând cât de mult se 
schimbase în toţi aceşti ani. De ce îi fusese oare 
atât de frică? Ea îl recunoscuse pe Mocollan, dar cu 
siguranţă el nu avea nici cea mai vagă bănuială cu 
privire la identitata ei. Şi asta, cu siguranţă, pentru 
că se schimbase enorm. Numai era atât de dornică 
de răzbunare; amintirea o durea încă, dar cei şase 
ani petrecuţi alături de John o făcuseră să vadă 
lumea cu alţi ochi. 

Işi amintea acum foarte limpede că văzuse nu 
de mult poza lui Mocollan într-un ziar, alături de 
Eve Sanders, una dintre organizatoarele balului de 
caritate la care participaseră. Ochii îi căzuseră 
atunci direct pe fotografie, nu mai fusese în stare 
să citească rândurile ce o însoțeau. 

Eve Sanders era fiica unui celebru judecător şi 
fosta soţie (a patra, a cincea?) a lui Dolph Sanders, 
sportivul multimilionar. Era, bineînţeles, o femeie 
frumoasă, dar la o privire mai atentă, aroganţa i se 
putea citi pe chip. Dar, cu siguranţă, pentru 
Thorne, Eve era alegerea cea mai potrivită. 

Josey zâmbi la gândul că Maud văzuse în ea o 
pereche potrivită pentru nepotul ei. Niciodată nu s- 
ar fi putut îndrăgosti de un astfel de bărbat, gândi 

ea aplecându-se în faţa oglinzii pentru a se ruja. Nu 
mai voia să plece acum; până la urmă Thorne nu 
avea să rămână decât trei zile. Josey putea aştepta 
până atunci să vadă cum decurg lucrurile. 

Câteva minute mai târziu, când Annie bătu uşor 
la uşă, Josey îşi revenise aproape complet. 
Bucătarul era bolnav şi ar fi fost nevoie de ajutor la 
pregătirea cinei. Avea puţin timp liber domnişoara 
Smith? Bineînţeles, se bucură Josey pentru care 
gătitul era cu adevărat o delectare. 

Târziu, spre seară, pe când Josey era ocupată 
cu realizarea unui aranjament floral într-o 
cămăruţă de lângă bucătărie, Thorne îşi făcu 
apariţia în pragul uşii. Arăta mai bine acum, mai 
puternic dar şi mai periculos. îşi schimbase 
costumul sobru cu o pereche de blugi mulaţi ce-i 
scoteau în evidenţă coapsele bine clădite şi alura 
atletică. 

- Sunteţi gata pentru o plimbare, domnişoară 
Smith? Cred că a venit timpul să ne cunoaştem 
mai bine. Zâmbi, arătându-şi dinţii puternici de lup 
tânăr. 

Ea se încruntă uşor, ridicând sprâncenele. 

- Eh, chiar aşa? 

- la-ţi un impermeabil, sau ceva mai gros, şi să 
mergem la o scurtă plimbare. 

- Chiar acum? Nu cred că va ploua. 

Josey apucă totuşi o pelerină veche şi cam 
uzată ce atârna într-un cuier şi care-i aparţinea 
probabil lui Annie, şi-l urmă fără să rostească nici 

un cuvânt. In buzunar găsi o eşarfă pe care şi-o 
legă sub bărbie, încercând zadarnic să-şi ascundă 
mâinile tremurânde. leşiră prin spate şi traversară 
gazonul spre plajă. 

Cerul era plumburiu şi Josey înţelese atunci de 
ce i se sugerase impermeabilul. Copacii din 
apropierea plajei se contorsionau în bătaia 
vântului, iar în spatele lor, valuri uriaşe izbeau 
ţărmul spărgându-se în mii de fărâme de spumă. 
Ajunşi pe plajă, vântul îi lovi cu atâta putere încât 
nasturii impermeabilului se rupseră, iar eşarfa lui 
Josey îi acoperi în întregime faţa. Se opri brusc şi 
întrebă fără să-l privească în ochi. 

- Ce voiai să-mi spui? 

-Te-am adus aici ca să putem discuta în linişte. 
Nu cred că-ţi doreai să fim auziţi. Mă înşel cumva? 

Josey îşi muşcă nervos buza. 

- Dar... avem ceva strict confidenţial de 
discutat? 

- Da, este vorba despre Maud. 

Josey răsuflă uşurată. 

- Este cu adevărat bolnavă? întrebă ea cu voce 
gâtuită. 

- Bineînţeles că nu, îi răspunse el răstit. Vrei să 
spui că nu ţi-ai dat seama că se preface? 

- Nu, spuse Josey uimită de sinceritatea lui. Dar 
de ce spui că se preface? Poate chiar i-a fost rău şi 
a crezut că moare, mai ales după ce a aflat de John 
Trescott. Şi în plus, aşa e ea. O durere de cap este 
pentru ea o tumoare, iar un simplu leşin îi pare un 

atac de cord. 

- Nu este nevoie să-mi povesteşti mie cum stau 
lucrurile cu Maud, domnişoară Smith. O cunosc la 
fel de bine ca şi tine, numai că eu ştiu care este 
diferenţa între real şi imaginar. Am vorbit cu 
doctorul ei în spital, şi am impresia că a înscenat 
această mică “tragedie”. 

- Chiar aşa? 

- Da, şi asta pentru a mă aduce pe mine aici. 
Zâmbi oarecum stânjenit. O cam neglijasem în 
ultima vreme. Dar adevăratul scop a fost acela de 
a te vedea petine aici. 

- Poate că ai dreptate, spuse ea şovăind, dar... 

- Ştiu! continuă el tăios. Insula aceasta nu e 
stilul tău, nu poate să-ţi ofere toate acele distracţii 
după care tânjeşte inima ta, am dreptate? 

Josey clipi indignată. Nu era naivă, ştia că 
Mocollan este un individ fără scrupule, dar nu se 
aştepta s-o atace atât de grosolan. încercă să-l 
privească în ochi. 

- Atunci poate îmi spui tu de ce am rămas! 

- Pentru că ţi-a oferit o recompensă: pe mine. 

Era cu siguranţă nebun, gândi Josey. 

- Chiar crezi că acesta a fost motivul? 

- Mai mult ca sigur. Râse dispreţuitor. 

- Am impresia că-ţi cam face plăcere să te 
flatezi singur, domnule Mocollan. 

- Nicidecum, cunosc genul tău de femeie. 

- Pentru o persoană care mă ştie doar de cinci 

minute, este puţin cam dificil să vorbească despre 
“genuri”, 

- Nu fi naivă, domnişoară Smith. Ştii cu 
siguranţă că scumpa mea mătuşă mi-a vorbit ani 
de zile despre tine. Cel mai adesea ca despre o 
soţie model. Când a dat cu ochii de mine în spital, 
şi-a dat seama că întâlnirea noastră va fi 
inevitabilă şi a încetat. 

- Nu cred nici un cuvânt! murmură Josey. Maud 
n-ar fi în stare de aşa ceva, continuă ea tot şoptit, 
dar în adâncul sufletului ştia că nu are dreptate. 
Nu-i făcuse şi ei Maud acelaşi lucru? 

O privi ironic. 

- Domnişoară Smith, de ani de zile fac tot 
posibilul ca să te evit. Am lipsit de la zeci de 
petreceri doar la gândul că vei fi acolo. Te 
surprinde acest lucru, nu-i aşa? 

Josey izbucni în râs, amuzată de felul în care 
Maud izbutise să-i ţină departe unul de celălalt. 

-Mă bucur că ţi se pare amuzant. 

Josey îşi stăpâni cu greu râsul. 

- Scuză-mă, dar nu e ceea ce crezi. 

-Fii sigură de asta. Eşti drăguță să-mi explici? 

- Cred că iei totul prea în serios, domnule 
Mocollan. Dar poţi continua să aplici metodele 
dumitale; văd că au dat roade până acum. 

O privi din nou, cu ochi mici, tăioşi. 

- Nu fi ipocrită! Vocea îi era atât de aspră încât 

Josey se cutremură. 

- Vreau să pleci până mâine dimineaţă, cel mai 
târziu. Mătuşa mea ţine prea mult la tine; nu vreau 
să abuzezi de încrederea ei. 

Josey trase adânc aer în piept. 

- Ce te face să crezi că aş abuza de ea? 

- Trecutul tău! îi răspunse Thorne. Ai uitat că am 
ascultat-o pe Maud vorbindu-mi despre tine ani 
întregi? Din toate poveştile ei am reţinut un lucru 
esenţial: eşti genul de femeie frivolă pe care îl 
dispreţuiesc profund. Se opri brusc. Şi în plus, ai 
reuşit să profiţi şi de John. 

- Ce vrei să spui? întrebă uimită Josey. 

-Am trecut recent pe la casa familiei Trescott, 
încercând să discut cu tine despre situaţia lui 
Maud, poate chiar să cooperăm în acest sens. Le- 
am întâlnit acolo pe surorile Trescott, care mi-au 
cerut părerea ca avocat şi după ce le-am ascultat, 
am fost nevoit să recunosc faptul că nemulţumirea 
lor era pe deplin justificată. Erau singurele lui rude, 
dar el ţi-a lăsat ţie toată averea. Cincizeci de mii, 
nu-i aşa? Venitul lor este atât de mic, încât 
probabil îşi vor pierde şi casa. Cum te bucuri de 
aceşti bani ştiind că vin de la nişte bătrâne care 
vor rămâne curând fără adăpost, domnişoară 
Smith? 

Josey fu îngrozită de aceste răstălmăciri, dar o 
eventuală explicaţie ar fi putut părea o încercare 

de a se dezvinovăţi şi nu dorea să-i ofere lui 
Mocollan această satisfacţie. 

- Nu-mi închipuiam că eşti genul de bărbat care 
apleacă urechea la bârfele unor bătrâne, spuse ea, 
cât se poate de calm. 

Josey observă cu uimire că răpsunsul ei nu-i 
plăcu deloc lui Thorne. 

- Ca avocat trebuie să ascult fel de fel de 
oameni, pe care nu este neapărată nevoie să-i şi 
admir personal, încercă el o explicaţie. Le-am spus 
atunci că nu au nici o şansă. John era liber să-şi 
lase moştenire toată averea amantei lui, dacă aşa 
dorea. 

Devenise grosolan, chiar vulgar. Josey îl privi 
îngrozită în timp ce abia mai putea vorbi de furie. 

- Sper că n-ai de gând să-i spui şi lui Maud 
asemenea măgării! Avea o părere foarte bună 
despre John şi nu cred că i-ar plăcea să audă 
calomniile tale. 

- Nu am nici cea mai vagă intenţie de a-i face lui 
Maud asta. 

- Ar fi bine! Pentru că vei afla cu uimire că ştie 
totul despre testamentul lui John, ba mai mult, e 
de acord cu el. 

- Ai făcut o mişcare inteligentă, nu pot să nu 
recunosc. Bravo, domnişoară Smith! 

- lar dumneata ai greşit prosteşte! continuă cu 
răceală Josey. Insultându-mă în felul acesta m-ai 

convins să rămân, nu să plec. Şi acum, la revedere 
domnule Mocollan! 

Se întoarse, dar Thorne îi prinse mâna şi i-o 
strânse cu putere. 

- Nu te grăbi, n-am terminat! 

Josey îşi trase mâna încercând să se elibereze 
din strân- soare, dar nu izbuti. 

- Mai bine ai pleca, domnişoară Smith. Nu ai ce 
căuta aici. într-un oraş mare, cu banii şi înfăţişarea 
dumitale, ai putea avea parte de o căsătorie pe 
cinste, dacă vrei. Nu toţi bărbaţii sunt la fel de 
pretenţioşi ca mine, adăugă el cu hotărâre. 

- Te rog să-mi dai drumul! spuse ea cu 
indiferenţă. 

Thorne o eliberă, ducându-şi mâna spre 
buzunar. 

- Foarte bine! Cât vrei ca să dispari în cel mai 
scurt timp? 

- Domnule Mocollan, încerci cumva să mă 
mituieşti? întrebă ironic Josey. 

- Chiar aşa! 

- Şi crezi că banii tăi mă vor convinge s-o 
părăsesc pe Maud? 

- Da, în cazul în care preţul este suficient de 
mare, continuă el. Cât vrei? 

După o scurtă pauză, Josey continuă pe acelaşi 
ton. 

- Hm, să zicem încă 50.000, ca să-mi rotunjesc 

suma. îl privi apoi cu ochi mari, aşteptându-i 
replica. 

- Cred că ai luat-o razna sau eşti mai lacomă 
decât îmi închipuiam! Glumeşti, nu-i aşa? întrebă 
el ameninţător. 

- Eşti atât de inconsecvent, domnule Mocollan! 
zâmbi ea. 

-Vrei cumva să mă şantajezi? Te sfătuiesc să nu 
încerci aşa ceva pentru că vei sfârşi după gratii! 

Josey se trezi cu palma pe obrazul lui. Fusese o 
reacţie spontană ce se declanşase în mintea ei 
când cuvântul “închisoare” fusese pronunţat. Josey 
ura violenţa, dar comportamentul vulgar al lui 
Mocollan întrecuse orice măsură. Privea acum 
fascinată urmele albe ale degetelor ei pe faţa lui. 

- Căţea nemernică! spuse el aproape urlând, cu 
gura schimonosită de furie. Mai încearcă o dată şi 
vei regreta! 

Josey îşi ridică privirea şi spuse dispreţuitor. 

- Ştiu foarte bine ce urmăreşti de fapt, 
ipocritule! Ti-e o frică de moarte că Maud ar putea 
schimba testamentul în favoarea mea. 

Faţa lui Mocollan se întunecă, iar ochii îi 
scăpărau scântei. 

-Deci asta era! După ce l-ai jecmănit pe John 
eşti acum pe urmele lui Maud. Dar, nici o grijă, am 
să te distrug eu mai întâi! 

Josey se aplecă din nou spre el să-l lovească, 
dar de data asta Mocollan îi prinse mâna şi i-o 

răsuci cu putere la spate, obligând-o să 
îngenuncheze. 

- Ti-am spus să nu mai încerci pentru că vei 
regreta! Cere-ţi scuze! 

Ea îl privi cu ură. 

- Să te ia naiba, nemer...! Urlă apoi de durere 
căci Mocollan îi strânse degetele ca într-o 
menghină. D... dă-mi drumul! se smuci ea cu furie. 

El o eliberă încet. 

- Să nu te joci cu mine, domnişoară Smith! 
continuă el. Nu-ţi voi permite să-i faci vreun rău lui 
Maud. Ştiu totul despre tine! Mi-a povestit în ce hal 
erai când te-a cunoscut şi cum te-a recomandat lui 
John pentru că mureai de foame. Blestemată fie 
clipa aceea! Nu ştia atunci nimic despre tine, doar 
că intraseşi în viaţa ei ca o vagaboandă, ca o mâţă 
ipocrită! 

Ea îl privi cu ochii mici de furie. Nu-i mai păsa 
de nimic; toate amintirile îi apăreau acum în faţă, 
mai dureroase ca niciodată. 

- Nu mi-e teamă de amenințările tale şi n-o voi 
părăsi pe Maud ca să-ţi dau ţie satisfacţie. Eşti un 
mincinos, un laş ipocrit şi un avocat de două 
parale. Ar fi trebuit să fii dat afară din barou. 

- Reputația mea ca om al legii este de 
necontestat, continuă el arogant, aşa că, ţine-ţi 
gura! 

- Reputația ta e praf în vânt, dacă-ţi tratezi 
clienţii în felul în care l-ai tratat pe... unul din 

prietenii mei! urlă Josey cu vocea gâtuită de 
emoție. 

El o privi încruntat. 

- Ce vrei să spui? Despre ce prieten este vorba? 
Trebuie să-mi dai o explicaţie... ! 

Deşi în culmea furiei, Josey fu extrem de 
precaută. 

- Nu trebuie să-ţi explic nimic! îl privi ea cu 
îndrăzneală. 

- Ba trebuie! încerci acum să mă şantajezi din 
nou, sau arunci vorbe în vânt? 

- O, nu! Nu în vânt! continuă tăios Josey. Ştiu 
din propria-mi experienţă că eşti un nemernic care 
foloseşte orice metodă pentru a răstălmăci 
adevărul. Dar, nici o problemă, pot lupta şi eu la fel 
de murdar, doar sunt o mâţă ipocrită, nu-i aşa? 

- Eşti o isterică! 

Ochii ei aruncau săgeți de foc, iar părul bogat îi 
ieşise de sub eşarfă în bătaia vântului. 

- M-ai rănit şi ai pus la îndoială dragostea mea 
pentru Maud. Dar nu-i nimic. Lucrurile nu vor 
rămâne aşa. O mâţă ipocrită nu stă niciodată 
întinsă pe podea să-i facă pe plac stăpânului. în 
cazul în care nu ai înţeles mesajul meu, n-am să-ţi 
ofer ocazia să te atingi de mine! Se întoarse brusc 
şi o luă la goană prin nisip. 

începuse să plouă şi stropii i se amestecau cu 

lacrimile, dar Josey nici nu observase. în scurtă 
vreme, silueta ei dispăru îndărătul copacilor. 


Capitolul 4 


„De ce ai făcut asta, Maud?” 

Josey se repezi spre camera lui Maud de îndată 
ce fu în casă. Nici măcar nu-şi scosese pelerina de 
ploaie. Maud se spălase pe cap şi-şi usca acum 
părul cu un prosop. în cele din urmă o privi pe 
deasupra ochelarilor, cu ochi mici şi curioşi. 

- Ei, cum a mers? întrebă ea. 

-Dacă a mers? Tocmai am avut o partidă de 
box cu nepotul tău. L-am pălmuit, iar el aproape 
mi-a rupt braţul. 

- înseamnă că a mers! continuă încântată Maud. 

- Fii serioasă! Eu şi Thorne ne urâm ca şoarecele 
cu pisica. Mi-a cerut să plec - de fapt mi-a poruncit 
- şi nu m-ar mira să fi plecat chiar el dacă eu n-am 
făcut-o. 

-A, nu, nu va pleca! E prea încăpățânat! 
continuă amuzată Maud. Mi-a promis că rămâne de 
sărbători, şi aşa va face. Măcar să te sfideze, dacă 
nu pentru altceva. S-ar putea să încerce să mă 
convingă să scap de tine, dar eu voi plânge şi voi 
avea palpitaţii... 

- Nu poţi să-l duci de nas aşa uşor, adăugă 
Josey. 

- Bineînţeles că nu, spuse calmă Maud, apoi 
continuă din ce în ce mai încântată. Se va înfuria 
cumplit! 

- E cu totul altceva! Dar ce i-ai povestit tu 

despre mine? Din câte am înţeles de la el, ai 
încercat să mă arunci în braţele lui ca pe o posibilă 
soţie. De ce? 

-Mi s-a părut cea mai bună metodă de a vă ţine 
la distanţă, şopti Maud. Nu-i place să fie hărțuit. 

- Mulţumesc frumos, spuse răutăcios Josey. Nu 
crezi că era mai bine să ne spui fiecăruia adevărul? 
Şi acum de ce vrei să ne împingi unul spre celălalt? 
Maud, tu pui ceva la cale? 

- Da, recunoscu Maud. Ochii îi erau albaştri şi 
strălucitori. 

- Dacă te referi la căsătorie, mai bine ia-ţi adio! 
Nu voi fi soţia mult-iubitului tău nepot, chiar de-ar 
fi ultimul bărbat de pe Pământ. îl dispreţuiesc! Ba 
nu... îl urăsc! 

Maud chicoti. 

- Plec mâine, Maud. Mă întorc la Atlanta. 

Maud îşi scoase ochelarii şi o privi insistent. 

- Nu, Josey, te rog să rămâi! spuse ea pe un ton 
plângăreţ. 

- îmi pare rău, Maud, dar nici măcar de dragul 
tău nu voi mai rămâne în această casă alături de 
el. 

-Ba da, pentru că îmi eşti datoare, Josey Smith! 

Urmă o scurtă pauză. 

-Da, aşa este, dar nu m-am gândit niciodată că 
aştepţi ceva în schimbul ajutorului pe care mi l-ai 
dat. Şi totuşi... 

Maud zâmbi. 

-în regulă, sunt o nemernică pentru că fac acest 
lucru. Sau cel puțin aşa crezi tu, adăugă Maud. Dar 
înseamnă mult pentru mine să rămâi aici să-i ţii 
piept lui Thorne şi să nu te laşi intimidată. Pun 
pariu că vei fi mai tare ca el! 

-Nu cred că aceasta este calea cea mai bună 
pentru a-l face să mă ia de soţie, spuse Josey sec. 

- Dar nu am vrut să spun că trebuie să te 
căsătoreşti cu el, păru surprinsă Maud. Tu şi 
Thorne? Ar fi ca şi cum ai încerca să amesteci 
uleiul cu apa. Toată presiunea pe care am exerci- 
tat-o asupra lui când eram în spital a fost ca să mai 
înveselesc un pic atmosfera, să creez o intrigă. Nu, 
Josey, tot ce-ţi cer este o mică favoare. Vreau să-l 
faci să se descotorosească de o scorpie cu care s-a 
încurcat nu de multă vreme. 

- O scorpie? repetă uluită Josey. Vrei... vrei să 
spui... o femeie? 

- Da, poţi spune şi aşa, dar oricum e o scorpie. 

- Şi asta presupne să iau locul scorpiei şi în 
patul lui? întrebă sarcatic Josey. 

- O, Doamne, nu! o privi îngrozită Maud. Vreau 
doar să-i pui nişte sare pe coadă. Până acum ai 
fost o provocare pentru Thorne. Nu este obişnuit 
ca o femeie să-l refuze. Ochii lui Maud străluceau 
ciudat. Femeia despre care îţi vorbesc este extrem 
de posesivă şi sper ca tocmai acest lucru să 
producă separarea dintre ei. Haide, Josey, e o 

nimica toată! Mai ales pentru tine care-l urăşti 
atât; nici nu te vei sinchisi de el. 

- Nu prea îmi place, spuse Josey fără entuziasm. 

- Dar, unde ţi-e spiritul combativ, draga mea? o 
întrebă Maud. 

- Cred că l-am lăsat pe plajă, zâmbi Josey. 

Maud o privi cu aceiaşi ochi strălucitori. 

-Josey, draga mea, ultimul lucru pe care mi-l 
doresc este să te fac să suferi. Ai încredere în 
mine! Femeia despre care îţi spuneam, Eve 
Sanders, este aici. A venit cu el de dimineaţă şi stă 
la un hotel. Aproape că m-a obligat s-o invit la cină, 
deşi i-am dat de înţeles că nu era binevenită. Pare 
destul de inteligentă şi mai ales foarte insistentă, 
aşa că mă tem că se va căsători cu el. 

- Până acum a reuşit totuşi să rămână burlac. 

- Da, însă femeia asta pare să-l domine. Dolph 
Sanders n-a avut nici o intenţie să se însoare cu 
ea, dar s-a trezit în faţa faptului împlinit. Ştie că nu 
pot s-o înghit şi-i face plăcere să mă înţepe 
spunându-mi că, după căsătorie, îl va lua pe 
Thorne de lângă mine. După o scurtă pauză 
continuă pe un ton plângăreţ. Josey, nici n-ai idee 
cât de mult se schimbă în prezenţa ei. Când se află 
lângă ea, întotdeauna mă tratează mai rece, mai 
distant. 

Josey o privi cu compasiune. înţelegea durerea 
lui Maud. Dar astfel de lucruri nu le considera de 
competenţa ei. 

- Maud, eu nu sunt genul de “femeie fatală”. 
Dintre noi două, eu aş pierde cu siguranţă. 

-Josey, dintre tine şi Eve eu aş paria oricând pe 
tine, spuse hotărâtă Maud. Tu nu va trebui să te 
lupţi cu ea, ci cu Thorne. 

- De ce? păru încurcată Josey. 

-Să zicem că e un experiment, eşti de acord? Fii 
sinceră cu el şi lasă lucrurile să vină de la sine. 
Thorne nu trebuie să ştie că îţi este frică de el, ţine 
minte acest lucru. 

„Ce psiholog bun e Maud!” gândi Josey în timp 
ce urca treptele spre camera ei. Bineînţeles că 
dacă ar fi ştiut adevărul despre ea, toate planurile 
lui Maud s-ar fi spulberat. | se părea ciudată şi 
caraghioasă ideea de a-i despărţi pe cei doi 
făcând-o geloasă pe Eve, râzându-i în nas. 

Josey îşi dădea seama că, dacă Mocollan ar fi 
recunoscut-o, ea s-ar fi întors după gratii. Diferenţa 
era că de data asta nu-i mai era frică de el. 

Intrând în cameră observă cu uimire că nu era 
goală. Mocollan stătea lângă patul ei, privind cu 
atenţie o fotografie a lui Maud alături de John; 
Josey le-o făcuse anul trecut în grădină, iar 
zâmbetele din privirile lor parcă intrau adânc în 
fiinţa ei. 

Mocollan aşeză fotografia cu multă grijă la locul 
ei, ca şi când prezenţa sa acolo, în camera lui 
Josey, era perfect normală. îşi schimbase hainele 
ude cu nişte pantaloni largi, marinăreşti, şi o 

cămaşă deschisă la culoare. Părul des şi negru 
strălucea ud în lumina lămpii. O privi uimit ca şi 
când o vedea pentru prima dată. 

- Frumoasă privelişte! spuse el arătând spre 
fereastră. Maud chiar îşi doreşte să rămâi aici. Din 
camera mea poţi vedea numai casa verde a 
vecinului din faţă. 

Josey păru că nu pricepe aluzia. 

- Ce cauţi aici? întrebă ea tăios şi ochii îi căzură 
pe un sertar deschis. îmi umbli prin lucruri? 

- Te aşteptam! 

- Şi te distrai cotrobăind prin sertare! răbufni 
Josey. Ce vrei să găseşti? Scrisori de dragoste de la 
John? 

Un zâmbet răutăcios înflori pe buzele lui 
Thorne. 

- Cam aşa ceva. Sau, mai degrabă, căutam o 
explicaţie pentru ceea ce mi-ai zis pe plajă. 

Josey îl privi în ochi fără a schiţa nici o mişcare. 

- Te-a uimit faptul că nu am acceptat mită? 

-Nu, mă refeream la acel atac asupra 
integrităţii mele personale. 

-A, da? continuă Josey pe acelaşi ton. Te-a 
deranjat cumva? 

- Ştii al naibii de bine că da; nici unui avocat nu 
i-ar plăcea să i se spună că este corupt. 

- N-am zis că ai fi corupt, domnule Mocollan, 
deşi nu este o idee tocmai rea. Cred că am folosit 
cuvântul “mincinos” adăugă ea mai încet. Ştiu că 

minciuna este un lucru obişnuit printre avocaţi, 
mai ales când sunt în joc interesele personale, dar 
mie îmi pare inuman să bagi un om nevinovat 
după gratii, doar pentru a-l scoate basma curată 
pe celălalt, care îţi este prieten. 

El o ascultă cu atenţie. 

- Nu am văzut aproape niciodată un inculpat 
nevinovat, domnişoară Smith. Poliţia face de cele 
mai multe ori treabă bună. Dar nu aceasta este 
problema; eu apăr oamenii, nu îi acuz şi, din câte 
îmi dau eu seama, tu vorbeşti de nişte acuzaţii. Am 
impresia că mă confunzi cu altcineva. Şi, să nu uit! 
Limbajul tău este de-a dreptul... fermecător! 
continuă ironic Thorne. 

- Nici tu nu te-ai lăsat mai prejos, domnule 
Mocollan, m-ai insultat grosolan! 

-încetează cu acest “domnule Mocollan”! Este 
prea formal pentru doi oameni care se urăsc de 
moarte. 

Josey îl privi mirată. 

- Şi cine este acest inculpat misterios? continuă 
el. Un tată, un frate... ? 

- Nu este nevoie să-ţi dau explicaţii! 

- Dar eşti sigură că există cu adevărat? întrebă 
el zeflemitor. 

- De ce crezi că n-ar exista? 

Thorne o privi în ochi. 

- Ar putea fi o mică strategie prin care să-mi 
atragi atenţia asupra ta. 

- Chiar nu poţi să înţelegi că nu-mi pasă de 
atenţia ta? se enervă Josey. Am aflat totul despre 
tine cu multă vreme în urmă! Te-am disprețuit 
atunci, la fel ca şi acum, aşa că păstrează-ţi atenţia 
pentru Eve Sanders, iubita dumitale, continuă 
ironic Josey. 

- Eve Sanders? şopti Thorne. Deci Maud ţi-a 
vorbit despre ea. 

-Da, însă te asigur că nu vreau să te cuceresc. 
Problema ta, Thorne Mocollan, eşti chiar tu, spuse 
Josey foarte sigură pe ea. Orice femeie pe care o 
întâlneşti este pentru tine o posibilă parteneră şi în 
mod automat ai impresia că o poţi transforma în 
amantă. Poate că te va şoca, dar eu sunt o 
excepţie. Nu mă atragi câtuşi de puţin şi singurul 
lucru pe care-l doresc de la tine este să pleci din 
camera mea şi să mă laşi în pace pentru 
totdeauna! 

Faţa lui Thorne se întunecă brusc şi acelaşi 
zâmbet zeflemitor îi apăru în colţul gurii. 

- Te înşeli amarnic, draga mea! M-ai provocat şi 
nu pot să trec aşa uşor peste acest lucru, mai 
spuse el batjocoritor. Dar mai bine să vedem cum 
te descurci. 

Josey îşi aminti cuvintele lui Maud şi 
conştientiză faptul că făcuse o greşeală. Era însă 
prea târziu. Thorne o luase în braţe şi era gata s-o 
sărute, o strângea la piept cercetându-i cu atenţie 
faţa speriată. Se apropiase atât de mult de ea, 

încât Josey îi putea simţi răsuflarea caldă în timp 
ce el îi şoptea încet la ureche: 

- Nu cred nimic despre inculpatul misterios de 
care îmi vorbeşti şi sunt de asemenea foarte 
sceptic în ceea ce priveşte repulsia ta faţă de 
mine. Am impresia că îţi doreşti al naibii de tare să 
fac dragoste cu tine! 

- înfumurat nemernic...! îşi trase capul pe spate 
şi-l privi cu ură. Da, căzuse într-o cursă! 

Thorne n-o sărută de la bun început. Cântărind- 
o cu privirea, mâinile lui îi mângâiară pieptul 
rotund şi catifelat. Josey respiră adânc atunci când 
degetele lui strânseră cu putere vârful delicat şi 
sensibil al unuia dintre sâni. Vru să se smucească 
din nou, dar îşi dădu seama că nu avea nici o 
şansă 
- Thorne nu s-ar fi oprit, ba dimpotrivă. 

- Foarte drăguţ! şopti el tot ironic. 

Josey îi simţea acum respiraţia sacadată şi 
mirosul loţiunii de ras amestecat cu cel sărat şi 
umed al oceanului. în cele din urmă, buzele lui îi 
atinseră gura, care i se deschise involuntar şi o 
sărută îndelung, apăsat. 

Josey mai fusese de multe ori sărutată, dar 
niciodată de un bărbat atât de sigur pe el, pe 
farmecul lui personal. Fiecare fibră din corpul ei 
începu să vibreze, când Thorne o eliberă brusc şi îi 
spuse încet: 

- Să închidem uşa! 

Ea se trase înapoi roşie în obraji, cu părul în 
dezordine. Se simţea atât de umilită! încercă să 
rostească ceva ca să nu mai vadă bucuria aceea 
sălbatică din ochii lui. 

- îmi pare rău, dar nici de dragul lui Maud nu aş 
fi de acord să mă seduci! zise ea încurcată. 

- Vrei să spui că ţi-a cerut Maud acest lucru? Un 
fior de gheaţă îi cobori pe şira spinării şi Josey 
bolborosi aproape ininteligibil. 

- Nu... nu chiar aşa. E cu... 

- Atunci, nu putem s-o dezamăgim pe Maud, nu- 
i aşa? o întrerupse el cu un alt sărut, complet 
diferit de primul. îi strivi buzele cu dinţii lui, 
forţând-o să deschidă gura. 

Josey încercă să se elibereze, dar se simţi 
imobilizată de braţele care o strângeau din ce în ce 
mai tare, de buzele lui calde şi umede. Mâine va 
avea cu siguranţă vânătai, gândi Josey, dar ceva 
din străfundurile fiinţei îi şopti că trebuie să 
înceteze a se mai lupta şi să aştepte în linişte ca 
Thorne să-i dea drumul. 

- Te urăsc, Thorne Mocollan! spuse ea cu furie, 
când în cele din urmă fu eliberată. 

El o privi ironic. 

- Nu prea cred! îi apucă bărbia, obligând-o să-l 
privească în ochi. Spune-i lui Maud că în ceea ce 
mă priveşte, totul a mers foarte bine, continuă el, 

tot ironic. Te doresc şi nu eşti o excepţie aşa cum 
ai crezut. Nici pe departe! Pot să te am oricând 
poftesc şi chiar să-ţi demonstrez că îţi va plăcea. 
Dar asta se va întâmpla atunci când voi hotărî eu, 
nu când zice Maud sau când ai tu chef. Când voi 
hotărî eu, Josey Smith, vei fi amanta mea! 

- Poate pe lumea cealaltă! şopti Josey. 

- Da, vom fi un cuplu fermecător! Dar mai întâi 
povesteşte-i lui Maud ce ţi s-a întâmplat, ca să nu 
se mai joace altă dată cu focul! Se întoarse brusc şi 
ieşi din cameră. 

Cu paşi nesiguri Josey intră în baie, îşi scoase 
rochia şi răsuci robinetul duşului. Se simţea mai 
bine acum sub jetul cald ce îi cădea pe corp, pe 
faţă. îşi mai recăpătase ceva din spiritul combativ, 
dar ştia că nu va mai fi niciodată femeia mândră 
de până atunci. Crezuse că a devenit invulnerabilă, 
că nimic n-o va mai putea schimba, dar Thorne 
Mocollan îi dovedise contrariul în doar câteva 
minute. O făcuse conştientă de propria-i 
senzualitate atât de brutal, chiar umilitor, şi acest 
lucru o marcase profund. Nu trebuia să-i 
povestească nimic lui Maud pentru că avea s-o 
rănească prea mult. Nu, trebuia să lupte singură 
acum, chiar singură. 

Se întoarse în dormitor şi îmbrăcă cea mai 
veche rochie pe care o avea. Şi-o cumpărase în 
perioada în care începuse să lucreze la John; o 
rochie scurtă, din catifea maro, la care ataşase un 

guler de dantelă ce fusese al bunicii. Nu avea nici 
cea mai vagă idee că rochia, care i se potrivea 
perfect cu ochii şi cu părul brun-roşcat, o făcea să 
arate ca un înger, ca o fiinţă din altă lume. 


Capitolul 5 


Când Josey intră în salon, Thorne şi Eve stăteau 
alături pe o canapea micuță de lângă fereastră. El 
o privi cu mult interes printre pleoapele 
întredeschise, iar Josey putu să observe cât de 
elegant era în costumul negru de seară. 

-Bună seara, Josey! zise el încet. Aş vrea s-o 
cunoşti pe Eve Sanders. Eve, ea este Josey Smith, 
secretara lui Maud! 

- Bună, rosti indiferentă Eve. 

Josey observă că o privea cu ochi mici, bănuitori 
şi cu un zâmbet arogant în colţul gurii. Se aplecă 
puţin să-i dea lui Thorne paharul gol şi un decolteu 
superb ieşi la vedere. 

- îmi umpli paharul, iubițe/? 

Faţa lui Thorne nu se clinti, dar Josey îşi dădu 
seama că nu-i făcea deloc plăcere să i se spună 
“iubiţel”. 

- Mai întâi s-o servim pe Josey, spuse el scurt. 
Ce vrei să bei? o întrebă. 

-Un şpriţ, te rog! 

-Un şpriţ? Ce e asta? întrebă Eve ridicând 
sprâncenele. 

- Vin alb cu sifon, explică Thorne. 

- A, un fel de şampanie a săracilor! continuă 
ironic Eve. 

Josey nu reuşi să-şi dea seama dacă 
intenţionase s-o 
rănească, sau totul fusese din greşeală. Nu se 

putea citi nimic pe faţa frumoasă, dar rece ca de 
piatră, a lui Eve. Probabil că acel simţ al posesiei, 
gelozia de care îi vorbise Maud, o avertizau subtil 
pe Josey să stea departe de Thorne. 

De fapt, Eve fusese profund şocată de apariţia 
lui Josey. Auzise ceva despre o secretară a lui 
Maud, dar îşi imaginase o femeie mult mai în 
vârstă, în nici un caz nu şi-o închipuise pe Josey 
atât de tânără şi de frumoasă. 

Purta o rochie mulată din mătase albastră, ce-i 
contura frumos corpul şi lăsa la vedere un gât 
subţire şi delicat. Cerceii încrustaţi cu diamante, 
colierul şi ceasul scump din aur, rămase probabil 
de la fostul soţ, Dolph Sanders, îi dădeau un aer 
elegant, dar cam ostentativ pentru o cină în 
familie. Părea foarte sigură de frumuseţea ei şi era 
convinsă că tot acest fast îl va ţine pe Thorne 
alături de ea pentru totdeauna. 

Dolph o dezamăgise profund. Era un 
multimilionar alcoolic şi afemeiat, iar căsnicia lor 
fusese pentru Eve o umilire. îl dorea acum pe 
Thorne, bărbatul viril, conştient şi sigur de bărbăţia 
lui, pe care nu trebuia să şi-o mai dovedească prin 
numeroase alte aventuri. 

Ştia că Maud o urăşte şi avea de gând să scape 
de ea, imediat după căsătoria cu Thorne. Dar acum 
se mişca prudent şi era hotărâtă să rămână la 
Hilton Head cu Thorne, chiar dacă asta presupunea 
să îndure insultele şi răutăţile lui Maud. Fusese 
foarte inspirată că venise în această seară. Arma 

secretă a lui Maud părea să fie chiar Josey. 

Thorne nu se mai aşeză pe canapea ci se 
cuibări într-un fotoliu. Eve îşi subţie buzele 
încercând o scurtă conversaţie, apoi se ridică brusc 
pentru a se aşeza din nou, de data asta însă pe 
braţul fotoliului lui Thorne, cuprinzându-i gâtul cu 
braţele. 

- Dragul meu, te rog să nu lucrezi până târziu în 
seara asta. E prima noastră noapte aici şi vreau să 
mă duci devreme la hotel. Promit că n-o să te rețin 
prea mult! spuse ea, şoptindu-i ceva la ureche. 

El o privi nepăsător. 

- Scuze, draga mea, dar am o mulţime de 
lucruri de terminat în seara asta. După cină am să-l 
rog pe Theodore să te conducă la hotel. 

- Atunci de ce mi-ai spus că vrei să cinăm 
împreună, dacă ştiai că trebuie să lucrezi? 

- Din câte-mi aduc aminte, tu ai insistat! îi 
răspunse indiferent Thorne. Te-am avertizat de la 
bun început că aceasta va fi o călătorie de afaceri 
pentru mine, dar tu ai vrut să vii zicându-mi că ai o 
mulţime de prieteni pe insulă, cu care te vei distra 
de minune! 

Eve zâmbi maliţios, întorcându-se către Josey. 

- Ce anume faci pentru domnişoara Lorrimer? 
întrebă ea brusc. 

Josey îşi concentră toată atenţia asupra ei. 

- Bat la maşină scrisorile lui Maud şi 
manuscrisele, de îndată ce îmi va îngădui acest 
lucru. 


54 SUZANNE DYE 


- Şi când îţi va permite acest lucru? o îngână 
amuzată Eve. Vrei să spui că nu-ţi dă voie să te 
atingi de cărţile ei? 

Josey întâlni privirea lui Thorne, după care 
spuse ca hipnotizată: 

- Nu încă. 

Spre surprinderea ei, Thorne îi luă apărarea. 

- Maud are nevoie de ea, Eve! spuse el ferm. 

- Chiar aşa? întrebă linguşitor Eve. Eu cred că 
pentru domnişoara Smith viaţa aici este o lungă 
vacanţă din care, surprinzător, îi vin o mulţime de 
bani. 

Thorne râse, dar Eve era mulţumită. Aruncase o 
sămânță şi aştepta acum să încolţească. Ştia că lui 
Thorne nu i-ar fi plăcut ca cineva să profite de 
mătuşa lui. 

întorcându-se din nou spre Josey, începu s-o 
descoasă: ce studii avea, ce experienţă în muncă, 
dar în viaţa personală? Josey îi răspunse în câteva 
cuvinte, sesizând ironia. 

- Şi părinţii tăi? continuă Eve. Au fost de acord 
să pleci de acasă şi să trăieşti cu John Trescott la 
vârsta pe care o aveai? 

- Muriseră când am plecat eu. 

- A, în Atlanta sau...? 

- Vin dintr-un orăşel din Alabama, Medlar's Mill 
se numeşte, domnişoară Sanders. 

- Ai fost independentă foarte de timpuriu, nu-i 
aşa? Sau n-ai fost independentă? continuă ea cu 
subînţeles. 

Josey o privi uşor încruntată şi, trăgând adânc 
aer în piept, întrebă amabil. 

- la să vedem, domnişoară Sanders! Sunteţi 
văduvă sau divorțată? 

- Sunt divorțată, dar nu cred că este treaba ta. 

- A! râse Josey. Mi-ar plăcea la nebunie să aud 
mai multe detalii. Eraţi incompatibili din punct de 
vedere sexual? De ce? Câţi bani aţi primit la 
divorţ? 

Thorne chicoti înfundat. 

- Crezi că eşti amuzantă, dar te înşeli! izbucni 
înfuriată Eve. întrebările tale sunt maliţioase, chiar 
stupide ţinând cont de locul pe care-l ocupi aici. 
Thorne trebuie să ştie totul despre tine, despre 
viaţa şi pregătirea ta, chiar dacă... 

- Deja ştiu totul cu privire la viaţa şi pregătirea 
lui Josey Smith, o întrerupse el cu voce gravă. Eşti 
prea grijulie, Eve, nu este nevoie să vorbeşti în 
numele meu. Când voi avea nevoie de tine în acest 
sens îţi voi spune, dar până atunci, vezi-ţi de 
treaba ta! 

Eve se posomori dintr-o dată. Thorne n-o 
repezise niciodată de când se cunoscuseră, dar 
acum gelozia îi întunecase minţile şi o făcuse să 
uite de bunele maniere. Era hotărâtă ca de acum 
încolo să se poarte cât mai frumos cu putinţă. 

-Bună seara, dragii mei! Mă aşteptaţi de mult? 

Era Maud care părea foarte mulţumit de ceea 
ce vedea. Purta o rochie elegantă, de seară, 
pantofi cu tocuri foarte înalte şi intrase în cameră 

fluturând între degete un portţigaret. Maud care nu 
fumase niciodată! Josey privi uluită bijuteriile 
scumpe ce îi împodobeau din abundență gâtul şi 
mâinile. Deşi toţi o admirau, Eve fu prima care 
spuse: 

- Ce bijuterii frumoase, domnişoară Lorrimer! 

Maud păru foarte încântată, dar Josey se simţea 
stânjenită. îmbrăcată astfel, Maud părea vulgară, 
dar ce punea oare la cale? 

Thorne o însoţi până la scaun, apoi spuse pe un 
ton glumeţ: 

- Ca întotdeauna târziu, Maud, dar, ca 
întotdeauna, aşteptarea a meritat! 

- Târziu? întrebă Maud. Am crezut că este 
tocmai momentul potrivit. 

- Nu, adăugă Thorne. Theodore aşteaptă cu 
cina de mai multă vreme. 

- Va trebui să mai aştepte, continuă Maud uşor 
ironic. Nu vom lua masa până când nu deschidem 
o sticlă de şampanie să propunem un toast. Dă-ne 
tuturor ceva de băut, /ubitțel! 

lubițel? josey pricepu aluzia. Probabil că Annie îi 
relatase lui Maud conversaţia lor, iar acum totul 
era folosit împotriva lui Eve. Inteligentă mişcare! 

Eve se aplecă puţin să admire bijuteriile lui 
Maud. 

- Toate vor fi ale lui Josey, într-o bună zi, spuse 
ea grațios. 

Eve zâmbi cu răutate. 

-Nu crezi că ar fi un pic... nedrept pentru 


POVARA AMINTIRILOR 57 


viitoarea soţie a lui Thorne? 

- Bineînţeles că nu, draga mea, răspunse fără 
ezitare Maud, ocolind privirea amenințătoare a lui 
Josey. 

- Mai mult ca sigur îţi vei schimba părerea de o 
sută de ori până atunci, spuse vesel Eve. Pot să-ţi 
admir brăţara? 

Maud îi întinse mâna ostentativ şi începu să 
povestească ceva despre o iubire pasională trăită 
de doi tineri în deşert. 

- N-am auzit niciodată povestea asta spusă mai 
bine ca acum! rosti cu admiraţie Thorne. 

- Apropo de poveşti! continuă Maud. Sticla 
aceasta de şampanie mi-a fost dăruită de un 
bărbat cu care am petrecut două săptămâni 
minunate la Paris. Apoi ne-am despărţit pentru că 
el era căsătorit. Totul s-a petrecut acum douăzeci 
şi cinci de ani, dar, de atunci, primesc o duzină de 
sticle din cea mai bună şampanie, în fiecare an. 
Maud suspină îndelung, apoi continuă: Dar, destul 
despre trecut! Viitorul contează acum! Ridică 
paharul: Pentru viitorul lui Thorne şi al lui Josey, 
care vor fi foarte fericiţi împreună! 

- Chiar aşa? întrebă tăios Eve. 

- Ştii, draga mea, aşa prezic astrele! 

- Şi cine ţi-a spus ce prezic astrele, domnişoară 
Lorrimer? 

- Doamna Zelda, astrologul meu, zâmbi amabil 
Maud către Eve, care fierbea de mânie. Tot ea mi-a 
spus că vede o căsătorie minunată în vieţile lor. 

- Foarte posibil, dar asta nu înseamnă că se vor 
căsători unul cu celălalt. Eu aş fi concediat-o în 
locul tău, dommnişoară Lorrimer. Este o 
incompetentă! 

Josey îl privi pe Thorne. Faţa îi era crispată şi-şi 
pierduse orice urmă de veselie. 

- Nu sunt de acord cu dumneata, domnişoară 
Sanders! spuse cu răceală Maud. 

Ochii lui Eve scăpărau scântei. 

- Nici nu trebuie să ne ostenim prea mult ca să 
ne dăm seama cine ţi-a făcut cunoştinţă cu 
astrologul dumitale, spuse cu subînţeles Eve. 

- Nu fi absurdă, Eve! rosti plictisit Thorne. Maud 
o cunoaşte pe Zelda de douăzeci de ani, influenţa 
lui Josey la acea vreme era cam mică, nu crezi? Se 
ridică brusc, luând-o de braţ pe Maud. Gata cu 
glumele şi ironiile, Maud! E ora mesei, mi-e foame! 

Josey observă că era extrem de furios. 
Provocată de Maud, Eve se purtase prosteşte şi 
avea să plătească scump pentru asta în faţa lui 
Thorne. 

în sufragerie, masa era frumos decorată cu 
şerveţele brodate pe margini, farfurii de porțelan 
alb, sfeşnice de argint şi pahare de cristal. O 
coroniţă de trandafiri roşii, aşezaţi în mijlocul 
mesei, dădea o eleganţă aparte întregului aranja- 
ment. Lumânările ardeau încet, aruncând lumini şi 
umbre pe faţa lui Thorne. Josey îl privi o dată sau 
de două ori, apoi nu-şi mai ridică ochii din farfurie. 
Nu avea ce căuta acolo, ştia bine acest lucru. Eve 

conducea întreaga discuţie, care era în principiu 
centrată asupra ei şi a lui Thorne, cu vagi referiri la 
Maud care tăcea ostentativ. Josey bănuia că pune 
din nou ceva la cale. 

De îndată ce masa luă sfârşit, Josey îşi ceru 
scuze şi se retrase în camera ei. Nimeni nu scoase 
nici un cuvânt. 

După o noapte cu somn agitat şi plin de vise 
obositoare, Josey se trezi în zori mai ostenită decât 
se culcase. Abia reuşi să se ridice din pat pentru a 
intra în baie. 

Când cobori, o găsi pe Maud singură în salon. 

- Bună dimineaţa! spuse aceasta veselă. Ai 
dormit bine? 

- Destul de bine, răspunse prudent Josey. 

- Ce părere ai despre seara trecută? 

Josey aşeză şervetul pe genunchi. 

- Te superi dacă îmi beau mai întâi cafeaua? 
întrebă ironic Josey. 

- Deloc! Maud îi aşeză ibricul în faţă şi împinse 
pâinea în prăjitor. Acum, spune-mi, ce părere ai? 

- Sincer? Cred că a fost un dezastru, continuă 
simplu Josey. Nu e prea frumos ca o gazdă să-şi 
bată joc de musafirii ei. 

Maud râse zgomotos. 

- Am fost nevoită să mă comport aşa pentru 
binele lui. Şi fii sigură că a mers! Trebuia să afle 
odată ce căţea are lângă el! 

Josey îşi unse cu grijă o felie de pâine cu unt. 

- Chiar aşa? 

- O, Josey, tu nu trebuia să te afli acolo aseară. 
După plecarea ta s-a declanşat, de fapt, întreaga 
poveste! 

Josey o privi uimită. 

- Ce vrei să spui? 

- După ce ai spus că pleci, Eve s-a arătat foarte 
mulţumită de faptul că te-ai retras la timp, 
demonstrând astfel că îţi cunoşti lungul nasului! 

- Dumnezeule! şopti Josey. Dar e stupid! 

Maud zâmbi. 

- Thorne s-a înfuriat rău de tot. Bineînţeles, era 
deja nervos din cauza mea. 

- Fii atentă, Maud! E cu ochii pe tine. Ştie exact 
ce vrei să faci. 

- Sigur că ştie, continuă amuzată Maud. Elnu e 
prost; ştiam că aşa se va întâmpla. Dar ai văzut că 
m-am purtat frumos în timpul mesei. N-a putut să 
mai dea vina pe mine când Eve a spus prostia 
aceea! 

- Şi ce s-a întâmplat apoi? 

- Thorne a pus-o la punct în stilul lui ironic şi 
distant. Ea a început să plângă, dar n-a reuşit să-l 
impresioneze, deşi a folosit toate metodele pe care 
numai o femeie le cunoaşte, inclusiv sexul. Ochii 
lui Maud străluceau. Cred că au uitat apoi de mine, 
continuă ea, dar i-aş fi spus că a făcut cea mai 
mare greşeală vorbindu-ţi atât de urât. 

- Era geloasă, Maud, iar tu ai ştiut acest lucru şi 
ai regizat totul. 

- Mai bine zis, şi-a dat singură arama pe faţă... 

Oricum, a plecat de pe insulă. A dus-o înapoi la 


Atlanta astăzi, în zori. 

-Poate nu se va mai întoarce nici el, spuse 
Josey. 

-Prostii! continuă Maud, dar îngrijorarea i se 
citea pe chip. 


Toată săptămâna Josey fu extrem de ocupată, 
dar acest lucru nu o deranja deloc, dimpotrivă, era 
fericită că Maud îi găsea mereu ceva de făcut, ca 
să nu se mai gândească astfel la nimic. 

Miercuri după-amiază, Brian era liber şi o invită 
la o plimbare cu barca. La insistenţele lui Maud, 
Josey acceptase, deşi fără prea mult entuziasm. 

în larg totul era minunat, dar când îl văzu pe 
Brian atât de fericit, privind-o în ochi cu dragoste, 
Josey îşi dădu seama că nu va reuşi niciodată să-l 
folosească drept panaceu al tuturor durerilor ei. Şi- 
ar fi dorit din toată inima ca prezenţa lui s-o excite 
câtuşi de puţin, să simtă cum îi fierbe sângele în 
vene alături de el. Cum să faci dragoste - şi încă 
pentru prima dată! 

- cu un bărbat de care nu eşti îndrăgostită şi 
pentru care nu simţi aproape nimic? Lui Josey, o 
astfel de experienţă îi părea de-a dreptul stupidă şi 
traumatizantă. 

înainte de a se despărţi, Brian îşi ceru scuze că 
n-o putea conduce acasă pentru că trebuia să se 
ocupe de barcă şi o invită la cină în aceeaşi seară. 
Josey acceptă bucuroasă. 

Când văzu Mercedesul argintiu al lui Thorne 
parcat în faţa casei lui Maud, Josey îşi dădu seama 
de ce fusese atât de neliniştită în ultima 
săptămână - în adâncul sufletului, îşi dorise ca el 
să se întoarcă. 


Capitolul 6 


Josey se aranjă cu multă grijă pentru întâlnirea 
cu Brian din acea seară; îmbrăcă o rochie foarte 
elegantă, decoltată mult la spate şi cu un mic 
volan desupra genunchilor. îşi pieptănă îndelung 
părul strălucitor, apoi aplică pe pleoape un fard 
sidefiu şi un ruj în aceeaşi nuanţă pe buze. Dintr-o 
dată, Josey îşi dădu seama, că nu pentru Brian se 
aranja atât de frumos, ci pentru Thorne - şi ar fi 
dorit ca el s-o vadă arătând cât mai bine, să-l ştie 
gelos pentru faptul că ieşea cu alt bărbat. 

îl găsi în salon, privind-o cu indiferenţă în timp 
ce cobora scările. 

-Bună! spuse rece Josey. Ştiam că te vei 
întoarce. 

- leşi în oraş? 

- Da, încercăm un nou local care tocmai s-a 
deschis pe plajă, A cincea dimensiune. 

- Petrecere frumoasă! 

Toată seara Josey fu agitată şi nu pricepu nimic 
din tot ce-i povestea Brian cu atâta entuziasm. 
Cerceta cu privirea fiecare colţişor al încăperii şi, 
dintr-o dată, privirea îi fu atrasă de o tânără 
pereche care tocmai se aşeza la o masă lângă 
ringul de dans - Thorne şi o fată superbă, altă 
blondă! Unde le găsea oare pe toate? Se întrebă 
Josey, cuprinsă de emoție. Se întoarse tremurând 
către Brian, fără să-l privească în ochi. 

- Eu... putem să plecăm? Sunt cam obosită; cred 
că am stat prea mult la soare astăzi! 

Cât de naivă fusese! gândi Josey în timp ce se 
ridicau. îi spusese lui Thorne unde se va duce în 
speranţa că va veni şi el, dar nu putea fi calmă 
văzându-l cu altă femeie. Se înroşise şi murea de 
ruşine la gândul că Thorne îşi dădea seama de 
toate acestea şi râdea probabil mulţumit în sinea 
lui. 

A doua zi de dimineaţă, o întrebă dacă nu 
doreşte cumva să-l însoţească la Charleston. 
Pentru că Josey nu se grăbea să-i răspundă, Thorne 
continuă indiferent: 

- Eu am de lucru toată ziua la un caz, aşa că vei 
sta singură până după-amiază. 

- Du-te, Josey, interveni Maud. Am comandat o 
rochie prin telefon şi trebuie să treacă cineva s-o 
ridice! 

Josey nu observă nimic suspect în ochii lui 
THS; aşa că acceptă invitația. 


Pe drum ascultară muzică, dar el tăcu tot 
timpul. Când ajunseră pe Ashley River întrebă 
dintr-o dată: 

- Unde a zis Maud că se află magazinul acela? 

Josey îi spuse adresa exactă. 

-Se pare că vom fi aproape, şi eu am treabă tot 
pe-aici. Voi parca maşina chiar aici, în stradă. Se 
opri la jumătatea distanţei dintre magazin şi biroul 

de avocatură. Ne vedem diseară în acelaşi loc. Să 
zicem pe la cinci. Cred că ai suficient timp să ridici 
rochia şi să te plimbi puţin, spuse Thorne uitându- 
se la ceas. 

- Şi cum rămâne cu maşina? 

- Voi plăti probabil o amendă, râse el. 

Josey îl privi depărtându-se cu servieta în mână, 
observând cum atrăgea privirile femeilor ca un 
magnet. Zâmbi ironic şi porni spre magazin. Luă 
rochia în câteva minute, pentru că totul era deja 
pregătit, şi se hotărî apoi să caute ceva şi pentru 
ea. 

Ochii îi căzură pe o rochie cu croială clasică, din 
crep ivoriu, cu un umăr gol şi foarte decoltată la 
spate. Părea ceva extrem de comun acolo, pe 
umeraş, dar cu siguranţă foarte sexy îmbrăcată de 
persoana potrivită. Materialul se mula frumos pe 
piept, iar în partea de jos, fiind uşor transparent, 
lăsa la vedere linia fină a coapselor. Lui Josey 
croiala i se păru cam îndrăzneață, dar de mare 
efect. Se dezbrăcă nervoasă şi o cumpără imediat 
cu gândul că, probabil, nu avea s-o îmbrace 
niciodată. 

Thorne îi dăduse nişte chei de rezervă, aşa că se 
întoarse la maşină, deschise portbagajul şi, după 
ce aşeză pachetele înăuntru, plecă să se plimbe. 
Mai avea timp la dispoziţie şi se gândi că ar fi 
interesant să meargă spre Buttery. O luă în josul 
străzii admirând arhitectura caselor vechi şi 

grădinile ce le înconjurau. Unele erau ascunse în 
spatele gardurilor înalte din cărămidă galbenă, ce 
lăsau la vedere doar frunzele palmierilor uriaşi, 
altele erau mici, cu multe azalee în faţă şi cu unul 
sau doi copaci străjuind aleile. 

Ajunse la Buttery, chiar în portul Charleston, de 
unde se vedea insula Fort Sumter şi, chiar în faţa 
ei, Atlanticul. Josey ar fi luat cu plăcere una dintre 
bărcile de agrement ce plecau de la debarcader şi 
înconjurau insula, dar, uitându-se la ceas, îşi dădu 
seama că era târziu şi porni înapoi. 

Thorne o aştepta rezemat de maşină, cu ochii 
pe jumătate închişi din pricina soarelui. Inima 
începu să-i bată cu putere, îi era teamă, dar în 
acelaşi timp o atrăgea prezenţa lui - sentimente 
contradictorii pe care Josey nu şi le putea explica. 
Se apropie încercând să pară indiferentă şi-i zâmbi 
politicos. 

- Sper că nu m-ai aşteptat prea mult! 

- Nu, deloc! răspunse el distrat, privind-o 
insistent. N-ai vrea să luăm masa împreună? 

- Nu... dar... nu trebuie să ne întoarcem? întrebă 
Josey. 

- Maud nu m-ar ierta niciodată dacă te-aş aduce 
înapoi flămândă. Ce-ţi place ţie? Mâncarea 
chinezească, italiană, fructele de mare? 

- Te las pe tine să alegi, spuse ea sec. 

- Atunci, fructe de mare! 

Găsiră un restaurant drăguţ de partea cealaltă 
a podului. Era o clădire interesantă în formă de 
vapor, cu rampe înguste, balustrade şi hublouri. 
Interiorul era decorat în stil marinăresc, cu 
odgoane şi catarge vechi ce atârnau până dea- 
supra capetelor mesenilor. 

Se strecurară la locurile lor, dar Thorne privi 
suspicios în jur. 

-Mă tem că, în afară de toate aceste 
decoraţiuni, nu mai este nimic altceva de capul lui. 
Vrei să mergem în altă parte? 

Josey nu răspunse. Privea uluită în jur, atentă la 
fiecare detaliu. Dintr-o dată, se auziră sunând 
sirenele şi un căpitan micuţ de lemn cobori pe 
nişte sfori să ţină cârma chiar în mijlocul meselor. 

- Am înţeles, rămânem! zâmbi Thorne 
îngăduitor şi oarecum resemnat. 

Josey comandă supă de crab, specialitatea 
casei, iar Thorne un cocteil din fructe de mare, 
ambele excelente. Aflară în curând că astfel de 
preparate erau întotdeauna foarte gustoase aici, 
iar Josey se destinse treptat pe măsură ce Thorne 
părea şi el mai relaxat. Deasupra lor, sforile se 
puseră în mişcare antrenând după ele păpuşa de 
lemn care începu să danseze, dar Josey nu observa 
nimic de data aceasta. Discutară îndelung despre 
muzică, piese de teatru, cărţi preferate, dar mai 
ales despre Charleston. Thorne era membru al 
Trustului Naţional pentru restaurarea caselor vechi 

şi cunoştea foarte multe amănunte despre aceste 

locuinţe. Lui Josey îi plăcuse oraşul şi dorea să afle 
lucruri interesante despre căsuţele de lângă port, 

astfel că, discuţia fu binevenită pentru ea. 

La sfârşit, când Josey părea complet relaxată, 
Thorne o privi în ochi şi o întrebă ridicând uşor 
sprâncenele: 

- Ai vrea să vizitezi Drayton Hall înainte de a 
pleca spre casă? 

Ochii ei străluciră. 

- Este departe de aici? 

-Doar la câteva mile. E o casă-muzeu ce 
aparţine Trustului Naţional. Cred că se vizitează 
astăzi. 

- Şi eu care credeam că avocaţii reci şi calculaţi 
nu sunt deloc interesaţi de arhitectură. 

leşiră pe autostrada mărginită de stejari bătrâni 
şi nu se opriră decât în faţa casei. Singuratică, 
aproape austeră, părea coborâtă dintr-o altă lume. 
Josey o privi cu emoție. 

Se alăturară unui grup de vizitatori pentru a 
asculta explicaţiile ghidului. Thorne îi spusese deja 
că muzeul era gol, dar chiar şi aşa, fără mobilier, 
atmosfera era deosebită. Casa aparținuse aceleiaşi 
familii până în momentul când intrase în 
proprietatea Trustului Naţional, drept pentru care, 
efectele malefice ale civilizaţiei n-o afectaseră în 
nici un fel. Nu era electrificată, nu avea canalizare 
şi fusese zugrăvită doar de două ori de-a lungul 

istoriei - ultima dată în 1865. Pentru studenţii de la 
arhitectură, casa era cu siguranţă o nepreţuită 
sursă de informaţii. 

Când ghidul povesti despre balurile somptuoase 
ce aveau loc în fiecare săptămână în saloanele 
mari, la lumina lumânărilor, Josey aproape îi văzu 
cu ochii minţii pe acei oameni elegant îmbrăcaţi, 
dansând grațios şi sorbind din cupe de cristal. 

Thorne se aplecă puţin spre ea şi-i şopti la 
ureche: 

-Dacă priveşti cu atenţie, îi vei zări pe Scarlett 
şi pe Rhett. 

Ea îl privi distrată. 

- Ştiu că sunt naivă, dar mă fascinează poveştile 
de acest gen. 

La plecare, Thorne o întrebă din nou: 

- Să înţeleg că ţi-ar fi plăcut să trăieşti în acele 
timpuri? 

- Nici gând! spuse hotărâtă Josey. 

- Mă uimeşti, cele mai multe femei simt 
nostalgia vremurilor bune de altădată! 

- Cred că nu-şi dau prea bine seama ce 
vorbesc, spuse ironic Josey. Viaţa a fost prea aspră 
cu femeile din acele timpuri, pentru a mai putea 
vorbi de întoarcere în trecut. 

- Aspră? se miră Thorne. Eraţi aşezate pe un 
piedestal! Admirate, mângâiate, protejate, iubite! 

- Pentru femeile care au trăit aici - tot ce se 
poate, continuă sarcastic Josey, arătând spre 

Drayton Hall. Dar toate celelalte duceau o viaţă de 
mizerie: un copil în fiecare an, sclave umile ale 
soţilor lor. Mai degrabă voi, bărbaţii, tânjiţi după 
acele vremuri. Atunci eraţi în vârf, iar acum într-o 
cădere continuă, în raport cu femeia, bineînţeles. 

- Aceasta este problema cu voi, feministele. Nu 
aveţi simţul umorului, zâmbi Thorne în timp ce se 
îndreptau spre parcare. Deschise portiera şi 
aşteptă până când Josey intră şi se aşeză pe 
scaunul din faţă. Voi, femeile, continuă el, vreţi să 
fiţi şi poliţişti şi muncitori constructori ai unei lumi 
noi, dar în acelaşi timp să beneficiaţi şi de un 
tratament preferenţial din partea bărbaţilor. 

Porni motorul cu acelaşi zâmbet ironic în colţul 
gurii. 

- Cât despre egalitatea cu bărbaţii, chiar dacă v- 
aţi fi născut cu sute de ani înaintea noastră, tot noi 
ne-am fi dovedit superioritatea. 

- Te referi la superioritatea fizică sau la cea 
psihică? întrebă dulce Josey. 

- Psihică, bineînţeles. Superioritatea noastră 
fizică este evidentă şi nu mai trebuie demonstrată. 

Josey râse ascuţit. 

- Ce păcat că toate aceste ipoteze interesante 
ale tale nu pot fi testate! spuse ea chicotind. 

- Şi de ce nu? râse el batjocoritor. Să luăm, spre 
exemplu, micul conflict dintre noi! 

Josey se înfioră; conversaţia lor prietenească 
intrase pe un tărâm nou, periculos. 

- Sau vrei să-l numeşti “război”? 

Josey îşi umezi buzele cu vârful limbii şi râse 
nervos. 

- Mai degrabă l-aş numi o prostie fără sens! 

- Chiar crezi că nu vei fi a mea până la urmă? 
întrebă calm Thorne, ca şi când conversaţia lor era 
una academică. 

Josey fierbea de furie. 

- Sunt sigură că nu va fi aşa. Tot ce trebuie să 
fac este să şoptesc un singur cuvânt la urechea 
domnişoarei Sanders! 

- Prea târziu, zâmbi Thorne. Eu şi Eve nu mai 
suntem prieteni intimi. 

- La propunerea ei, sau a ta? 

- Nu te priveşte pe tine, domnişoară Smith! 
continuă amuzat Thorne. Ai grijă, nu-mi plac 
femeile prea posesive! 

- Cu alte cuvinte, te-ai plictisit de ea aşa cum te 
plictiseşti de toate amantele tale, mai devreme sau 
mai târziu, izbucni Josey. Maud mi-a spus de altfel 
că, în cazul tău, durata medie a unei relaţii este de 
patru - şase luni! 

-O compătimeşti cumva? păru surprins Thorne. 
Nu s-ar fi crezut! 

- Era geloasă! răspunse abrupt Josey. Şi cam 
nesigură pe ea. Din cauza asta s-a întâmplat totul! 

Thorne ridică din umeri. 

- Eve ştia foarte bine despre ce este vorba şi eu 
nu-i făcusem nici o promisiune. S-a terminat şi cu 

asta, basta! 

- S-a terminat cumva pentru că nu ţi-a mai 
plăcut în pat? 

El o privi amuzat. 

- N-a fost vorba despre asta. Hai să zicem că nu 
mi-au mai plăcut anumite aspecte ale personalităţii 
ei! 

- Chiar aşa? Ce aspecte? întrebă dulce Josey. 

- întreab-o pe Maud, mârâi scurt Thorne. 

Josey îl privi cu suspiciune. 

- Ştii că Maud a pus al cale despărţirea ta de 
Eve? 

Pe faţa lui Thorne apăru o grimasă. 

- Nu a fost prea greu să-mi dau seama! 

- Şi să înţeleg că vrei să ai o relaţie cu mine, 
după ce ai aflat că nu am avut nici o intenţie să te 
seduc? Ai uitat că am fost amanta lui John? 
continuă înfuriată Josey. 

Thorne îşi încreţi uşor fruntea, semn că vorbele 
ei nu-l lăsaseră indiferent. 

- Nu-mi place să comentez relaţiile anterioare 
ale partenerelor mele, spuse el încercând să pară 
indiferent. Bineînţeles, aştept aceeaşi discreţie şi 
din partea lor. 

Josey râse dispreţuitor: 

- Şi ce aştepţi atunci de la o soţie? întrebă ea 
contrariată. 

- Aş fi un prost să aştept ceva de la o soţie, 
motiv pentru care nu mă voi căsători niciodată! 

spuse aspru Thorne. 

- Ştii ceva, domnule Mocollan? Eşti de-a dreptul 
dezgustător. încerci să mă seduci chiar sub 
acoperişul casei mătuşii tale! 

- Cum crezi că s-ar simţi Maud dacă ar afla 
toate acestea? Ea este o romantică incurabilă - 
crede în iubiri, în dragoste la prima vedere şi în 
finaluri fericite pentru orice poveste de amor. îşi va 
face iluzii crezând că ne vom căsători. Dar noi doi 
suntem realişti. Pentru noi contează doar ce auzim, 
vedem sau simţim - ce simţi tu, de exemplu, când 
te sărut şi-ţi mângâi sânii, ce văd eu când te 
privesc în ochi. Restul sunt prostii şi nu voi apela 
niciodată la trucuri ieftine ca să te aduc în patul 
meu. Chiar crezi că încerc să te seduc? Nu, nouă 
ne este scris să fim împreună! 

Josey îl privi uimită. Vorbele lui îi plăceau, dar o 
îngrozeau totodată. îşi acoperi urechile cu ambele 
mâini. 

-Taci! spuse ea aproape strigând. Nu vreau să-ţi 
mai ascult prostiile. Nici nu ştii cât te urăsc în clipa 
asta! 

Thorne nu-i răspunse, dar o coti brusc pe un 
drum lăturalnic în stânga autostrăzii. Opri motorul, 
se întoarse către ea şi începu să-i mângâie uşor 
sânii. Inima ei bătea cu putere, vrând parcă să-i 
părăsească pieptul. 

El o privi în ochi şi-i şopti apoi la ureche: 

- Crezi că trupul tău poate minţi? Asta înseamnă 
ură? Sau poate asta? 

Cu buze fierbinţi îi sărută gâtul, obrajii, 
pleoapele. Josey simţea crescând în ea dorinţa şi ar 
fi vrut să i se împotrivească, sau cel puţin să pară 
indiferentă, dar corpul n-o mai asculta. 

- Eşti atât de dulce! îi şopti el, descheindu-i 
bluza. 

N-o sărută, dar mâinile lui îi dezmierdau pielea 
catifelată cu mişcări tandre şi sigure. Un vânt 
călduţ pătrundea înăuntru prin geamul deschis al 
maşinii; Josey încercă să se mişte, dar picioarele 
parcă nu-i mai aparţineau. Thorne o ţintui în scaun 
cu un sărut apăsat, apoi o eliberă brusc şi o privi 
cu acelaşi zâmbet ironic înflorit în colţul gurii. 

- Lasă-mă în pace! strigă ea. 

- Te-am lăsat deja, răspunse el ridicând uşor din 
umeri. 

Josey îşi dădu seama de ridicolul situației. 

- împacă-te cu ideea, Josey! Noi doi vom fi 
împreună. Ştii acest lucru la fel de bine ca şi mine! 

-Nu! 

- Te doresc mai mult decât orice pe lume şi e 
valabil şi pentru tine, adăugă amuzat Thorne. 

- Nu voi face niciodată dragoste cu tine! spuse 
cu încăpățânare Josey. 

- Ba da, şi încă foarte curând, dar nu “sub 
acoperişul lui Maud”. Te voi avea într-un loc sigur, 
unde să mă pot bucura în tihnă de corpul acesta 
frumos şi atât de singur! îi atinse încet faţa cu 

degetele. Eşti a mea, Josey, aşa că nu te mai întâl- 
ni cu băiatul acela drăguţ, da? Este pe jumătate 
îndrăgostit de tine şi ar fi păcat să-l dezamăgeşti 
când tu eşti deja a mea! 

Porni motorul şi reintrară pe autostradă Josey 
întoarse capul şi privi o vreme pe fereastră. Apoi 
adormi. 


Capitolul 1 


Thorne nu-şi ţinu promisiunea, deşi rămase la 
Maud toată săptămâna. Era foarte ocupat cu 
rezolvarea unui proces care se desfăşura în 
Charleston, drept pentru care, petrecu mai multe 
nopţi în oraş. Când se întorcea la Maud stătea 
toată ziua în bibliotecă, iar Josey nu-l mai întâlnea 
decât foarte rar, la ora cinei. 

Refuzase două întâlniri cu Brian pe motiv că era 
ocupată. Şi era într-adevăr ocupată. Dacă Maud 
nu-i găsea ceva de lucru, muncea în grădină alături 
de Theodore. împreună, îngrijeau florile şi gazonul 
din faţa casei, iar într-o zi, Josey află cât de mult îi 
plăcea să plivească rondurile de trandafiri - dis- 
trugând rădăcinile adânci ale pirului trăia senzaţia 
că distruge acele sentimente dinlăuntrul fiinţei sale 
pe care nu le mai putea controla acum. 

Nu avea de gând să-l lase pe Thorne Mocollan 
s-o seducă. Nu mai era o gâsculiţă naivă şi nici un 
robot pe care să-l controleze el. Devenise acum o 
femeie puternică şi independentă care îşi putea 
croi singură drumul în viaţă. Cu siguranţă Thorne o 
atrăgea foarte mult, iar Josey ştia acum că din 
aceeaşi cauză reacţionase atât de violent, cu ani în 
urmă, la acel proces. Ea crezuse că bărbatul 
frumos care-i inspira atâta încredere avea s-o 
ajute, dar dimpotrivă - el o trădase. Josey nu ştia 
atunci că Thorne îşi făcea doar meseria. 

Refuzase întâlnirea cu Brian pentru că nu putea 
să-l privească în ochi şi să se gândească la Thorne. 
Dar aceasta trebuia să fie ultima slăbiciune pe care 
şi-o mai îngăduia, îşi spuse Josey fără prea multă 
convingere. 

în aceeaşi zi, pe când Maud şi Josey beau nişte 
cocteiluri înaintea mesei, Thorne intră pe nesimţite 
în salon, se aruncă într-un fotoliu şi le privi cu un 
zâmbet obosit. 

- Mâine mă întorc la Atlanta, Maud! îmi pare rău 
că nu pot să amân, am nişte obligaţii acolo. Hai, nu 
fi supărată! 

Aceasta încercă să zâmbească. 

- O să te întorci? 

- Da, bineînţeles, continuă el zâmbindu-i 
cuceritor lui Josey. Voiam s-o invit în seara asta pe 
Josey la cină. Trebuie sărbătorită victoria - am 
terminat cazul la care lucram. 

- Ai câştigat, Thorne? întrebă nerăbdătoare 
Maud. 

- Mai întrebi? 

lată, deci, momentul în care Thorne plănuise s- 
o seducă - în plină zi, în perioada cuprinsă între 
sfârşitul procesului şi reîntoarcerea la amanta lui 
din Atlanta. Josey se simţea strivită la mijloc 
asemeni unei bucăţi de şuncă între două felii de 
pâine. Ştia însă ce avea de făcut, iar când Thorne o 
privi insistent pentru un răspuns, Josey îi râse în 
nas. 

- îmi pare rău, dar am alte planuri. Am aranjat 
deja o întâlnire cu Brian. 

- Hmm, da, păcat! Pe cine aş mai putea găsi 
acum, în ultimul moment? întrebă el dezamăgit. Nu 
vrei să-l iei şi pe Brian şi să fiţi amândoi invitaţii 
mei? 

Acum zâmbea ameninţător, iar Josey îi simţea 
neliniştea în voce. 

- Eşti foarte drăguţ, dar preferăm să fim singuri; 
cred că ştii cum este. 

- Da, ştiu! spuse Thorne şi privirea i se întunecă 
de furie. 

De îndată ce avu o clipă de răgaz, Josey urcă 
direct în 
camera ei şi-i telefonă lui Brian la casa părinţilor 
lui. Era foarte bucuros că se pot întâlni în cele din 
urmă. Se hotărâră să meargă la film. 

Era plăcut să te întâlneşti cu o persoană ca 
Brian - întotdeauna vesel şi atât de sincer! După 
film se opriră la o cafea într-un bar din apropiere, 
apoi Brian o conduse acasă. Josey intenţionase să-l 
roage s-o lase peste noapte la un hotel, dar se 
gândi că Maud ar putea fi îngrijorată şi renunţă la 
idee. 

Lumina din salon era aprinsă când ajunseră în 
faţa casei. Josey se pregătea să coboare, când uşa 
se deschise şi vocea lui Thorne se auzi clar în 
liniştea nopţii: 

- Grăbeşte-te, domnişoară Smith! Ştii că te-am 

aşteptat toată seara, spuse el apărând în cadrul 
uşii. 

Faţa îi era umbrită, doar silueta i se putea ghici 
în lumina palidă din verandă. 

- Intră! Vreau să discutăm! 

Josey se opri în faţa scărilor şi spuse hotărât. 

- Dar eu nu vreau să discutăm nimic! Sunt 
obosită şi merg la culcare. 

- Nici o problemă! Oricum voiam să încheiem 
această seară în pat. 

Ceva din vocea lui îi spuse lui Josey că vorbea 
serios. Nu avea de ales - mergea în salon sau în 
dormitor - altă soluţie nu exista. Josey îl urmă 
privindu-l cu ură. 

- Ştiam că asta vrei, de aceea am ieşit cu Brian! 

Thorne o privi amuzat; ochii îi străluceau ciudat. 

- Vrei să amâni momentul, dar este inutil, ştii 
asta. Credeam că ţi-am spus că nu trebuie să te 
mai vezi cu băiatul acela. 

- De când îmi spui tu mie ce să fac? 

- Ştii de când, Josey, adăugă el tandru, dar 
ameninţător în acelaşi timp. Să nu se mai 
întâmple! 

Josey dădu uşor capul pe spate. 

- Mă văd cu cine am chef! 

- Nu atâta vreme cât eşti a mea. 

- Nu sunt a ta! spuse Josey cu vocea gâtuită de 
furie. în cel mai rău caz sunt a lui Brian, aşa cum s- 
a întâmplat în seara asta! 

El o privi cu un zâmbet îngheţat. 

- Căţea nemernică! Minţi cu neruşinare! 

- Ce te face să crezi că mint? continuă sec 
Josey. Nu te-am vrut pe tine ci pe Brian, asta-i tot. 

O cuprinse în braţe şi o sărută sălbatic pe gură; 
o săltă apoi ca pe un fulg şi o aşeză pe canapea în 
timp ce cu o mână îi descheia nasturii. Din spatele 
genelor negre şi dese, ochii lui scânteiau 
ameninţător; îi demonstrase că a lupta cu el 
însemna de fapt a pierde. îi mângâie vârfurile 
sânilor cu mişcări lente, senzuale. Josey încercă să- 
| împingă, dar din nou, corpul n-o mai asculta. 

- Nu, Thorne! îngăimă ea. 

- Nu-ţi place deloc ce-ţi fac? întrebă Thorne, 
sărutând-o din nou, mai apăsat. Nu-ţi place? 

- Ba da. 

- Cât de mult? 

Josey clipi şi spuse abia şoptit: 

- îmi... place foarte mult! 

- Vrei să continuăm? 

- Da, murmură ea. 

- Eşti atât de frumoasă! şopti el blând. Pielea ta 
e ca mătasea şi buzele sunt dulci ca mierea. Când 
te înfiori îţi simt sânii înflorind în palma mea - ca 
acum. îmi tulburi minţile, frumoasa mea! Se ridică 
puţin şi-şi trecu degetele prin părul ei des şi inelat, 
apoi o privi în ochi. Ascultă-mă bine! Eu sunt 
Thorne, omul pe care tu spui că-l urăşti atât de 
mult. Se poate, dar eu sunt cel care te face să te 


POVARA AMINTIRILOR 81 


simţi femeie cu adevărat. Ţine minte asta până 
săptămâna viitoare! îi mângâie faţa îmbujorată. N- 
o vom face acum, ţi-am mai spus - prima dată va fi 
într-un loc sigur, nu în casa lui Maud. 

O privi din nou cu zâmbetul lui distant şi puţin 
ironic în timp ce se îmbrăca şi încerca să se ridice 
clătinându-se pe picioare. O luă de braţ şi o ajută 
să-şi încheie bluza, apoi o conduse până la uşa 
dormitorului. în prag se întoarse şi o privi în ochi. 

- Pe curând! Şi, nu uita: să nu încerci să fugi cât 
sunt plecat! Dacă-mi faci probleme s-ar putea să 
nu-ţi mai placă ce va urma, adăugă el. 

Dar Josey chiar voia să fugă. Ideea i se contura 
din ce în ce mai clar în minte când, a doua zi 
dimineaţa, află că Maud se simţise rău toată 
noaptea. 

- Nu m-a lăsat să-i spun domnului Thorne 
înainte să plece, se văită Annie. Zicea că nu vrea 
să-i strice programul. 

Maud contactase un virus - mai rar - după cum 
îi explică doctorul lui Josey. Boala nu putea să 
dureze mai mult de douăzeci şi patru de ore, dar 
avea să-i lase trupul secătuit de vlagă şi foarte 
sensibil. 

- Nu mai este o femeie tânără, o avertiză 
medicul pe Josey. Are o sănătate de fier, daro 
boală ca aceasta trebuie supravegheată. Este bine 
că v-aţi nimerit şi dumneavoastră pe aici. Menajera 
nu iese niciodată din cuvântul ei. 

Se hotărî, aşadar, să rămână până când Maud 
se va însănătosi complet. în aceeaşi seară, Josey 
găti bradul pe care Theodore îl aşezase în mijlocul 
salonului. Brian sosi pe neaşteptate, aşa că Josey îl 
rugă să aşeze nişte ornamente pe crengile mai 
înalte ale bradului. 

înainte de a pleca, Brian o întrebă dacă i-ar face 
plăcere să petreacă împreună seara de sâmbătă, 
când părinţii lui organizau o petrecere cu ocazia 
Crăciunului. Josey acceptă bucuroasă, dar numai în 
cazul în care Maud se va fi însănătoşit până atunci. 

- Trec miercuri pe aici să vedem dacă 
goi oara Lorrimer se simte mai bine, în regulă? 


- Cât de serioasă e treaba cu băiatul ăsta? o 
întrebă Maud sâmbătă la prânz. 

Avea motive serioase, căci Brian trecuse 
aproape zi de zi pe acolo, de fiecare dată cu un 
cadou mic pentru ea şi cu ceva mai special pentru 
Josey. îl privise cu atenţie şi observase că era 
îndrăgostit-lulea. Maud îşi punea în mod firesc 
întrebarea dacă Josey era conştientă de acest 
lucru. 

- Nu e prea serioasă, zâmbi Josey înfigând 
furculiţa într-o bucăţică de grapefruit. Suntem doar 
prieteni, Maud, ştii asta. Totuşi, tipul e drăguţ! 

- Drăguţ?! chicoti Maud. Drăguţ înseamnă 
prost. Tu ai nevoie de un bărbat care să trezească 
femeia sensibilă şi senzuală din tine. 

Josey izbucni în râs. 

- E vreun citat din cărţile tale? 

Maud îşi atinse uşor vârful nasului. 

- Ai nevoie de o poveste de dragoste, Josey 
Smith! Şi nu cu Brian, chiar dacă el este îndrăgostit 
de tine. Ţi se pare corect să te vezi cu el atâta 
vreme cât nu ai gânduri serioase? Nu, Josey, 
trebuie să te îndrăgosteşti de o persoană 
romantică, senzuală, ca Thorne de exemplu! 

- Drăguţ, şi eu care credeam că vrei doar să-l 
scapi de Eve Sanders, spuse Josey. 

- Da, însă eu am visat întotdeauna că tu şi 
Thorne vă veţi îndrăgosti. La început voiam să mă 
ţin la distanţă, dar, după moartea lui John, am ştiut 
că momentul mult-aşteptat a sosit. Am întrebat-o 
pe Zelda şi mi-a confirmat că astrele sunt în 
favoarea voastră. 

- Ce bine era să nu-ţi fi spus nimic despre ziua 
mea de naştere! zise enervată Josey. 

- Nu te poţi împotrivi Destinului, draga mea! 
Vouă vă este scris să fiţi împreună, am simţit acest 
lucru de când v-aţi întâlnit pentru prima dată. 
Plutea ceva în aer... iar tu te-ai albit la faţă, 
probabil din pricina unei scăderi a tensiunii 
arteriale. 

- Maud, tu chiar ai imaginaţie! râse Josey. Nu-mi 
scăzuse tensiunea, eram palidă pentru că jucasem 
tenis două ore. 

- Dragostea plutea în aer. 

- Plutea disprețul, ca să citez şi eu din romanele 
tale. lar scumpul tău nepot m-a convins din prima 
clipă că ai procedat corect ţinându-ne la distanţă 
unul de celălalt. 

Maud chicoti din nou. 

- Ura este doar cealaltă faţă a iubirii, draga 
mea. Chiar nu poţi face nimic împotriva destinului, 
Josey! 

- Las-o baltă, Maud! spuse ea aproape 
exasperată. Nu voi deveni amanta lui Mocollan, 
doar ca să vă fac pe plac ţie şi Zeldei Kominsky! 

Maud o privi uimită. 

- Amanta lui? Josey, draga mea, eu vorbeam 
despre căsătorie! 

- Ha, ha! râse amuzată Josey. Acesta este cel 
mai caraghios lucru pe care l-am auzit vreodată. 
Thorne mi-a destăinuit că n-are de gând să se 
însoare niciodată. 

- Chiar aşa? întrebă îngrijorată Maud. înseamnă 
că aţi discutat deja... 

- Las-o baltă, Maud! Nu sunt un personaj din 
romanele tale şi nu vreau să te amesteci în viaţa 
mea personală. 

- Dar, Josey, când Thorne ţi-a spus acest lucru 
nu ştia că... 

Josey apucă mâna fragilă a lui Maud. 

- Uite cum stau lucrurile, draga mea, spuse ea 
blând. Tu mă cunoşti; sunt genul de fată cuminte, 
care vrea să se căsătorească, să aibă o familie. Dar 

până acum nu am avut nici o relaţie mai serioasă 
şi pot spune chiar că sunt virgină. La nouăsprezece 
ani am trecut printr-o experienţă dureroasă ce m-a 
făcut să dispreţuiesc profund bărbaţii. Thorne este 
ultimul om cu care aş vrea să am de-a face. Tu 
singură ai spus că trebuie să stăm departe unul de 
celălalt. Nimic nu s-a schimbat de atunci. Suntem 
aceiaşi oameni care se resping reciproc. 

-Josey, trebuie să-ţi doreşti să faci ceva în viaţă. 

- Draga mea, îl urăsc pe omul acesta! spuse 
Josey, apoi continuă după o scurtă pauză. îl urăsc, 
dar este atât de puternic, atât de dur! 

- Poţi să îmblânzeşti orice bărbat, Josey. 

- Dar nu şi pe el! Las-o baltă, Maud! 

- Nu, n-o las baltă până nu-ți explic ce e cu 
Thorne. Poate că dacă l-ai cunoaşte ai înţelege mai 
bine situaţia. îmi pare şi acum rău pentru ce s-a 
întâmplat cu sora mea mai mică, trebuia să fi fost 
mai atentă cu ea. Părinţii noştri au murit de mult, 
iar eu am răsfăţat-o din cale-afară. Când mi-am dat 
seama ce făcusem, era prea târziu. Dinah se purta 
urât cu toată lumea, devenise lacomă, avară, 
egoistă. Căsătoria cu Jordan Mocollan mi s-a părut 
cel mai bun lucru pentru ea; Jordan avea bani, era 
mai în vârstă şi, am crezut eu, o va putea controla. 
în ziua nunţii, însă, i-a făcut cea mai neruşinată 
propunere: Dinah voia banii lui Jordan şi libertatea 
ei în schimbul unui fiu. 

Josey trase adânc aer în piept. 

- La două săptămâni de la naşterea lui Thorne, 
continuă Maud, Dinah l-a părăsit şi nu l-a mai văzut 
niciodată timp de douăzeci de ani. A avut trei soţi 
şi a murit apoi în Franţa, într-un accident de 
maşină, împreună cu noul ei iubit. Am fost şocată 
să aflu că nici unul dintre prietenii ei nu aflase că 
Dinah avea un copil. 

Josey îl compătimea acum pe Thorne. Se gândi 
la mama ei care murise la fel, într-un accident de 
maşină. Diferenţa era, însă, că Josey avea amintiri 
minunate legate de părinţii ei. 

- Micul Thorne a fost un copil singuratic şi 
sensibil, crescut de Jordan într-o atmosferă 
sumbră, austeră. în casa lor nu exista nici o 
femeie, chiar şi servitorii erau tot bărbaţi. Din 
păcate, Thorne a învăţat de mic să dispreţuiască 
femeile şi nu poate fi învinuit pentru acest lucru. 
Când avea în jur de paisprezece ani, l-am cunoscut 
prin... â... nişte prieteni comuni şi de atunci am 
rămas nedespărţiţi. 

- Şi tatăl lui n-a aflat? 

- Ba da, spuse îngândurată Maud, dar şi-a dat 
seama că eram inofensivă şi nu s-a opus întâlnirilor 
noastre. Vezi, Josey, Jordan şi-a iubit fiul, l-a învăţat 
tot ce-a fost mai bun pentru el, dar, din păcate, 
Thorne s-a îndrăgostit de Diana. 

Josey trase din nou aer în piept. 

- Da, aceasta a fost tragedia. Thorne a devenit 
un bărbat furmos, un demon cu chip de înger care 

atrăgea femeile ca un magnet. Din fericire, însă, 
avea o minte ascuţită şi foarte multă putere de 
muncă, ceea ce l-a ajutat mult în viaţă. La ter- 
minarea Facultăţii de Drept, Jordan ar fi dorit ca 
tânărul Thorne să lucreze în firma lui, dar nu s-a 
întâmplat aşa. Thorne şi-a luat viaţa în propriile 
mâini, înfruntându-l pe Jordan, care l-a ameninţat 
cu dezmoştenirea. Era pentru prima dată când 
ieşea din cuvântul tatălui său. Prietena lui Thorne 
de pe atunci a luat totul în serios şi, auzind 
cuvântul “dezmoştenire” l-a părăsit. Nu cred că 
Thorne a fost prea afectat, dar evenimentul i-a dat 
pe moment apă la moară lui Jordan şi a zdruncinat 
încă o dată încrederea lui Thorne în femei. Când 
mai târziu, Diana a încercat să se împace cu el, a 
fost respinsă brutal şi umilită până la lacrimi. 

Josey se scutură cuprinsă de fiori. Da, o 
emoţionase profund povestea lui, dar nu putea să-i 
arate acest lucru. Era ca şi când s-ar fi aruncat 
singură în gura lupului. 

Adevărul era, însă, că Thorne avea puterea să 
trezească femeia din ea, aşa cum îi spusese Maud. 
Dar, pentru binele ei, nu trebuia să-i stea în cale. 
Dacă putea... 


Capitolul 8 


Seara, în timp ce se îmbrăca pentru petrecere, 
Josey îşi aminti cuvintele lui Maud în legătură cu 
Brian. Oare avea dreptate? Chiar se îndrăgostise 
de ea? Josey ar fi dorit ca Maud să se fi înşelat; ştia 
ce înseamnă să fii doar folosit, iar Brian era mult 
prea drăguţ ca să merite aşa ceva. 

Rochia pe care Josey voia s-o îmbrace era 
foarte delicată - de un roz-pal, cu mâneci subţiri, 
transparente, închisă până la gât, cu dantelă 
spumoasă pe poale. Exact ce-i trebuia lui Brian 
pentru a-l face să audă clopoței de nuntă! 

Josey o azvârili în dulap şi începu să caute în 
grabă altceva. Dădu peste rochia cumpărată din 
Charleston şi care, gândi ea, avea să-i spulbere lui 
Brian acea imagine de mireasă virgină pe care şi-o 
crease despre ea. O îmbrăcă în grabă, îşi aplică un 
fard strălucitor pe pleoape, un ruj vişiniu pe buze şi 
încălţă apoi nişte sandale cu toc foarte înalt. Arăta 
minunat! îl va speria cu siguranţă pe Brian, dar 
acesta se va lămuri o dată pentru totdeauna că nu 
se potriveau deloc unul cu celălalt. O femeie 
îmbrăcată astfel avea nevoie de un alt gen de 
bărbat; în nici un caz de unul ca Brian. 

Maud o privi uluită, apoi zâmbi uşor, cu 
subînţeles. 

- Frumoasă rochie! Dar se potriveşte numai cu 
un anumit gen de bărbaţi. Continuă apoi, ridicând 
uşor tonul: Brian este aici şi te aşteaptă. 

- Ce zici de un cocteil, Brian? întrebă amabil 
Maud în timp ce intrau în salon. Brian o sorbi din 
ochi pe Josey şi abia reuşi să lege câteva cuvinte 
ca răspuns pentru Maud. 

- N... nu cred că avem timp, domnişoară 
Lorrimer. Trebuie să trecem să-i luăm pe mama şi 
tata. 

- A' merg şi părinţii tăi cu voi? întrebă cu falsă 
inocenţă Maud. 

- Da, întotdeauna petrecem noaptea de Ajun la 
clubul nostru, împreună cu mai mulţi prieteni - 
muzică veche, dans, cam asta... 

- Ce frumos! îmi plac bărbaţii care mai fac încă 
tot felul de lucruri cu părinţii lor. Nu-i aşa, Josey? 
întrebă zâmbind Maud. 

Josey îi aruncă o privire amenințătoare şi se 
întoarse apoi spre Brian: 

- Crezi că rochia aceasta este prea... 
îndrăzneață? întrebă ea privindu-l în ochi. Dacă 
vrei... pot s-o schimb. 

- Nu, nu, în nici un caz! spuse el repede, 
ajutând-o să-şi pună şalul de mătase pe umerii goi. 
Toţi bărbaţii mă vor invidia, spuse el galant. 

- De asta poţi fi sigur! spuse Maud zâmbind 
ironic. 

Josey se aplecă spre ea şi o sărută pe obraz ca 
şi când nu 
pricepuse aluzia. 

Clubul era plin de lume şi Josey se destinse în 
câteva minute. Stăteau la masă împreună cu 

părinţii lui Brian şi cu ceilalţi invitaţi, iar Josey 
observă în scurtă vreme că mama lui evita cu grijă 
să-i privească spatele şi umerii goi. Cu toate aces- 
tea, părea o femeie drăguță, chiar prietenoasă, pe 
care cu siguranţă Maud ar fi găsit-o “cam 
plicticoasă”. 

în timp ce dansau, Brian o ţinea uşor de mijloc 
încercând să-i atingă spatele cât mai puţin. Era 
şocat de Josey care făcea furori în rândurile 
invitaţilor şi printre ceilalţi meseni din club. 
Doamnele mai în vârstă şuşoteau indignate, în 
timp ce soţii lor doreau toţi să danseze cu Josey. 
Masa familiei Marsden era cea mai populară din tot 
localul. 

într-o scurtă pauză a orchestrei, Josey şi Brian 
se ridicară de la masă şi-şi croiră drum prin 
mulţime către bar. Când ajunseră în dreptul uşii, o 
voce familiară îi răsună în urechi lui Josey. 

- Bună, draga mea, ţi-a fost dor de mine? 

Era Thorne, care o luă de mijloc şi o trase spre 
el cu un gest sigur şi ameninţător în acelaşi timp. 

Pe faţa ei apăru uimirea. Ridică privirea şi 
întâlni figura aspră a lui Thorne. Se aştepta ca ea 
să protesteze şi era pregătit să-i facă o scenă, 
chiar acolo, în mijlocul mulţimii. Josey încercă să 
pară indiferentă. 

- Bună, Thorne! spuse ea calm. Mă bucur că te 
văd. Nu eram prea convinsă că te vei întoarce, dar 
Maud va fi bucuroasă când te va vedea, sunt 
sigură! adăugă ea politicos, aşteptând cu sufletul 
la gură reacţia lui Thorne. 

- Ştiai foarte bine că mă voi întoarce pentru 
tine! spuse el ironic, uimit de felul în care Josey 
încerca să îndrepte lucrurile. Parcă aranjasem totul 
în noaptea dinaintea plecării mele, mai spuse el 
încet. 

Josey înghiţi nodul ce i se pusese în gât, apoi 
privi ruşinată spre Brian, care amuţise de uimire. 
Simţi mâna lui Thorne coborându-i sugestiv pe 
spate către mijloc şi fiecare nerv din corpul ei 
vibra. încercă să se desprindă, dar ochii lui Thorne 
parcă spuneau: “încearcă numai şi ai să vezi ce se 
va întâmpla!” 

- Nu cred că voi doi vă cunoaşteţi, spuse Josey 
printre dinţi, făcând în grabă prezentările. 

Mâna lui Thorne pe spatele ei o înnebunea, iar 
el ştia atât de bine ce face! 

- Vrei cumva să petrecem noaptea cu toţii 
împreună? întrebă ea în culmea disperării, fără să- 
şi dea seama că făcuse o greşeală. 

Ochii lui Thorne scăpărară, iar mâna lui îi 
strânse dureros mijlocul. 

- Eşti o împieliţată mică, nu-i aşa? spuse el 
calm, atât de aproape încât Josey îi auzi bătăile 
inimii. Ştii că eşti a mea! Se întoarse spre Brian. 
Cred că vrea să mă facă gelos, Marsden, pentru că, 
dacă lucrurile stau altfel, e de rău. Dacă aflu că 
cineva îi dă târcoale, îl omor cu mâna mea. 

Vocea îi suna ameninţător şi Brian abia reuşi să 
rostească: 

- E... eu... n-am... n-am ştiut nimic despre a... 
asta! 

- Eşti un mare mitocan! se smuci furioasă Josey. 
Şi un mincinos pe deasupra! Cum îndrăzneşti să 
spui că suntem amanți? Nu-l asculta, Brian! 

Thorne se întoarse spre el. 

- Scuză-mă, Marsden, trebuie s-o duc pe Josey 
acasă. E puţin cam nervoasă şi a început s-o lase 
memoria. Ai observat cum s-a poticnit când a fost 
vorba să pronunţe cuvântul “amanți”? întotdeauna 
păţeşte aşa când minte. 

Brian îi privi neajutorat. 

-îți arăt eu ţie cine este nervoasă, nemernicule! 
se bâlbâi Josey. 

- N-ai vrea să ne continuăm discuţia acasă? Nu 
de alta, dar e mai puţină lume decât aici, spuse 
Thorne, amintindu-i unde se aflau. Barul era plin de 
oameni care îi priveau cu interes, deşi nimeni nu 
ridicase tonul. Brian era roşu ca un rac, iar Josey 
ştia că Thorne ar fi mers până în pânzele albe doar 
ca să-l umilească. îl privi ruşinată şi-i spuse abia 
şoptit. 

- Brian, dragul meu, te rog să le ceri scuze 
părinţilor tăi pentru mine. Se pare că Thorne vrea 
să discute ceva cu mine între patru ochi. 

- Fii atent, Marsden, cred că nu mai este nevoie 
să-ţi reamintesc faptul că Josey este iubita mea! 

în timp ce îşi aşteptau hainele de la garderobă, 
Thorne o cercetă cu privirea din cap până-n 
picioare şi-i spuse admirativ. 

- îmi place rochia, scumpo! Dar de aici încolo, să 
n-o mai îmbraci decât pentru mine. Ai înţeles? 

Ochii ei scăpărară scântei. 

- Nu mă voi îmbrăca niciodată pentru tine! Eşti 
dezgustător! 

- Vrei să spui că pentru mine te-ai dezbrăca? 
întrebă amuzat Thorne. Dă-mi voie să nu te cred, 
eşti prea nervoasă acum şi nu înţeleg de ce! Nu 
mă aşteaptai în seara asta? 

- Şi de ce te-aş fi aşteptat? se răsti Josey în timp 
ce mergeau spre parcare. 

Thorne zâmbi din nou. 

- Draga de Maud. Datorită ei te-ai distrat pe 
cinste cu Brian Marsden zilele acestea! 

- Nu cred că te priveşte ce-am făcut eu! 

- Te înşeli, drept pentru care, în seara asta vom 
lămuri lucrurile. 

Ajunseseră la maşină. Thorne se aşeză la volan. 

- Ne vom plimba pe faleză pentru că la Maud nu 
putem fi nici o clipă singuri şi avem foarte multe de 
discutat. 

Josey se înfioră. îl dorea prea mult ca să se mai 
teamă. Şi, în plus, nu spusese el că ar face 
dragoste cu ea numai într-un pat? 

- Nu te pot opri, spuse ea încet, aproape 
complet relaxată. 

- Ai dreptate! zâmbi el mulţumit în timp ce 
pornea motorul. 

O cuprinse în braţe în clipa în care scoase 
cheile din contact, şi o sărută atât de apăsat încât 
Josey crezu că i se taie respiraţia. 

- Toată săptămâna nu m-am gândit decât la 

tine, spuse el, acoperind-o cu sărutări. 

Dorinţa plutea între ei ca adierea unui vânt de 
primăvară. Josey se trezi în braţele lui, tremurând 
şi rostind vorbe fără înţeles. Corpul ei răspundea la 
fiecare atingere, ca un arc întins până la refuz. 
Thorne îi sărută înfometat gâtul, umerii goi şi-i 
mângâie încet, cu mişcări senzuale sânii rotunzi şi 
înfioraţi. Josey îi descheie cămaşa şi-i atinse uşor 
sfârcurile care se întăreau sub mângâierea ei. Era 
la fel de excitat ca şi ea, gândi mulţumită Josey şi-l 
sărută frenetic pe piept. 

El îi prinse mâinile şi o ridică pe genunchii lui. 

- Nu te mişca! Trebuie să vorbim, iubita mea! 
Doamne, Dumnezeule! Respiră din nou, şi mai 
adânc. Maud va trebui să-şi caute altă secretară 
începând chiar din acest moment. 

Cred că va lucra mai întâi cu asistenta care a 
îngrijt-o în spital şi care ştia să bată la maşină. 
Maud a plăcut-o foarte mult! 

Josey îl ascultă în tăcere. 

- Ce tot spui? întrebă ea nedumerită. 

- Te vei întoarce cu mine la Atlanta după 
Crăciun. Nu ştiu cum voi răbda până atunci, dar tu 
ai dreptate - nu te pot seduce sub acoperişul lui 
Maud. Va trebui să închiriez o cameră la hotel, 
unde ne vom retrage ori de câte ori va fi nevoie. 
Ca de exemplu în seara asta! Se opri o clipă, apoi 
continuă cu vocea tremurată. Nu mai pot aştepta 
nici o secundă! Te doresc atât de mult! O voi suna 
pe Maud să-i cer scuze. 

Josey începu să-şi tragă nervos rochia peste 
umerii goi, încercând zadarnic să şi-i acopere. 

- Ai înnebunit? întrebă ea. Nu merg la nici un 
hotel cu tine, nici în seara asta, nici altă dată! E de 
necrezut! spuse nervoasă Josey. Se simţea acum 
frustrată, umilită. Ai dat buzna la club peste noi, 
mi-ai stricat întâlnirea cu Brian şi acum îmi spui că 
trebuie să-mi las slujba şi să părăsesc oraşul! Nici 
nu mă gândesc. 

- Ba te gândeşti! zâmbi răutăcios Thorne şi furia 
i se ghicea în voce. îi cuprinse faţa între palme. Ştii 
că te pot convinge şi încă foarte uşor. Nu-mi va lua 
decât un minut! 

Faţa ei era roşie ca focul. 

- Poate, însă doar aici în maşină! Nu am de 
gând să merg cu tine la un hotel, să aştept până 
semnezi registrul şi apoi să te însoțesc în cameră 
ca o prostituată. Până vei fi terminat toate acestea 
eu voi fi plecat de mult! Şi de data asta nu-mi va fi 
ruşine să mă dau în spectacol în faţa 
recepţionerului sau a oamenilor care s-ar afla prin 
preajmă. Voi pleca şi nu mă vei mai vedea 
niciodată! 

El se lăsă pe spate, cu ochii pe jumătate închişi. 
Părea că vorbele ei nu-l lăsaseră indiferent căci 
după ce Josey termină, spuse fără ezitare: 

- în regulă, încăpăţânată mică, vrei să trăieşti 
cu mine în Atlanta? Şi îţi repet: să trăieşti cu mine. 
Te vreau în patul meu seara, la culcare, şi a doua 
zi dimineaţa când mă trezesc. Şi, ţine minte, n-am 

mai spus aceste cuvinte altei femei până acum! 

- Vrei cumva să mă cumperi? întrebă ea rece. 

- Am sperat că voi putea - cu vorbe frumoase şi 
bineînţeles cu multe bijuterii, blănuri, maşini 
luxoase. Vor fi toate ale tale în schimbul acestui 
cap frumos care vreau să fie al meu pentru o 
perioadă mai lungă. 

Josey îl privi uluită, mai degrabă umilită decât 
nervoasă. 

- Ce te face să crezi că sunt de vânzare? întrebă 
ea cu un zâmbet amar pe buze. 

- Toate femeile sunt de vânzare! răspunse el 
sec. 

- Toate femeile pe care le cunoşti tu! în privinţa 
mea te-ai înşelat! continuă ironic Josey Eşti cel mai 
josnic om pe care l-am cunoscut vreodată, Thorne 
Mocollan! Chiar crezi că poţi face orice cu banii tăi 
nenorociţi? 

- N-am întâlnit niciodată o femeie care să nu 
poată fi cumpărată pentru un preţ mai mare sau 
mai mic, spuse cinic Thorne, iar vocea lui o făcu pe 
Josey să se înfioare. 

-Ţi s-a întâmplat vreodată ca în cercul tău de 
prieteni buni să dai peste o astfel de femeie? 
întrebă nervoasă Josey. 

- Să înţeleg cumva că preţul tău este mai... 
ridicat? De altfel trebuia să-mi fi dat seama după 
experienţa de pe plajă! 

- Da, chiar aşa! spuse ea dulce. Preţul meu este 
căsătoria! 

Josey fu surprinsă că, de data asta, era luată în 
serios. 

- Eu... eu nu cred în căsătorie, spuse tăios 
Thorne. 

- îmi pare rău! Acesta este preţul meu şi nu 
poate fi negociat! rosti Josey printre dinţi. Dar 
nimeni nu-ţi cere să te căsătoreşti cu mine, ştii 
foarte bine acest lucru! 

îşi strânse şalul în jurul braţelor goale şi 
tremură, cuprinsă de un fior. Se simţea atât de 
singură, atât de tristă! 

-Vrei să mă duci acasă? întrebă ea îngândurată. 
Mi-e frig! 

Thorne porni motorul, apăsă pe un buton şi un 
val de aer 
cald pătrunse în maşină prin ventilatoare. Oare cât 
mai avea de gând să aştepte? se întrebă Josey. 
Poate până în clipa în care va reuşi s-o convingă 
folosind alte metode. îşi strânse din nou şalul în 
jurul trupului. 

Thorne întoarse maşina şi se opri din nou, 
sprijinindu-se de volan şi privind-o în ochi. 

- Căsătorie ai spus? Cât de curând? Vocea îi era 
clară, nu părea deloc emoţionat. Luni e bine? 

Lui Josey i se tăie respiraţia. 

-Vrei să spui că... mă ceri în căsătorie? 

- Aceasta este dorinţa ta, şi, de fapt, s-ar putea 
ca lucrurile să meargă mai bine aşa. 

- Stai puţin! protestă ea cam fără vlagă. N-am 
spus că... 


98 SUZANNE DYE 


-Ba ai spus, draga mea! o contrazise el cu 
blândeţe. lar eu am acceptat. Mă voi căsători cu 
tine şi o să mă distrez grozav când îi voi spune lui 
Marsden acest lucru, mai zise el răutăcios. A avut 
mare noroc; puteam să-l calc în picioare. 

- Eşti cumva gelos? 

- Gelos? Eram ca o fiară! i-o tăie scurt Thorne. 
Dar nu te mai preface, ştii şi tu acest lucru! O luă 
în braţe privind-o în ochi. Sunt gata să renunţ la 
orice pentru a te avea, chiar şi la independenţa 
mea ca bărbat, dar, te avertizez - nu-ţi bate joc de 
sentimentele mele! Căsătoria îmi va da drepturi 
depline asupra corpului tău şi sper să nu uiţi asta! 
Nu mă căsătoresc pentru a divorța cât mai curând; 
probabil îmi voi dori copii - să nu uiţi nici asta! 
Altfel, îţi va părea rău şi că te-ai născut, frumoasa 
mea soţie! Porni maşina şi continuă pe acelaşi ton: 
Acum, să mergem acasă! 

Pe drum, Josey tremură încontinuu. Thorne 
întinse mâna spre bancheta din spate şi-i dădu o 
haină groasă, de blană. 

- Pune-o pe tine! Eşti emoţionată... Ningea 
astăzi în Atlanta când am plecat... adăugă el drept 
explicaţie pentru haină. 

- Uite cum stau lucrurile, spuse Josey în timp ce 
se încălzea în haina luxoasă a lui Thorne. Nu se 
poate să mă iei de soţie doar pentru că nu vreau 
să mă culc cu tine. Este... e stupid! Nici măcar nu 
ne potrivim! 

El asculta indiferent, cu faţa în lumina lunii. 

- Dar ce părere ai despre un contract de 
căsătorie? Stabilim condiţiile şi totul va fi O.K. Crezi 
că ţi s-ar potrivi? 

- Dumnezeule! spuse ea aproape plângând, 
lăsându-şi capul pe spate. Nu înţelegi nimic. 

- Eşti obosită, spuse el simplu. Du-te în camera 
ta şi încearcă să dormi! Gândeşte-te că poţi trăi ca 
o regină alături de mine. Şi nu uita, îţi cunosc 
temerile, dar cu toate acestea cred că putem avea 
o căsătorie fericită! 

Josey urcă treptele până în camera ei ca un 
somnambul. îşi scoase rochia şi îmbrăcă o cămaşă 
de mătase.” Obosită?” Era extenuată! Nu avea la 
ce să se mai gândească; ştia deja răpsun- sul. Nu 
se putea căsători cu Thorne. Scena procesului îi 
apărea acum în faţă mai vie ca niciodată. O privise 
cu atâta dispreţ. îl urâse atunci şi amintirea acelei 
clipe era încă suficient de proaspătă. Şi cum să se 
mărite cu un bărbat care o ceruse în căsătorie doar 
pentru că ea refuzase să-i fie amantă? 

Bineînţeles, dacă zarurile erau deja aruncate şi 
în ochii lui ea rămăsese acelaşi personaj frivol, 
dornic de îmbogăţire şi fără scrupule, Josey s-ar fi 
căsătorit cu el doar ca să se răzbune. Ar fi meritat 
acest lucru căci îi făcuse viaţa un iad! Josey îşi 
închipuia furia lui Thorne după ce va fi aflat întreg 
adevărul despre ea. Da, cu siguranţă aceasta ar fi 
fost răzbunarea perfectă dar, din păcate, Josey îşi 
dădea seama că nu ar fi putut merge până la capăt 
nici în cazul lui Thorne Mocollan. 

îşi îngropă faţa în pernă încercând zadarnic să 
scape de povara amintirilor. Corpul i se zgudui de 
plâns. O, Doamne, cât de mult îl dorea! Fusese 
atât de sigură că nu se va îndrăgosti şi o voce 
lăuntrică îi spusese tot timpul că va avea de suferit 
dacă nu stă la distanţă. Oare de ce n-o ascultase? 
Acum totul era în zadar. 

Când se trezi de dimineaţă, Josey arăta ca o 
moartă. Cearcăne adânci îi apăruseră sub ochi şi 
părul îi era răvăşit. Se zvârcolise toată noaptea şi 
adormise în zori. 

Se târî pe scări până în salon unde află cu 
stupoare că, în stilul său caracteristic, Thorne îi 
spusese deja lui Maud că sunt logodiţi. Josey fu 
luată prin surprindere şi apoi mult prea contrariată 
ca să mai poată spune ceva. Maud o felicita 
zâmbind, cu lacrimi de fericire pe obraji. Nu, nu 
putea să-i spună că totul fusese o minciună de-ale 
lui Thorne! lar el ştia acest lucru şi făcuse totul 
special. Josey îl privi peste umărul lui Maud şi-i 
şopti printre dinţi. 

- Trebuie să vorbim! 

- Maud, iartă-ne o clipă, te rugăm! spuse el 
amuzat întâlnind privirea lui Josey. Vrei să mergem 
în bibliotecă, iubito? 

- Cum ai putut să faci aşa ceva? îl întrebă ea 
când uşa se închise. Ştiai că nu-i voi putea spune 
adevărul! 

- Bineînţeles că ştiam, spuse calm Thorne. Dar 
totuşi, Josey, dacă eu n-aş fi forţat lucrurile, care ar 

fi fost răspunsul tău? 

Josey nu rosti nici un cuvânt, dar faţa vorbea în 
locul ei. 

- Ştiam eu! Deci am făcut bine că am hotărât în 
locul tău! 

Josey îl privi insistent. 

- Dacă mă căsătoresc cu tine, am să ţi-o 
plătesc! izbucni ea dintr-o dată. 

Thorne îi zâmbi uşor ironic. 

- De ce nu! Spuneai că mă urăşti. De ce nu vrei 
să te căsătoreşti cu mine ca să te răzbuni pe tot 
răul pe care zici că ţi l-am făcut? 

în regulă, tu ai vrut-o! gândi Josey. Thorne o 
trase către el şi o luă tandru în braţe. 

- Nu-ţi fie teamă, iubito! îi şopti la ureche. Ne 
vom căsători. Un zâmbet neobişnuit de cald îi 
lumină faţa. Ştim la fel de bine amândoi cât de 
mult ne dorim unul pe celălalt. Ai încredere: va fi o 
căsnicie reuşită! 


Trei zile mai târziu, imediat după Crăciun, 
vechiul lor prieten Judge Pindleton îi cununa în 
salonul lui Maud. Annie şi Theodore au fost singurii 
martori. 

Ziua de Crăciun o petrecură în trei şi fu extrem 
de liniştită. Crenguţele de brad şi lumânările roşii 
aranjate frumos printre farfuriile de porțelan 
dădeau un aer deosebit mesei. Faţa lui Maud radia 
de bucurie când ciocniră pentru fericirea lor, iar 
Josey simţea că trăieşte cea mai fericită zi din viaţa 
ei. Thorne îi dăruise mătuşii lui o broşă minunată 

din aur şi safire, iar Josey culese de sub brad o 
mulţime de cadouri - toate numai pentru ea: 
parfumul preferat, un bonsai de ametist, o carte pe 
care dorea s-o citească de multă vreme... 

Josey cumpărase în ultimul moment cadoul 
pentru Thorne, dar, din fericire, găsise ceva 
deosebit care spera să-i placă. Pentru un bărbat 
care avea totul, Josey cumpărase un tablou micuţ 
dintr-o galerie de artă de pe insulă. Preţul fusese 
destul de ridicat, dar meritase - tabloul reprezenta 
un peisaj marin şi fusese pictat de un artist local. 
Thorne păru extrem de mulţumit. 

Bineînţeles nimic nu se putea compara cu haina 
de blană şi nici cu inelul scump cu topaz şi 
diamante, care, după cum îi spusese chiar el, se 
potrivea atât de frumos cu ochii ei. 

Josey ştia însă că, în momentul în care se vor 
despărţi - şi aveau să se despartă - va renunţa la 
toate acestea. Thorne îi spusese cândva că este 
lacomă şi fără scrupule, iar Josey voia să-i 
demonstreze că nu are nevoie de nimic de la el- 
nici măcar de peisajul marin pe care i-l cumpărase. 


Capitolul 9 


La numai douăsprezece ore de la nunta lor 
secretă, Josey stătea pe nisipul alb, strălucitor al 
unei plaje din Caraibe, privind nesfârşita întindere 
de apă din faţa ei. Plaja era foarte retrasă, 
înconjurată de stânci ce formau un golf mic şi 
extrem de intim. 

în spatele ei se afla casa, de fapt o vilă 
spațioasă, vopsită în alb, cu multă verdeață în jur 
şi cu o terasă însorită chiar în faţă. Casa era a unui 
prieten de-al lui Thorne şi le fusese închiriată cu tot 
cu servitori pentru luna lor de miere. Aranjamentul 
fusese făcut fără ştirea lui Josey. 

Fusese prea obosită noaptea trecută pentru a 
realiza frumuseţea casei şi a împrejurimilor. 
Sosiseră foarte târziu, după miezul nopţii, din 
pricina unei întârzieri la aeroportul din Miami, iar 
Josey adormise înainte ca Thorne să se aşeze în 
pat. 

Josey se trezise privind în jur nedumerită. Când 
îşi amintise unde se află, sărise din pat, îşi pusese 
în grabă costumul de baie, luase un prosop şi 
ieşise pe plajă. 

îl zări pe Thorne în apă, înotând repede către 
mal. Ce greşeală făcuse căsătorindu-se cu el! 
gândi Josey în timp ce se apropia de țărm. Dar 
greşise şi el, şi încă mult mai grav. Se condamnase 
pe viaţă în clipa când se însurase cu o femeie care 
stătuse după gratii şi pe care, altfel, n-ar fi dat 

două parale. 

Trebuia să-i spună tot adevărul până nu era 
prea târziu şi căsătoria nu mai putea fi anulată. 
Ideea îi părea lui Josey ca o condamnare la moarte. 

Se ridică brusc şi privi îngrijorată în larg. Thorne 
nu se vedea nicăieri. începu să alerge spre terasă, 
unde George, cel mai în vârstă dintre servitori, 
aşeza masa pentru micul dejun. Josey se opri în 
faţa lui. 

- Mâncaţi acum, doamnă? 

- Nu, îl aştept pe soţul meu. 

- Domnul a luat micul dejun foarte devreme şi 
apoi a plecat să înoate. 

O, Doamne! îşi spuse disperată Josey. Chiar nu 
ştia nimic despre pericolul crampelor? îşi umezi 
nervos buzele. 

- Nu-l văd nicăieri. Tu ştii unde ar putea să fie? 

George ridică încet privirea şi cercetă cu atenţie 
golful gol. 

- Cred că este în spatele stâncilor, spuse el 
turnând sucul de portocale în pahar şi împingând 
cafetiera spre Josey. 

- Am cornuri calde, doamnă! 

- Nu vreau nimic acum, spuse tăios Josey şi se 
îndreptă în grabă spre țărm. 

Scrută orizontul cu privirea până când ochii 
începură s-o usture, dar nici urmă de Thorne! 
încercă să se calmeze spunându-şi că e un 
excelent înotător, care ştie ce face, dar, în loc să-şi 

revină, devenea mai îngrijorată cu fiecare clipă ce 
trecea. 

Curând îşi dădu seama că reacţia ei nu fusese 
normală. Aproape că nu se mai recunoştea, de mai 
bine de o săptămână era tot timpul deprimată. 
Josey ştia însă motivul - se îndrăgostise de Thorne 
Mocollan. Probabil că acest lucru se întâmplase de 
mult, dar Josey fusese mult prea mândră s-o 
recunoască. în momentul în care s-au sărutat 
pentru prima oară, Josey şi-a dat seama însă că 
simte o puternică atracţie faţă de el şi că nu era 
uşor să-i reziste aşa cum îşi închipuise ea. Ce 
naivitate să creadă că se poate căsători pentru a 
se răzbuna! 

Intră în mare până la genunchi şi, deodată, îl 
zări în valuri făcându-i semn cu mâna. Purta 
echipament de scafandru, iar lui Josey îi fu ruşine 
că se purtase prosteşte, aşa că se întoarse 
alergând pe mal. Se aşeză pe prosop şi îşi puse 
ochelarii de soare; trebuia să-şi revină până când 
el avea să se întoarcă. 

Thorne ieşi din apă cu un zâmbet cuceritor pe 
chip. Pielea arămie, frumos bronzată contrasta 
puternic cu dinţii albi şi foarte strălucitori. Se aşeză 
alături de ea pe prosop şi încercă s-o privească în 
ochi prin lentilele fumurii ale ochelarilor de soare. 
Josey îi simţi corpul ud şi respiraţia sacadată. 

- Foarte drăguţ! spuse el admirativ privind-o cu 
subînţeles. 

îşi scoase ochelarii de soare şi-l privi cu 


106 SUZANNE DYE 


prefăcută surprindere. 

- Bună! A fost frumos în larg? 

- Nemaipomenit! Ai mâncat? 

- Nu încă. Mă gândeam să înot puţin înainte. 

- Vrei să facem scufundări? 

- Mai târziu, nu acum. 

Mâinile îi tremurau în timp ce încerca zadarnic 
să deschidă flaconul cu cremă de plajă. 

- întoarce-te să te ung pe spate! spuse el 
apropiindu-se mai mult de ea. 

- Nu este... nu este nevoie! spuse ea grăbit. 

Thorne îi luă flaconul din mână, se rezemă într- 
un cot şi dintr-o singură mişcare îi desfăcu 
sutienul. Josey tresări şi-l prinse exact în clipa când 
îi cădea de pe sâni. 

- Nu! ţipă ea ascuţit privind terasa. Era goală. 

- Stai liniştită! George şi Edie nu sunt pe aici. 
Nu-i scoţi din casă la ora asta decât cu vreo 
urgenţă. Altfel stau la răcoare... Dar, apropo, nu 
ştiai că oamenii umblă fără sutien pe-aici pe plajele 
din jur? 

Josey îşi simţea inima în stomac. Thorne zâmbi 
şi începu să-i întindă loţiunea pe umeri şi pe spate 
cu mişcări tandre şi apăsate. Pe Josey o cuprinse 
tremuratul. Mâinile lui coborâră pe spate şi-i 
cuprinseră mijlocul subţire apoi sânii rotunzi. Trase 
uşor marginile slipului şi în ciuda protestelor ei, 
continuă să-i maseze fesele, apoi şoldurile şi 
picioarele frumos modelate. Corpul ei răspundea 
înfiorat la fiecare atingere. Când mâinile lui 
atinseră faţa interioară a coapselor ei, Thorne 

începu să respire mai des, aproape gâfâind, şi cu o 
mişcare sigură o întoarse cu faţa spre el. 

O luă în braţe şi începu să alerge spre casă. 

- Servitorii... murmură ea. 

- La naiba cu servitorii! mârâi Thorne. Sunt 
plătiţi ca să stea cât mai departe de noi. 

Josey roşi la gândul că cei doi servitori mai în 
vârstă ar fi putut-o vedea pe jumătate goală în 
braţele lui. în dormitor, Thorne o lăsă jos şi începu 
să-şi scoată nerăbdător şi vădit excitat costumul 
de baie. Josey îl privea îngrozită când el ridică ochii 
şi observă nedumerirea de pe chipul ei. 

- Ce este? întrebă el tot grăbit. Nu-mi spune că 
vezi aşa ceva pentru prima dată. 

- Thorne, eu, eu... cred că ar fi mai bine... 
trebuia să-ţi fi spus mai de mult... încercă ea fără 
succes. 

- Ce? întrebă el neîncrezător. 

- Trebuie să ştii înainte de a merge prea 
departe. 

- La naiba! lar vrei să mă tragi pe sfoară, 
parşivă mică? Nu încerca să-mi scapi! 

O apucă de umeri cu gesturi aproape violente şi 
o azvârili în pat. Părul ei lung şi ondulat se 
împrăştie pe perne şi, cu ochii îngroziţi, încercă să 
rostească ceva pentru a-l face să se oprească. îl 
împinse neputincioasă, dar, cu o privire sălbatică, 
Thorne o sărută apăsat oprindu-i cuvintele în 
gâtlej. 

Apoi, gâfâind de plăcere, îi depărtă coapsele şi 
pătrunse adânc în fiinţa ei. Josey gemu de durere şi 

corpul i se contractă spasmodic. Thorne ezită 
puţin, dar nu se opri, iar în cele din urmă, se ridică 
într-un cot şi-i privi faţa albă ca varul. 

- Doamne, Josey, de ce nu mi-ai spus? 

Ochii îi erau întunecaţi, aproape trişti. Josey îl 
săgetă cu privirea, se întoarse cu spatele şi spuse 
încet: 

- Pleacă! 

O atinse tandru, dar ea îi îndepărtă mâna. 

- Lasă-mă în pace! 

- Nu te las! rosti el cu voce gravă. Nu vreau o 
mireasă tristă. Puteam s-o fac mai uşor dacă aş fi 
ştiut, dar de ce nu mi-ai spus că eşti virgină? De 
ce? 

- Dacă ţi-aş fi spus m-ai fi crezut? 

Avea dreptate. 

- Nu de la început, dar ai fi putut încerca... Și 
după ce ne-am căsătorit... La naiba, Josey! Te 
purtai ca o vampă cu sânge rece! De unde era să 
ştiu? Cum naiba să-mi dau seama dacă nu spui 
nimic? adăugă el cu blândeţe. Dar cu John? 
Credeam... 

Ochii ei scăpărau scântei. 

- Ştiu, credeai că am fost amanta lui pentru că 
aşa ţi-au spus cele două babe ramolite. Nici nu te- 
ai gândit să-l întrebi pe avocatul lui John despre 
pensia anuală a bătrânei Maggie. Nu! Tu ştiai că 
sunt vinovată! 

- Scuze, Josey, îmi pare rău! spuse el vădit 
impresionat. De ce nu mi-ai deschis ochii? 

- Pentru că eram nervoasă! M-ai umilit încă din 

prima zi în care m-ai văzut. 

O privi bănuitor. 

- Ce vrei să spui? 

Josey încercă să continue, dar se opri. Lacrimile 
îi şiroiau pe obraji. 

- Vreau să divorţez. Căsătoria aceasta nu va 
merge! Vorbesc serios, Thorne, du-mă înapoi la 
Atlanta şi începe divorţul cât mai curând. 

El râse cu blândeţe şi-i mângâie părul ciuflit. 

- Nu, Josey, eşti doar un pic decepţionată. Prima 
ta experienţă sexuală a fost un eşec şi vrei să fugi 
ca o laşă! Nu pleci nicăieri, frumoasa mea! Vom 
rămâne împreună şi vei vedea cât de mult are să-ţi 
placă! 

-Vreau să divorţez! spuse ea încercând să pară 
indiferentă. 

- Ascunzi cumva un alt secret în căpşorul acesta 
frumos? întrebă el cu subînţeles. Dacă da, atunci 
mai bine spune-l şi te vei simţi mai bine. Josey 
trase adânc aer în piept. Era atât de aproape! 

- Singurul lucru pe care-l ascund, spuse ea 
distrată, este un mare dispreţ pentru persoana ta! 
După tot ce s-a întâmplat, nu cred că voi mai putea 
suporta. îmi faci greață! 

Faţa lui Thorne se aspri şi ochii îi aruncau văpăi. 

- Eşti a mea! Şi vocea îi suna ciudat. Da, ai de 
ce să fii speriată. Dacă mi-aş fi pus mintea cu tine, 
te-aş fi distrus în câteva secunde. Nu mă 
interesează motivul pentru care minţi, atâta vreme 
cât îţi dai seama că eşti numai a mea. Am plătit 

pentru tine, te-am cumpărat destul de scump şi vei 
rămâne cu mine chiar de-ar fi să te leg de pat. Ai 
avut nevoie de bani şi de sex de la această 
căsnicie. Bani ţi-am oferit destui; cât despre sex, 
trebuie doar să mai înveţi. Chiar acum vei primi o 
lecţie, ca să nu uiţi că eşti a mea! 

Ochii îi erau calzi şi plini de blândeţe, în ciuda 
vorbelor grosolane pe care le rostea. îi dezgoli 
sânii şi începu să-i sărute încet şi tandru. Josey îl 
privi amuzată - ştia că nu i se va putea împotrivi. 
Sfârcurile i se întăriră şi Thorne i le atinse cu 
buzele din ce în ce mai apăsat, până când ea 
începu să respire adânc şi să gâfâie. Dorinţa cânta 
în corpul ei; închise ochii şi înfipse adânc unghiile 
în umerii lui, rostindu-i numele. 

- Uşor, iubito, uşor! spuse el privind-o în ochi. 

în cele din urmă, când respiraţia îi reveni la 
normal, Thorne îi aruncă o privire galeşă printre 
genele bogate şi-i zâmbi cu dragoste. 

- Cred că trebuie să facem un duş! Eu sunt plin 
de sare, iar tu, frumoasa mea mică, tu eşti 
acoperită de “roua iubirii”. 

- Roua iubirii? 

El îşi trecu mâna pe nasul şi pe fruntea ei. 

- Vezi? 

O purtă în braţe până în baie, deschise 
robinetul şi intrară amândoi sub duş. 

- Aici se face economie la apă! spuse el 
zâmbind. 

Luă săpunul şi începu să-i maseze încet pielea. 
Corpul ei răspundea cu câte un fior. Apoi îi 

şamponă părul apropiind-o mai mult de el şi 
sărutând-o mereu pe față, pe sâni. Când fu gata o 
aduse înapoi în dormitor şi începu s-o şteargă la fel 
de tandru, cu un prosop. îi prinse părul la spate şi o 
privi insistent. 

- Ce spui, Josey? Accepţi scuzele mele? 

- Scuze? 

- Da, pentru că te-am umilit; am greşit mult şi 
voi regreta tot restul vieţii. îţi promit că nu se va 
mai repeta. însă, te rog, Josey, de aici încolo să ai 
încredere în mine. Vocea lui părea aspră, dar ochii 
îi erau calzi. N-ai avut niciodată încredere, continuă 
el. Cum crezi că se poate întemeia o căsătorie fără 
încredere? 

- Cum se poate întemeia o căsătorie fără 
dragoste? El îi şterse uşor sânii de apă. 

- Noi avem ceva mai bun decât dragostea. 
Foarte mulţi şi-ar dori acest lucru. 

Josey înţelegea aluzia lui Thorne, dar ştia că 
dragostea faţă de el devenise acum mult mai 
puternică decât atracţia fizică. 

- Şi este suficient? întrebă neîncrezătoare. 

- Este suficient, răspunse el afirmativ. Să nu 
crezi în dragoste; crezi în ceea ce simţi acum! 

îi mângâie coapsele cu degetele şi o sărută pe 
frunte. 

Josey primi sărutul ca pe o binecuvântare. Ştia 
că nu mai poate pleca - sau cel puţin nu acum. Era 
îndrăgostită şi nu şi-ar fi permis să-l piardă 
spunându-i tocmai acum adevărul. 


Capitolul 10 


Rămaseră o săptămână în casa albă de pe plajă 
înainte de a se întoarce la Atlanta. Thorne o 
învățase să se scufunde şi stăteau ore în şir sub 
apă în interiorul golfului înotând, sau pescuind, 
plimbându-se cu barca... Apoi urma siesta lungă şi 
liniştită din spatele uşilor închise ale dormitorului. 
După aceea, un cocteil somnoros se continua cu un 
prânz delicios pregătit şi servit de George şi de 
soţia lui, Edie. Casa rămânea a lor după cină 
pentru că servitorii nu locuiau acolo ci plecau în 
timpul nopţii. 

Din când în când mergeau la vreun hotel ca să 
danseze, dar de cele mai multe ori stăteau acasă 
jucând cărţi, dansând sau pur şi simplu ascultând 
muzică înainte de a se întoarce în pat, momentul 
care le plăcea poate cel mai mult. O existenţă 
idilică despre care Josey ştia că avea să se termine 
cândva. 

-I se părea foarte uşor acum să discute cu 
Thorne despre trecutul ei, cuibărită în braţele lui 
pe canapea şi ascultând muzica preferată. El voia 
să afle cât mai multe amănunte despre copilăria ei, 
despre părinţi şi despre viaţa ei din Alabama, iar 
Josey descoperi că acest lucru îi face chiar plăcere. 

Când venea vorba însă despre momentul 
plecării ei spre Atlanta, începea să fie mai atentă, 
alegându-şi cuvintele cu multă grijă. Adesea evita 

mare parte din întrebările lui. 

- A fost o prostie să cred că voi putea cânta ca 
un profesionist! spuse ea, oarecum îngândurată. 

El nu-i povesti nimic despre copilăria lui, iar 
Josey, cunoscând toată povestea, nu aducea 
niciodată vorba despre ea. 

Găsiră Atlanta în mijlocul celei mai cumplite 
ierni. Oraşul tremura acoperit de gheaţă, bătut de 
vânturi reci şi de nisorile ce veneau din nord. 
Obişnuită cu soarele tropical, Josey dârdâia 
înfrigurată în haina lungă de blană. 

- Draga de tine! Ti-e frig? întrebă Thorne luând- 
o în braţe grijuliu, dar vocea lui părea distrată. Se 
întorsese acasă şi gândurile îi zburau deja în altă 
parte. Josey îl privi tremurând şi se întrebă dacă 
acesta nu era cumva începutul sfârşitului. 

- îţi place? o întrebă el, în timp ce îi arăta 
apartamentul. Nu primi nici un răspuns. Locuinţa 
lui Thorne, aflată la ultimul etaj al unui imobil 
despre care Josey avea să afle că îi aparţinea în 
întregime lui Thorne, nu avea nimic din intimitatea 
casei lui John, nici măcar din confortul luxos al lui 
Maud. Era ceva - impersonal, glacial, gândi Josey 
fără să rostească un cuvânt. Parcă ar fi fost gol, 
deşi peste tot atârnau picturi şi obiecte de artă. 

- Dacă nu-ţi place, putem să-l schimbăm! 

Josey îşi dădu seama că era foarte important 
pentru Thorne ca ei să-i placă acest apartament. 

- Nu fi ridicol! E prea frumos! 

- Am angajat o firmă pentru decoraţiuni 
interioare şi le-am dat mână liberă. Singurul lucru 
pe care l-am cerut a fost să găsească un loc pentru 
picturile mele. 

Josey observase deja tablourile. Erau amplasate 
în puncte strategice şi formau o colecţie de artă 
americană a unor pictori de secol XIX, ştiind că 
sunt foarte valoroase pentru că recunoştea acolo 
câteva nume celebre. Când îşi aminti de peisajul 
marin pe care i-l dăruise de Crăciun, Josey se 
întrebă unde îl putea agăța, oare, printre atâtea 
valori. 

- Vino! spuse el luând-o de mijloc. Vreau să-l 
cunoşti pe Wragge şi apoi să-mi dai o mână de 
ajutor. 

Wragge era un domn în vârstă care-i amintea 
lui Josey de bătrânul Theodore. Wragge îşi plecă 
respectuos capul când Thorne făcu prezentările, 
dar se vedea că se abţine de la orice fel de 
apreciere până în momentul în care avea s-o 
cunoască mai bine. 

- Dacă ai vreo problemă, să vorbeşti cu 
Wragge! îi spuse Thorne. El cumpără toate cele 
necesare în casă, îl îndrumă pe bucătar şi are grijă 
de felul în care se curăţă apartamentul. Dar, cel 
mai important, este atent ca nimeni să nu atingă 
hârtiile de pe biroul meu. Mai faci şi altceva, 
Wragge? 

- Sper să fac tot ce trebuie ca să fiţi mulţumit, 

domnule Thorne, răspunse el politicos. 

Josey îl privi în ochi pe Wragge şi îi spuse 
amabil: 

- Sper să ne împrietenim. 

Wragge îşi plecă din nou capul cu un gest care- 
o făcu pe Josey să se îndoiască de ceea ce 
spusese. 

în dormitor, Thorne scoase tabloul de la Josey; 
fusese bine împachetat şi păstrat pe fundul valizei. 

- Şi acum... unde să-l aşezăm? Eu m-am gândit 
că ar sta bine aici... 

Josey privi neliniştită împrejur. în mijlocul 
camerei trona patul mare al lui Thorne, acoperit cu 
o cuvertură de catifea de culoarea untului şi care, 
împreună cu pereţii albi şi cu tablourile scumpe, 
creau o atmosferă deosebit de elegantă. De partea 
cealaltă a patului erau atârnate nişte portrete, 
probabil ale străbunicilor lui Thorne, judecând după 
felul în care erau îmbrăcaţi. Josey era de-a dreptul 
copleşită - o avere inestimabilă se afla aici, pe 
aceşti pereţi, şi el avea de gând să aşeze tabloul 
acela ieftin printre atâtea minunăţii. 

- Thorne, te rog, nu se poate să-l agăţi aici în 
apartamentul tău, protestă ea. Aruncă-l la gunoi, 
dar nu-l pune aici. Este prea ieftin! 

- Şi ce contează? o privi el uimit. Important este 
că îlam de latine! 

Ea zâmbi recunoscătoare. 

- Eşti drăguţ, dar mai bine l-ai arunca! 


116 SUZANNE DYE 


- La naiba, Josey! Eşti obsedată de bani, nu-i 
aşa? Ce contează că a costat doar o mică parte din 
cât valorează celelalte? Crezi că asta e important 
pentru mine? Nu mă cunoşti deloc...! spuse el 
furios. 

Josey îl privi, cu ochii în lacrimi. 

-Dragul meu, agaţă-l unde-ţi place! lartă-mă te 
rog, m-am înşelat! Se aplecă spre el şi începu să-l 
sărute frenetic. Thorne râse şi o luă în braţe; se 
împăcară, dar Josey ştia că după această mică 
neînțelegere vor mai veni şi altele. Motivele erau 
întotdeauna aceleaşi: banii şi încrederea. Nimic nu- 
i putea zdruncina lui Thorne părerea că Josey se 
căsătorise cu el doar pentru bani. în ce priveşte 
încrederea, Josey ar fi putut să-i destăinuiască 
secretul ei, dovedindu-i astfel că se înşelase, dar 
asta însemna să-l piardă şi încă nu era suficient de 
pregătită. 

Câteodată se întreba de ce Thorne renunţase la 
tot pentru a se căsători cu ea. Era o fată ca toate 
celelalte; s-ar fi putut pierde uşor în mulţime. într- 
adevăr, era frumoasă, dar nu era singura. Ce 
văzuse el oare atât de special la ea? Pentru că, 
dacă ar fi ştiut răspunsul, Josey nu s-ar mai fi 
temut atât de mult că îl va pierde. 

în cele din urmă, Josey ajunse la concluzia că 
Thorne nu era genul de bărbat care să acorde prea 
multă atenţie unei femei aşa cum îşi dorea Eve 
Sanders, de exemplu. După multe ore de lucru la 

birou, el îşi dorea să găsească acasă o femeie 
tandră, care să-i îndeplinească toate dorinţele, o 
sclavă a iubirii, o amantă perfectă... Poate că 
aceasta era ea, Josey. 

Thorne se purta foarte frumos cu ea dar, 
uneori, toată această bunătate era atât de rece! 
Semăna cu un părinte care dă copilului său bani 
pentru că nu are suficientă vreme să se ocupe de 
el. îi cumpărase a maşină şi-i deschisese conturi la 
toate magazinele mari din oraş, la care cândva nici 
nu îndrăznise să viseze. 

Ca orice femeie, Josey era încântată de toate 
acestea. Cum toate hainele ei erau vechi şi 
trebuiau modificate, se hotărî să-şi schimbe 
aproape integral garderoba şi cumpără o 
sumedenie de lucruri. Portarul o ajută să golească 
maşina şi să ducă pachetele sus, cu liftul. 

- Arată-mi! spuse el glumet, tolănindu-se în pat 
printre perne şi pachete. 

- O să defilez pentru tine, răspunse ea 
nerăbdătoare. 

El o privi galeş în timp ce se învârtea prin faţa 
lui ca un manechin. Păstrase la urmă surpriza cea 
mare - o cămaşă de noapte transparentă pe care o 
cumpărase în mod special pentru el. 

- îţi place? întrebă ea dulce. 

Thorne se ridică în capul oaselor şi o luă în 
braţe. 

- Foarte inteligent! şopti el în timp ce o săruta. 

Vreau să spun... că ai îmbrăcat-o la urmă. Face cât 
toate celelalte la un loc. Eşti sigură că nu ţi-a fost 
teamă să-mi arăţi nota de plată înainte? 

Josey sesiză ironia din vorbele lui şi zâmbi 
încurcată. Aşa procedaseră oare şi celelalte iubite 
ale lui? Se purtase mai degrabă ca o amantă decât 
ca o soţie? 

- Nu ţi-a plăcut parada mea? întrebă ea 
şovăitoare. 

-îmm! Stătea cu capul pe pieptul ei, sărutându-i 
sfârcurile înfiorate. Ţine-o tot aşa că va fi bine! 

Dar cel mai mult o deranja pe Josey ironia din 
privirea lui ori de câte ori îi aducea câte ceva: o 
bijuterie, un obiect de lenjerie intimă, o poşetă 
scumpă, câteodată o carte. Şi asta se întâmpla în 
fiecare zi. Oare îşi trimitea secretara într-o scurtă 
pauză la magazin în locul lui, sau le cumpăra chiar 
el, în drum spre casă? Josey nu ştia exact, dar se 
mulțumea să privească toate acestea ca pe o 
confirmare a iubirii lui. 

Când încerca să-i mulţumească o privea fix şi 
dorinţa strălucea sălbatic în ochii lui. 

- Ştii cum trebuie să-mi mulţumeşti, mârâia el, 
iar Josey simţea fiori reci pe şira spinării. 

Ştia că tot acest cinism din privirea lui avea 
rădăcini adânci în copilărie, când fusese învăţat să 
dispreţuiască femeile, să le trateze ca pe nişte 
fiinţe frivole, fără suflet. Cel mai mult pe lume 
Josey ar fi dorit să poată schimba la el această 

atitudine, dar deocamdată nu vedea soluţia. 

Extrem de politicos, Wragge îi arătă pe scurt 
cum mergeau lucrurile în casă: unde se aflau 
serviciile de porțelan, paharele scumpe de cristal şi 
argintăria pe care erau gravate inițialele lui 
Thorne. îi explică apoi care erau atribuţiile fiecărui 
servitor. Totul îi părea acum lui Josey foarte bine 
pus la punct; nu aveau de ce să se mute până nu 
apăreau copiii. 

Gândul o înspăimânta pe Josey ; Thorne îşi 
dorea copii - aşa cum spusese - dar el nu cunoştea 
secretul din viaţa ei! Mai mult ca sigur că, dacă ar 
fi aflat acest secret, Thorne i-ar fi luat copilul de 
lângă ea. Nu, nu era însărcinată; se căsătorise doar 
de o lună! Dar dacă totuşi... ? 

Wragge intră în cameră, îşi drese vocea şi o 
întrebă la fel de politicos ca de obicei dacă nu 
doreşte să-l ajute la curăţarea paharelor de cristal. 

Josey zâmbi şi acceptă bucuroasă; nu era 
ocupată şi îi făcea plăcere să stea cu el şi să-l 
ajute. Wragge fu deosebit de încântat. 

- Sarah, femeia de serviciu, este cam neatentă, 
spuse el drept explicaţie. Aşa că întotdeauna spăl 
eu farfuriile fine şi paharele de cristal. 

Câteva minute mai târziu, Wragge simţi din nou 
nevoia unei explicaţii. 

- De fapt nu vă ceream ajutorul dacă... 

- îmi face plăcere să te ajut! 

- Mă grăbesc puţin pentru cina de mâine seară, 


120 SUZANNE DYE 


continuă 
el. 

- Ce cină? 

- Cea pe care dumneavoastră şi domnul Thorne 
o daţi mâine seară! spuse uimit Wragge. 

-A, da! încercă Josey să îndrepte lucrurile. 

-Vreţi să comandaţi ceva special? 

- Nu, Wragge, sunt convinsă că te descurci mult 
mai bine ca mine cu astfel de lucruri. Am toată 
încrederea! spuse ea încercând să-şi ascundă 
uimirea. 

Seara, Thorne încercă să-i explice. 

- Totul s-a petrecut pe neaşteptate. Verişoara 
mea a telefonat că vine în oraş cu soţul ei şi vrea 
să te cunoască. 

- Nu ştiam că mai ai şi alte rude în afară de 
Maud! 

Thorne râse amuzat. 

- Elaine este verişoara tatălui meu, spuse el 
grăbit. Probabil ne va aduce un dar de nuntă ; aşa 
este ea - sentimentală. Am invitat doi colegi cu 
soțiile lor, ca să nu fim nevoiţi să-i suportăm 
singuri pe Elaine şi Ralph, mai spuse el zâmbind. 
Vrei să inviţi pe cineva? 

Josey stătu puţin pe gânduri. Domnul Abernathy 
şi soţia lui fuseseră cei mai buni prieteni ai lui John 
şi întotdeauna ţinuseră la ea ca nişte părinţi 
iubitori. Josey rosti ezitant numele lor. 

- Am s-o rog pe doamna Pettigru să le trimită o 
invitaţie - lor, şi poate familiei Vinelli, adăugă 
Thorne. Stephen şi Zoe Vinelli ar putea înveseli un 
pic atmosfera. 

Josey îmbrăcă o rochie elegantă, dar şi foarte 
cuminte în acelaşi timp. Thorne o privi în oglindă 
şi-i legă la spate colierul din jad şi diamante pe 
care i-l făcuse cadou chiar în aceeaşi zi. Se 
potrivea perfect cu rochia. 

- Eşti foarte frumoasă şi... primitoare, spuse el 
galant. 

- Sunt nervoasă! 

- De ce? După cum arăţi îi vei impresiona în 
mod plăcut pe invitaţi ; în privinţa nervilor însă, te 
contrazic. Eşti poate cea mai echilibrată femeie din 
câte am cunoscut! 

Complimentul îi dădu lui Josey puterea de a 
întâmpina cu zâmbetul pe buze cei dintâi musafiri: 
Elaine şi Ralph. îi antipa- tiză de la bun început. 
Faţa puternic fardată a lui Elaine părea falsă, iar 
Ralph, roşu în obraji, degaja un puternic miros de 
alcool şi loţiune de ras. 

Elaine îi întinse mâna, dar Ralph, după ce o 
privi admirativ din cap până-n picioare, o luă în 
braţe şi o sărută entuziast. 

- Deci, aceasta este noua mea verişoară! 
mormăi el. Thorne, eşti al naibii de norocos! Mai 
bine o vedeam eu primul! 

Josey cunoştea genul acesta de bărbaţi care, la 

vederea unei femei, ar fi făcut orice să-i stea în 
preajmă. 

- Cred că va trebui s-o laşi să plece ca să-i 
poată întâmpina pe ceilalţi invitaţi! spuse ironic 
Thorne privind-o în ochi pe Josey. 

Ralph râse din nou: 

- Bineînţeles, dragul meu! Dar să nu pleci prea 
departe, scumpo. Vreau să ne cunoaştem mai 
bine. 

Thorne o luă de mână şi o trase de lângă Ralph, 
afară din hol. 

- Crezi că poţi să-l eviţi? întrebă el tăios. Nu 
vreau s-o văd plângând pe Elaine în seara asta. 

Soneria se auzi din nou şi fură nevoiţi să 
deschidă înainte ca Josey să poată răspunde ceva. 
Erau colegii de serviciu ai lui Thorne şi soțiile lor. 
După ei sosiră cei doi Abernathy, moment în care 
Josey se mai învioră puţin, deşi prevedea o seară 
dezastruoasă. îi conduse în sufragerie, unde 
încercă o mică schimbare, destinându-i lui Ralph 
locul de lângă Zoe Vinelli. Mişcarea implica şi un 
oarecare risc, deoarece Josey nu ştia nimic despre 
Zoe, dar era mai bine aşa decât să se simtă pipăită 
toată seara. 

leşi din nou în hol pentru a-i întâmpina pe soţii 
Vinelli. Stephen Vinelli era un bărbat solid, mic de 
statură, cu părul grizonant şi cu o faţă mare, 
prietenoasă. îi zâmbi cu bunătate lui Josey şi-l 

felicită pe Thorne pentru că se căsătorise cu o 
femeie atât de frumoasă. 

Soţia lui era cu cel puţin treizeci de ani mai 
tânără decât el, cu faţa pătrată şi părul roşcat. 
Ochii ei mici şi iscoditori o cercetau cu atenţie pe 
Josey. 

- Unde ai ţinut-o până acum, Thorne? întrebă ea 
cu un ton afectat. Lumea zice că voiai s-o ţii 
ascunsă, desculţă şi însărcinată, cum spune un 
vechi proverb. Chiar aşa, după aproape o lună, noi 
nici să nu ştim cum arată? 

- Au fost în luna de miere, Zoe! o temperă 
Stephen. 

- Ah, da, şi pun pariu că Thorne n-a stat 
degeaba în tot acest răstimp! Dar doamna 
Mocollan ştie ce vreau să spun. Unei femei îi face 
plăcere să mai fie scoasă în lume din când în când. 

- Doamna Mocollan, într-adevăr, râse zgomotos 
Stephen. Dar eu voiam să-i spun Josey şi, dacă ea 
nu-mi spune Stephen, va avea de-a face cu mine! 

- Bine, Stephen! zâmbi Josey. 

- Şi eu sunt Zoe, spuse soţia lui apucându-l de 
braţ pe Thorne. Şi acum, haideţi la bar! Mi-e sete 
de mor! Thorne, tu ştii ce-mi place! 

Zoe nu-şi pierdu vremea cu doamnele în vârstă 
din sufragerie. îi privi însă cu multă simpatie pe 
bărbaţi şi ochii îi căzură pe Ralph, care o plăcu din 
prima clipă. Câteva minute mai târziu, discutau şi 
râdeau zgomotos împreună. Stephen nu părea 

deloc deranjat, Elaine însă reacţionă imediat. 

Josey încercă să discute cu ceilalţi invitaţi, dar 
devenea din ce în ce mai îngrijorată din pricina lui 
Elaine. înţelegea acum de ce Thorne îi spusese că 
nu vrea s-o vadă plângând. Totuşi, greşeala era 
numai a lui. Nu trebuia să-i cheme în această 
formaţie, dacă ştia ce fel de om este Ralph. Acum, 
singura soluţie era să aştepte ca totul să se 
termine cu bine. Nimic nu mai putea să îndrepte 
lucrurile. 

Zoe şi Stephen rămaseră în urma celorlalţi. 
Stephen şi Thorne discutau aprins, Zoe îl privea fix 
pe Thorne şi ochii ei spuneau totul. 

- Cum este să fii soţia celui mai cunoscut avocat 
din oraş? întrebă ea vădit ironic. 

Josey nu răspunse, iar Zoe continuă pe acelaşi 
ton: 

- Vrei să mă conduci la toaletă? 

Josey o urmă în tăcere. 

- Văd că nu ai schimbat nimic pe aici, spuse Zoe 
oprindu-se în faţa unui tablou şi privindu-l cu 
atenţie. 

- Nu puteam să stric atâta perfecţiune! 

- Exact aşa spunea şi Eve! râse răutăcios Zoe. 

- Eve? 

- Da, am uitat să-ţi spun că Eve este cea mai 
bună prietenă a mea. Şi cred că avea multă 
dreptate în ce te priveşte! 

Josey o urmă, îngrozită cu gândul la cele ce 

aveau să urmeze. 

- în ce sens? 

- Thorne este bărbatul care întotdeauna a 
umblat cu femei speciale. Ca Eve. Cu tine, lucrurile 
stau altfel; eşti ultima persoană cu care mă 
aşteptam să se căsătorească. 

- Tu eşti una din acele femei “speciale”? întrebă 
politicoasă Josey deschizând uşa băii. 

- Nu chiar, spuse Zoe în timp ce se ruja în 
oglindă. Arăţi bine, nimic de zis, dar nu ai acele 
calităţi care fac o femeie “specială” cum era Eve. 

- Sunt sigură că nu mi-ai spus-o ca pe un 
compliment, dar eu aşa o voi lua, adăugă Josey. 

- Vezi? Este exact ce îţi spuneam! Dacă i-aş fi 
zis lui Eve aceste lucruri s-ar fi înfuriat. Thorne are 
nevoie de femei dinamice, sexy. O cântări din cap 
până-n picioare pe Josey. Nu-l vei păstra prea 
multă vreme, dar cred că ştii deja acest lucru. O 
mulţime de femei au încercat însă el este mai... 

- Pretenţios? 

- Da, acesta este cuvântul potrivit. Poate crezi 
că am un interes anume să... 

- Nu-i nevoie să te oboseşti încercând să afli ce 
gândesc! spuse calm Josey. 

- Chiar îmi placi, adăugă fals Zoe, dar vreau să- 
ţi dau un sfat prietenesc - stai departe de Eve! E 
gata să te distrugă şi ar face orice ca tu şi Thorne 
să vă despărțiți. Ştie că ascunzi ceva din trecutul 

tău pentru că păreai agitată când ţi-a pus nişte 
întrebări. în plus, tatăl ei este judecător şi are 
acces la înregistrările tuturor proceselor. 

Josey simţi toată greutatea plafonului pe umerii 
ei, dar încercă să-şi ascundă neliniştea de ochii 
mici şi răutăcioşi ai lui Zoe. 

- Cred că te descurci singură aici, spuse Josey 
închizând uşa în urma ei. 

Când intră în sufragerie, Thorne îi privi îndelung 
faţa foarte palidă. încerca să pară cât mai naturală, 
deşi îi venea foarte greu. Cea dintâi petrecere la 
care ea fusese gazda, se dovedise un eşec. Brusc, 
Thorne se ridică în picioare şi-i dădu de înţeles lui 
Stephen că vor continua discuţia la birou. între 
timp, Zoe se întorsese proaspăt rujată şi fardată, 
gata de plecare. 

- Ce ţi-a spus Zoe? o întrebă Thorne. 

- Zoe? repetă încet Josey. îmi povestea despre 
Eve Sanders ; nu ştiam că sunt prietene bune! 

- Nimeni nu este prieten cu Zoe Vinelli, adăugă 
ironic Thorne. 

Josey continuă îngândurată: 

- Se întreba ce-ai văzut la mine. 

Thorne o privi amuzat. 

- Şi i-ai spus? 

- Cred că nici eu nu ştiu prea bine. Oricum, Zoe 
crede că, în scurtă vreme, te vei plictisi de mine - 
totul e o chestiune de timp. 

- La naiba! izbucni el violent. Ce scorpii sunt 

femeile când se întâlnesc! Rămâi fără replică! 
Dacă aşa stau lucrurile, frumoasa mea mică, hai în 
dormitor să-ţi arăt ce-am văzut eu la tine. După 
aceea îmi poţi spune când mă voi plictisi de tine. 

Se iubiră cu pasiune, aproape sălbatic, iar Josey 
crezu că va muri în braţele plăcerii. La sfârşit, el îi 
luă mâna şi i-o sărută cu blândeţe. 

- Acum înţelegi că nu mă voi plictisi niciodată 
de tine? Vocea îi era deosebit de caldă. 

Ea nu spuse nimic, dar mai târziu, cu capul pe 
pieptul lui, cu ochii în lacrimi, Josey îşi dădu seama 
de ce se căsătorise Thorne cu ea. 


Capitolul 11 


Josey reţinu un singur lucru din tot ce spusese 
Zoe - nu trebuia să se mai ascundă - desculţă şi 
însărcinată, chiar aşa! Josey observase cu câtă 
invidie îi priviseră doamnele de la petrecere 
mijlocul subţire şi bustul frumos modelat. 

După forma şi mărimea plicurilor care soseau 
pe adresa lui Thorne, multe dintre ele conţineau 
invitaţii la diferite festivități mondene. Probabil că 
Thorne era anunţat şi telefonic, la serviciu, pentru 
că, cel mai adesea, plicurile rămâneau nedesfăcute 
printre cărţi şi dosare pe masa de lucru. 

în dimineaţa imediat următoare petrecerii, 
Josey intră în biroul lui Thorne şi, pentru prima 
dată, cercetă cu atenţie acele plicuri. Unul dintre 
ele conţinea invitaţia pentru o serată ce se ţinea 
săptămâna următoare! 

Seara când îi mărturisi lui Thorne că şi-ar dori 
să meargă acolo, acesta privi neîncrezător numele 
gazdelor înscrise pe plic, dar acceptă fără ezitare. 

Era unul din acele cocteiluri la care te duci 
pentru a vedea şi a fi văzut, nu pentru conversații 
subtile sau pentru relaxare. 

Thorne îi spusese pe drum că organizatorul este un 
fost client de-al lui pe care-l cunoştea din copilărie. 
Despre soţia lui, nu pomeni însă nimic. 

în momentul în care văzu casa, Josey îşi dădu 
seama că vechiul prieten al lui Thorne avea foarte 
mulţi bani. îi părea bine că îmbrăcase cea mai 
scumpă şi mai elegantă rochie pe care o avea - 

amplă, spumoasă, cu cordon lat în talie. Purta 
colierul pe care Thorne i-l dăruise de curând, la 
care asortase cerceii de jad şi brăţara cu diamante. 

- Sunt miliardari? întrebă Josey în timp ce urcau 
scările din faţă. 

- Da, răspunse Thorne zâmbind. Dar, oricum, 
relaxează-te. Miliardarii nu muşcă! 

Casa era foarte frumoasă, dar de zece ori mai 
rece decât apartamentul lui Thorne. Camerele 
spaţioase şi elegant mobilate formau cel mai bun 
decor pentru toţi acei oameni dichisiţi care 
veniseră la petrecere. 

Fură opriţi de nenumărate ori de prieteni de-ai 
lui Thorne care voiau s-o cunoască şi, treptat, 
ajunseră în aripa din stânga a casei, unde se afla 
mai puţină lume. 

Thorne se opri să discute ceva legat de un caz 
cu un domn mai în vârstă. Josey ascultă o vreme, 
apoi, zărind o masă încărcată cu bunătăţi se 
apropie şi după câteva momente de cumpănă 
alese o ciupercă umplută. 

- Eu n-aş alege asta în locul tău! 

în spatele ei stătea un bărbat elegant, cam de 
aceeaşi vârstă cu Thorne, cu acelaşi zâmbet 
cuceritor pe chip care-l făcea pe Thorne un bărbat 
fermecător şi atât de diferit de ceilalţi. O privea 
admirativ în timp ce se apropia de masă. 

“Drăguţ! îşi spuse Josey, dar bineînţeles, nu se 
compară cu Thorne”. 

- De ce? întrebă ea ducând ciuperca la gură. 

- Ştiu din surse sigure că doamna casei 

obişnuieşte să pună lipici în umpluturi. 

- Şi ce să fac atunci cu ea? întrebă nedumerită 
Josey. 

- Dă-mi-o mie! O luă şi o aşeză nonşalant pe 
tavă. Aşa, dacă o faci cu multă îndrăzneală, nimeni 
nu se va încumeta să-ţi spună nimic. 

- Şi îndrăzneala te ajută şi în cazul în care ai 
muşcat deja din ea? întrebă Josey cu ochii 
scânteietori. 

- Te uiţi cu multă insistenţă dacă cineva pare 
surprins şi în cele din urmă se vor întreba dacă au 
văzut cu adevărat sau visează. Râse zgomotos 
apoi continuă, privind-o din ce în ce mai insistent 
pe Josey. îndrăzneala este suficientă doar în clipa 
în care tu eşti gazda. 

- A, da? zâmbi Josey şi faţa i se lumină. Am 
înţeles că eşti un vechi prieten al lui Thorne. 

- Da, te-am văzut stând lângă el. Am fost 
amândoi băieţi bogaţi, dar fără mamă. Nu-i aşa că- 
ţi pare rău pentru mine? 

- Pentru el, poate, dar pentru tine, nu! răspunse 
Josey încercând să pară serioasă. 

- Speram să-ţi stârnesc puţin compasiunea, dar 
se pare că am dat greş încă o dată! întotdeauna 
vede el primul femeile frumoase, iar eu mă aleg cu 
ce mai rămâne. Unde te-a găsit? 

Lui Josey astfel de glume îi păreau inofensive, 
aşa că zâmbi în continuare şi explică în câteva 
cuvinte: 

- L-am cunoscut prin mătuşa lui. 

- Maud? Vocea îi părea surprinsă. Este cam 
ciudată, continuă el. Dar, spune-mi, nu-ţi pare rău 
că trebuie să-l împarţi cu altcineva? 

Josey se întoarse şi rămase uluită. Thorne 
discuta aprins cu Eve Sanders care-l luase de braţ 
şi-i zâmbea seducător. 

- Se numeşte Eve Sanders, adăugă el în timp ce 
Josey privea fără să poată scoate un cuvânt. 

- Ştiu! 

- Nu trebuie să ai încredere în ea, continuă el 
încet. E o tipă fără prejudecăţi şi nu acceptă prea 
uşor înfrângerea. De ce nu-l laşi aici, să pleci cu 
mine? Eu sunt bărbatul unei singure femei - 
credincios şi foarte tandru. Ce părere ai? 

Josey îl privi îngrozită. 

- Ai înnebunit? Cum să fac asta? Şi în plus - tu 
eşti gazda, cum să pleci? 

- Nu-ţi face griji în această privinţă. V-aţi 
cunoscut de curând sau trăiţi împreună? 

-De fapt trăim împreună, spuse calmă Josey, 
deci nu sunt liberă... 

- Şi ce dacă? Acest lucru nu-l va împiedica să 
flirteze în continuare. Uite... Se opri o clipă. Nici 
măcar nu ştiu cum te cheamă! 

- O cheamă Josey Mocollan, Jake, şi să nu uiţi 
acest lucru! spuse Thorne luând-o protector de 
mijloc. Are verighetă, nu se vede? întrebă el 
ridicând mâna lui Josey. 

- îmi pare rău, n-am ştiut că te-ai căsătorit, 
bătrâne! 

- Du-te naibii, “bătrâne“! Josey, draga mea, ţine 

verigheta mai la vedere când te afli prin preajma 
unor indivizi ca Jake Lamton. Nu că s-ar sinchisi el 
prea mult de inel, dar poate o ia mai încet! 

Jake chicoti. 

- Nu credeam că ţi se va întâmpla ţie una ca 
asta ; nu ţie, burlac bătrân! E superbă într-adevăr, 
dar nu ştiam că te-ai căsătorit. Am fost plecat în 
California câteva luni. Când s-a întâmplat? 

- Luna trecută. 

- Mmda! Ai grijă să fie fericită, altfel am s-o iau 
de lângă tine! 

Faţa lui Thorne se întunecă brusc. 

- Vrei să fii mai explicit? întrebă el tăios. 

- Nu cred, răspunse grăbit Jake. Ai putea să mă 
scoţi afară şi să-mi tragi o bătaie ca pe vremuri... 
ă... vii la o partidă de golf duminică? 

- Noi dormim până târziu duminică, spuse 
arogant Thorne, ca un mascul învingător în lupta 
pentru femelă. Hai să mergem, Josey! spuse el, 
trăgând-o în urma lui. 

Josey îl privi uimită. 

- Nu vreau să plec acum! 

- Nu mă interesează ce vrei tu! spuse Thorne 
apucând-o strâns de mână. 

Josey izbucni în clipa în care intrau pe uşa 
apartamentului. 

- Să te ia naiba, Thorne Mocollan, nu-mi place 
cum te porţi! Toată lumea a crezut că sunt o 
uşuratică după felul în care vă certaţi pentru mine. 
N-am ştiut cine era, până în clipa în care... 

- Da! Până când ţi-a spus că este gazda 

miliardară, şi deja au început să-ţi sune clopoţeii 
de nuntă în urechi. 

- Vrei cumva să mă insulţi? întrebă calmă Josey. 

- Vreau să fiu realist! spuse el ironic. Ţi-a 
sugerat foarte clar că te vrea, am dreptate? 

- N... da... nu ştiu! 

- Te dorea, dar fii liniştită! adăugă răutăcios 
Thorne. Jake vrea toate femeile pe care le am eu. 

Josey îi râse în nas. 

-Văd că aveţi aceleaşi gusturi! 

- De ce nu i-ai spus că eşti măritată? 

- Pentru că totul era doar o glumă în genul celor 
care se fac la petreceri - la care noi n-am fost în 
ultima vreme, îi aminti prompt Josey. 

- Şi nici nu vom merge până când nu încetezi să 
mai flirtezi în spatele meu, spuse el. 

- Asta crezi tu despre mine, Thorne? se întristă 
Josey. 

- Nu ştiu ce să cred despre tine. Cu un gest 
obosit, Thorne îşi slăbi nodul de la cravată. Părea 
decepţionat, iar ochii îi erau neobişnuit de trişti. Nu 
mi-ai dat voie să te cunosc, Josey. Jake Lamton are 
o căsnicie foarte modernă cu care eu nu sunt de 
acord. Rachel Lamton e o femeie rapace, dar lui 
nu-i pasă câţi bărbaţi aduce în casă atâta vreme 
cât îl lasă în pace să-şi vadă de glumele lui 
proaste. Este adevărat că a fost în California şi 
probabil nu ştia că m-am însurat, dar dacă ar fi 
ştiut s-ar fi comportat identic. Prietenia lui pentru 
mine nu e tocmai loială. 


134 SUZANNE DYE 


- Nu-mi vine să cred ce aud, Thorne! Chiar nu-ţi 
dai seama că sunt numai a ta şi că nu-mi pasă ce 
spune Jake sau oricare alt bărbat? Nu ai deloc 
încredere în mine? întrebă necăjită Josey. 

- Tu ai încredere în mine? o privi cu seninătate 
Thorne. Sau sunt doar bărbatul care-ţi cumpără 
lucruri frumoase şi te satisface din punct de vedere 
sexual? 

- Nu dau două parale pe lucruri! spuse ea 
printre dinţi. la-le pe toate! Nu am devoie de nimic! 
- Deci nu-ţi place colierul pe care ţi l-am dat? 

continuă el s-o tachineze, trăgând-o spre el. Ai 
dreptate, Rachel Lamton purta la gât un diamant 
ce valora o avere. 

- N-am nevoie de el! Se agăţă de gâtul lui şi-l 
sărută pe obraz. lubeşte-mă, Thorne. Lasă-mă să-ți 
arăt că doar tu contezi pentru mine! 

- De ce te-ai măritat cu mine, Josey? întrebă el 
absent, ca şi cum nu auzise cuvintele ei. Ochii îi 
erau întunecaţi şi faţa i se crispase. în nici un caz 
pentru că mă iubeai, nu-i aşa? 

Josey îi evită privirea. 

- Nici tu nu mă iubeai! 

-Eu am fost sincer cu tine. Te doream ca un 
nebun şi încă te mai doresc! 

-Asta este tot ce vrei de la mine? întrebă 
dezamăgită Josey. 

- Este tot ce am vrut de la tine şi, trebuie să 
recunosc, ai depăşit cu mult aşteptările, spuse el 
calm. înclină puţin capul şi o sărută pe gât. Inima 

ei bătea cu putere. 

-Cum se deschide chestia asta drăguță? întrebă 
el bâjbâind cu degetele prin faldurile rochiei. N-aş 
vrea s-o rup! 

Josey îi arătă cum se desface cordonul şi, cu 
mişcări lente, Thorne îi scoase hainele apoi se 
dezbrăcă şi el. 

-Cât eşti de frumoasă! rosti el cu emoție în 
glas. îmi place cum îţi bate inima! Se aşeză în 
genunchi lângă pat. 

- Şi ce-ţi spune acest lucru? şopti ea. 

- Că mă doreşti! Atinse uşor colierul cu 
degetele. 

-A, l-am uitat! spuse Josey încercând să 
deschidă colierul cu mâini tremurânde. 

- Nu, lasă-l! spuse el. Când îl privesc ştiu mai 
bine care este locul meu alături de tine! 

Josey îl fulgeră cu privirea, dar el o săltă ca pe 
un fulg şi o aduse în pat. Se iubiră sălbatic cu o 
pasiune pe care Josey n-o mai încercase până 
atunci. 

-Ti-e foame? întrebă Thorne când liniştea se 
aşternu peste ei. 

-Da. O să pregătesc ceva, răspunse îmbujorată 
Josey. 

-Nu, lasă-mă pe mine! Avem sigur ceva în 
frigider, adăugă el tandru. Eu trebuie să aduc 
mâncarea; drept pedeapsă! Intenţionam să te duc 
să luăm cina în oraş după petrecere, dar am fost 
mult prea nervos. 

Aduse nişte sandvişuri cu carne, salată verde şi 
bere. Josey se rezemă de perne, iar Thorne aşeză 
tava între ei şi deschise televizorul. 

- Nu-ţi pasă prea mult de bijuteriile acestea, nu- 
i aşa? o întrebă Thorne când ea îşi scoase colierul 
ca să-l aşeze pe masă. 

- Ti-am spus că nu! îmi place să le port, dar, 
vezi tu, /ucrurile nu prea contează pentru mine. 
Zâmbi trist apoi continuă: Cred că am învăţat acest 
lucru în copilărie, părinţii mei erau săraci dar foarte 
fericiţi. 

- Da, înţeleg! răspunse el încet. Nu m-am purtat 
prea frumos cu tine, nu-i aşa? Mai degrabă am vrut 
să cred toate acestea despre tine. 

- Ai vrut să crezi? Fruntea i se încruntă şi 
uimirea i se citea pe chip. Dacă te face fericit, n-ai 
decât să crezi în continuare. 

Ochii lui străluceau ciudat. 

- Abia acum încep să înţeleg. Mă vei ierta, 
Josey? O sărută pe gât acolo unde sângele se 
simţea pulsând cu putere. 

- Corpul nu poate minţi niciodată, Josey! 

- Uneori este chiar foarte înşelător, spuse ea 
grav. 

- Da, poate... Luă din tavă o ceapă verde şi 
spuse amuzat. Ceapă şi usturoi verde! Nu-i nimic... 
dacă mâncăm amândoi, totul este în regulă... Vrei? 


Capitolul 12 


Totul merse bine până în ziua în care, 
întorcându-se acasă, Josey îl găsi pe Thorne 
împachetând. Şifonierul era aproape gol, iar pe 
podea se aflau două valize mari încărcate cu 
lucruri. 

- Unde pleci? întrebă ea. 

Thorne îşi ridică privirea şi rosti îngândurat: 

- La New York... Probleme de serviciu. Mă întorc 
în câteva zile, cel mult o săptămână! Luă un pumn 
de cravate, le cercetă cu atenţie şi alese trei dintre 
ele. 

- Ştiai că pleci? murmură ea. Mai mult ca sigur 
că ştiai - văd că l-ai trimis pe Wragge să-ţi ducă la 
curăţat costumele. 

- Nu mai face atâta caz, Josey! spuse el iritat. N- 
am timp de toanele tale! 

- Te duc la aeroport! 

- Nu, prefer să mă ducă Wragge. Maşina are o 
mică defecţiune şi poate rămâne în pană la 
întoarcere. 

- la-mă cu tine la New York, spuse ea disperată. 

- Ai înnebunit? întrebă Thorne. Şi aşa sunt în 
întârziere! 

- Pot să vin mai târziu, cu alt avion. La ce hotel 
vei sta? 

-Josey, aici este vorba despre o călătorie de 
afaceri. Nu am timp de tine, înţelege! Din cauza 

asta nu ţi-am spus; nu voiam scene! 

- Nu te voi deranja! spuse ea umil. 

- Josey, îmi place la nebunie viaţa noastră 
sexuală, dar nu cred că voi avea energia necesară 
să te satisfac aşa cum ai tu nevoie, mai ales într-o 
călătorie de afaceri ca asta. Am nevoie de toate 
resursele mele ca să câştig procesul. Deci... îmi 
pare rău! 

Josey se îmbujoră; mai bine primea o palmă 
decât să audă aşa ceva din gura lui. 

- Eu... e... am... nu am vrut... nu din cauza 
asta... se bâlbâi 
ea. 

- Hai, Josey, fii serioasă! spuse ironic Thorne. 
Ştii bine cât mă doreşti! Ridică valiza şi o cântări în 
mână. Crezi că nu ştiu? Nici n-apuc să mă aşez în 
pat că te-ai şi încins. Automat! Ştiu că erai virgină 
când ne-am căsătorit, dar cred că Dumnezeu a 
vrut aşa - altfel ce s-ar fi întâmplat dacă te-ai fi 
pornit mai devreme? 

Fără să ţină cont de faţa îngrozită a lui Josey, o 
sărută scurt pe obraz şi se îndreptă hotărât spre 
uşă. Josey se aşeză în pat, cu ochii în lacrimi. îi era 
atât de ruşine! Bine că plecase! Devenise atât de 
vulnerabilă încât vorbele lui o duruseră enorm. 

Josey ştia foarte bine că pentru o persoană care 
nu iubeşte, sexul nu înseamnă absolut nimic. Ce 
proastă fusese că nu conştientizase acest lucru 
mai devreme! Thorne n-o iubea şi 

probabil îi era o povară. Gândul acesta o 
înnebunea. 

Când şi-o amintea pe Eve Sandres în braţele lui, 
gelozia îşi înfigea adânc ghearele în inima ei. 
Trupul lui bine clădit, exprimând atât vigoare, 
atâta frumuseţe masculină, îi dădea mereu fiori; nu 
putea să nege. Dar toate acestea se întâmplau 
pentru că-l iubea atât de mult! 

începu să plângă şi trupul i se cutremura 
spasmodic. Plângea pentru ea, pentru durerea pe 
care o simţea acum în suflet şi pentru tot ce va 
simţi când el îi va spune că n-o mai doreşte. 

în cele din urmă căzu într-un somn adânc şi nu 
se mai trezi decât în clipa în care Wragge ciocăni la 
uşă. în cameră se făcuse frig şi era întuneric. îşi 
ridică obosită capul dintre perne. 

- Ce este? întrebă ea scurt, cu o voce care parcă 
nu era a 
ei. 

- Sunt eu, Wragge! Cina este gata, doamnă 
Mocollan! 

- Scuză-mă, Wragge, nu pot să mănânc în seara 
asta! spuse ea extenuată. 

- Nu vreţi nici măcar un ceai sau o cafea? 

- Nu, mulţumesc! 

Se sculă cu greu, ca o bătrânică obosită, 
îmbrăcă cea mai groasă cămaşă de noapte pe care 
o avea şi se întoarse în pat. Fără Thorne, salteaua 
şi pernele erau reci şi incomode - porni căldura şi 

se înveli mai bine cu pătura. în zori, tremurând din 
toate încheieturile se furişă în bucătărie. Nu 
dormise bine şi corpul o durea de parcă făcuse 
gripă. îi trebuia o ceaşcă de cafea şi nu mai putea 
să aştepte ca Wrage să se trezească. 

Speriat de mirosul de cafea, Wragge dădu 
buzna în bucătărie. Arăta puţin obosit, dar era la 
fel de corect îmbrăcat ca în fiecare zi. 

- îmi pare rău că-ţi fac deranj în bucătărie, se 
scuză Josey, dar nu mai puteam aştepta să te 
trezeşti. 

- Este bucătăria dumneavoastră, doamnă 
Mocollan, spuse el turnându-i cafeaua în ceaşcă. 
Să vă pregătesc ceva pentru micul dejun? 

- Ştii să găteşti? întrebă ea încercând să 
zâmbească. 

- Când este nevoie gătesc destul de bine. Odată 
chiar am pregătit cina pentru tatăl domnului 
Thorne, dar dumnealui îi plăceau felurile simple, nu 
era pretenţios ca domnul Thorne. 

- îl cunoşti pe domnul Thorne de multă vreme, 
nu-i aşa? întrebă Josey privindu-l cum punea la 
prăjit şuncă într-o tigaie cu capac. 

- De când era un băieţel. A fost mereu un copil 
cuminte, curat, tăcut, care nu ieşea la joacă 
împreună cu băieţii de vârsta lui. îşi dorea cu 
disperare o mamă, iar golul din inimă i s-a mai 
umplut când mătuşa Maud a apărut în viaţa lui. 

-A, o cunoşti şi pe Maud? întrebă nerăbdătoare 

Josey. 

- Deci o cunoaşteţi şi dumneavoastră? 

- Bineînţeles, de ani de zile. Lucram pentru ea 
când l-am cunoscut pe Thorne. 

- Nu mi-a povestit, păru surprins Wragge. 
Credeam că sunteţi una dintre... prietenele 
dumnealui. Ştiţi... ă... una dintre acelea pe care le 
cunoştea mai de mult. Dar pe Theodore îl ştiţi? 

- Bineînţeles! 

- Este fratele meu, zâmbi încântat Wragge. 
Domnişoara Maud l-a angajat prin doamna 
Mocollan, mama domnului Thorne. Prin intermediul 
nostru, al meu şi al lui Theodore, domnul Thorne a 
cunoscut-o pe domnişoara Maud. Avea cam 
paisprezece ani pe atunci. 

- Tatăl lui Thorne nu s-a supărat? 

Wragge zâmbi oarecum amuzat. 

-A fost foarte supărat pe mine, dar i-a trecut 
când şi-a dat seama că domnişoara Maud este o 
persoană drăguță... Era atât de gelos, de posesiv! 
Ce era al lui era al lui şi n-ar fi lăsat pe nimeni să-i 
ia fiul. în privinţa asta, domnul Thorne îi seamănă 
mult! adăugă el zâmbindu-i cu subînţeles. 

Gelos şi posesiv, Thorne? Probabil, dar cu 
siguranţă nu din cauza dragostei, gândi Josey. 

- Era drăguţ cu Thorne? întrebă ea. 

- Da, îl răsfăţa foarte mult. Dar şi domnul 
Thorne se purta frumos cu tatăl său. Singura dată 
când l-a supărat rău, a fost în momentul în care n-a 
vrut să intre în firma lui, după ce a terminat 

facultatea. Mai târziu, însă domnul Mocollan a fost 
mândru de el. Cât despre femei - îl sunau zi şi 
noapte. Wragge scoase ouăle din tigaie şi le aşeză 
pe o farfurie alături de şunca prăjită. Şi încă îl mai 
sună, continuă el, dar m-a rugat să le transmit că 
nu mai are nici un ban pentru că i-a pierdut pe toţi. 
N-a ţinut însă cu toate! chicoti el. Mi-a spus apoi să 
le transmit din nou că s-a căsătorit şi vrea să fie 
lăsat în pace. Nici asta n-a prea ţinut! râse el din 
nou. Pe domnişoara Sanders, de exemplu, n-o 
poate opri nimic. Femeia asta chiar şi-l doreşte 
alături de ea! 

- Ştiu, spuse îngândurată Josey. 

El o privi zâmbind, cercetându-i atent faţa 
palidă. 

- Nu aveţi de ce să vă temeţi, doamnă Josey, 
dacă îmi permiteţi să v-o spun, adăugă el cu 
blândeţe în voce. Domnul Thorne este bărbatul 
căruia nu-i trebuie decât o singură femeie, la fel ca 
si tatăl său care nu s-a recăsătorit niciodată. O 
femeie inteligentă ca dumneavoastră nu se va 
speria de comportamentul nu tocmai elegant al 
domnului Thorne. O femeie inteligentă ştie 
întotdeauna să privească dincolo de aparenţe! 

- Mulţumesc, Wragge! zâmbi anemic Josey. Ştiu 
ce vrei să spui, dar nu cred că se potriveşte în 
cazul meu. N-are nici un rost să încerci să înmoi 
inima unui bărbat căruia pur şi simplu nu-i pasă de 
tine. 

- Nu-i pasă? De dumneavoastră? zâmbi Wragge. 

Nu cred asta, doamnă Josey. 

Josey trase adânc aer în piept şi Wragge 
schimbă subiectul. Un lucru era însă foarte limpede 
- Wragge o acceptase. Acum era doamna Josey. 

Discutară îndelung în zilele ce urmară, nu 
numai despre Thorne ci despre tot felul de 
nimicuri. Wragge era un filozof domestic, foarte 
echilibrat, cu un raţionament simplu şi sănătos. 
Josey era singură şi-i plăcea la nebunie să asculte 
poveştile lui despre „micul Thorne“, la care ea nu 
avusese acces până atunci. 

Thorne suna în fiecare zi, la diverse ore, şi 
întotdeauna voia să discute cu ea. Il interesa 
fiecare amănunt al vieţii ei de zi cu zi şi Josey 
începu să creadă că o suspecta de ceva. li povesti 
despre lungile discuţii cu Wragge şi uneori, 
tristeţea i se citea în glas. La sfârşitul discuţiei, 
Thornei îi spunea de fiecare dată că se grăbeşte să 
termine şi să se întoarcă la Atlanta cât mai repede 
posibil. Dar şederea lui se prelungise; nu lipsea 
doar de câteva zile aşa cum îi spusese la început - 
trecuse aproape o săptămână de când plecase. 

într-o seară, Josey primi un telefon de la Jake 
Lamton. Cu o voce languroasă, care dădea 
probabil fiori multora dintre femeile cu care se 
întâlnea, o întrebă dacă nu doreşte să ia cina 
împreună. Josey refuză categoric, şi, pentru că Jake 
insista, fu nevoită să-i închidă telefonul. Wragge 
tocmai trecea prin hol şi Josey îi povesti 
întâmplarea. 

- Nu vă enervaţi din cauza domnului Jake! 
chicoti el. Tot timpul a existat un fel de joc stupid 
între el şi domnul... Thorne, încă de pe vremea 
când erau copii - tot timpul îşi furau unul altuia 
fetele. Nici după ce s-a însurat domnul Jake nu s-a 
potolit. Domnul Thorne nu s-a supărat niciodată 
pentru că nu-i păsa deloc dacă Jake îi fura fata sau 
nu. Probabil nu ţinea destul de mult la ele. De data 
asta însă, domnul Jake o va încurca dacă află 
domnul Thorne că vă dă târcoale. 

Josey zâmbi. Jake era drăguţ şi poate că ar fi 
devenit buni prieteni dacă Thorne n-ar fi fost atât 
de gelos. 

Chiar în acel moment se auzi soneria. 

- Deschid eu, se oferi Josey, drept pentru care 
Wragge se întoarse în bucătărie să lustruiască 
tacâmurile de argint. 

Nu era deloc aranjată şi spera să fie luată drept 
servitoare dacă vizita ar fi fost una pretențioasă. 
Purta vechii ei blugi şi părul îi era strâns în 
dezordine în vârful capului. Simţi că îi îngheaţă 
respiraţia când, deschizând uşa, îl văzu în prag pe 
Tony Leydon. 

-Jocelyn! şopti el. C... ce faci aici? Se rezemă de 
tocul uşii. N... nu este casa domnului Mocollan? 

De ce oare deschisese uşa tocmai acum? 

- Ba da! spuse ea cu răceală. Ce vrei? 

Stătea în uşă fără nici cea mai vagă intenţie de 
a-l lăsa înăuntru. Tony ţinea în mână un dosar şi o 
privea uimit. 

- E... eu, trebuia... şeful meu m-a rugat să-i 
aduc nişte acte domnului Mocollan... Se opri brusc. 
Josey, ce cauţi aici? 

- Locuiesc aici, dar nu cred că este treaba ta, 
spuse ea dintr-o suflare. 

- Locuieşti aici? O privea uluit. Da, înţeleg! 

- Nu cred că înţelegi, spuse ea tăios. Acestea 
sunt actele? 

- Da. 

- Dă-mi-le şi ieşi afară! îi trânti uşa în faţă. 

Tremura acum din toate încheieturile la gândul 
că Thorne ar fi putut afla adevărul într-o secundă. 
Tony era în stare de orice răutate numai ca să se 
răzbune. Josey îşi aminti cu groază că-i dăduse 
voie cândva s-o atingă, ba chiar s-o sărute! Acum, 
Tony nu mai era deloc atrăgător; se îngrăşase mult 
şi-i părea lui Josey de-a dreptul respingător. Dar nu 
fusese oare dintotdeauna aşa? 

Un ceas mai târziu, când telefonul se auzi 
sunând, Josey mai tremura încă. Era Tony. 

- Cred că ai uitat să-mi vorbeşti despre cel mai 
important lucru, doamnă Mocollan! spuse el ironic. 

Inima lui Josey bătea cu putere. 

- Şi ce dacă? întrebă ea dispreţuitor. Eu nu am 
spus nimic. Tu ai tras concluziile! 

- Ştiu, ştiu! Dar mă întrebam... Făcu o scurtă 
pauză. M-am întors la şeful meu cel roşcovan şi am 
adus vorba despre Mocollan. Mi-a povestit totul 
despre tine şi părea destul de entuziasmat. Aţi luat 

masa împreună cu el şi cu soţia lui, nu-i aşa? 

- Şi...? continuă pe acelaşi ton Josey. 

- îşi aminteşti de bătrânul Stephen Vinelli? Are 
o soţie tânără pe care trebuie s-o supravegheze 
permanent. 

Josey îi auzea respiraţia în receptor. 

- Şi, bineînţeles, tu eşti foarte bucuros să-l ajuţi! 
în regulă, Tony, acum că te-ai distrat destul, te rog 
să ieşi din viaţa mea! Nici măcar nu vreau să mai 
aud de tine! 

- Cred şi eu! Dar mai bine să discutăm toate 
aceste lucruri diseară, la cină! spuse el încet. îţi 
mai aminteşti restaurantul nostru preferat? 

Josey trânti receptorul. Rămase împietrită lângă 
telefon când îl auzi din nou sunând. 

- Nu închide până ce nu mă vei fi ascultat cu 
atenţie! De data asta, vocea lui Tony era mult mai 
rece şi mai hotărâtă. Am aflat din convesaţia mea 
cu Vinelli că nimeni nu ştie nimic despre trecutul 
tău de după gratii. Cred că nici lui Mocollan nu i-ai 
spus nimic, iar el nu te mai recunoaşte pentru că 
te-a văzut o singură dată şi pe vremea aceea erai 
blondă. Altfel nu se însura cu tine ca să afle tot 
oraşul că soţia lui este o fostă puşcăriaşă, nu-i aşa? 
Dacă nu-ţi pasă ce se va întâmpla, stai acasă în 
seara asta. Dar dacă nu vrei să povestesc tuturor 
întâmplarea, atunci să te găsesc la „Luigi“ la şapte 
fix. De data asta el trânti telefonul. 

Părea foarte mulţumit când o văzu intrând în 

restaurantul italian în seara aceea. Nu se 
schimbase - purta încă blugi şi o haină mai veche 
din piele; faţa îi era obosită şi foarte palidă. 

- la loc, draga mea! Se ridică şi-i ţinu scaunul. 
Ce vrei să mănânci? Spaghetti, ca de obicei? Am 
văzut că figurează în meniu... 

- Doar o cafea, te rog, îi spuse Josey chelneriţei 
care aştepta politicos comanda. Uite, Tony, 
continuă ea repede când rămaseră singur. Nu am 
nici un chef să iau masa cu tine. Sunt aici doar 
pentru un singur lucru - să aflu ce vrei de fapt! 

- Ştii, chiar te-ai schimbat! spuse el şi pe faţa 
unsuroasă îi apăru un zâmbet larg. Chiar şi cu 
blugii ăştia vechi eşti mai frumoasă ca oricând, 
dacă pot spune astfel. Ce-a zis Mocollan când te-a 
văzut a doua oară? A putut să doarmă bine 
noaptea? Josey se strâmbă dezgustată, iar Tony 
puse exact degetul pe rană. Nu ştie, aşa e? 
Mocollan e un tip arogant căruia nu-i pasă de 
nimic; i-ar fi povestit lui Stephen şi dacă Stephen 
ştie, atunci ştie şi Zoe. Dar ea n-a suflat nici un 
cuvânt despre asta când am întrebat-o de tine. 

- Da, Tony, ai aflat că soţul meu nu ştie. Ti-e 
mai bine acum? 

- într-un fel, da. Mi-ar plăcea să-i mai scot 
aerele din cap nenorocitului! O căuta cu 
lumânarea! Dar am să amân plăcerea până în clipa 
în care tu mă vei forţa să dezvălui totul, spuse el 
răutăcios şi mulţumirea i se citea pe chip. Daa... şi 

acum că am stabilit cine ştie şi cine nu, putem 
trece la lucruri mai serioase. 

- Nemernicule! spuse îngrozită Josey. Nu 
discutăm nimic! E rândul meu acum să te ameninţ! 
Ce-ai zice dacă i-aş spune şefului tău că eşti un 
hoţ? 

Tony se lăsă puţin pe spate şi începu să râdă 
zgomotos. 

- îmi pare rău că trebuie să ţi-o spun, Josey, dar 
el ştie deja totul despre mine. A, nu ţi-am spus? 
continuă el pe acelaşi ton. Stephen Vinelli este 
naşul meu, un vechi prieten de-al părinţilor, cel 
care l-a convins pe Mocollan să preia cazul meu. 
Altfel nu s-ar fi deranjat. Scuze, dar nu-mi poţi face 
nici un rău în felul acesta! Zâmbi larg şi o privi în 
ochi. Ce zici, putem vorbi acum? 

- Ce vrei, Tony? întrebă ea obosită. Bani? Urmă 
o scurtă pauză, apoi Tony îi răspunse privind-o fix 
în ochi. 

- Ai o datorie la mine! Josey îl privea 
nedumerită. Vreau trupul tău, iubito - trupul tău 
frumos. Ai devenit o femeie superbă. Nu mai eşti 
virgina aceea frigidă pe care o ştiam. Cred că 
Thorne te-a învăţat o mulţime de lucruri 
interesante în domeniu şi care să te ajute să-ţi 
achiţi datoriile. îşi linse mulţumit buzele. 

Josey era galbenă ca ceara şi nu mai putea 
scoate nici un cuvânt. 

- Să te ia dracu'! spuse printre dinţi. 

Gura lui Tony se schimonosi într-un fel de 
rânjet. 

- Cum vrei tu, dar o să-ţi pară rău. Primul lucru 
pe care-l voi face va fi să povestesc tot ce ştiu, ba 
chiar un pic mai mult unuia dintre acele ziare de 
scandal care ştiu să scoată lucrurile la iveală într-o 
lumină „specială“. După toate acestea, domnul 
Mocollan nu va mai putea scoate capul în lume, te 
asigur! 

- Şi de unde ştiu eu că nu te vei duce oricum la 
ziare? întrebă senină Josey. 

Lui Tony i se păru că înghiţise momeala şi faţa i 
se lumină. 

- Poţi să ai încredere! spuse el curtenitor. Dar 
toate amănuntele acestea le vom discuta la 
următoarea noastră întâlnire. Ne vedem mâine la 
ora opt, la cină. Şi... te rog să porţi ceva mai sexy! 
Aşa, ca să fiu mândru de tine! îi mângâie uşor 
obrajii; Josey se scutură. 

- N-am să iau niciodată masa cu tine! îi voi 
spune totul lui Thorne... 

- N-ai cum, este plecat la New York până 
sâmbătă, continuă batjocoritor Tony. După 
noaptea pe care o vom petrece împreună, vom 
discuta amândoi mai relaxat. Chelneriţa venise cu 
nota de plată, iar Josey profită de acest moment 
pentru a se ridica. Scaunul căzu cu zgomot. O să te 
sun eu să-ţi spun unde se va întâmpla! strigă în 
urma ei Tony. 

Josey îşi plăti cafeaua şi ieşi cu privirea 
înceţoşată, albă ca un mort. Străzile erau 
întunecate, dar mergea înainte ca un robot, fără să 
ştie unde se află. O maşină trecu pe lângă ea în 
trombă şi o stropi din cap până-n picioare. De-abia 
în acel moment îşi dădu seama că ploua şi că era 
udă leoarcă. 

în faţa casei, portarul o privi uimit şi apăsă 
butonul liftului fără să scoată un cuvânt. Din 
fericire, Josey reuşi să pătrundă în apartament fără 
ca Wragge s-o vadă şi, o dată ajunsă în camera ei 
se dezbrăcă în grabă de hainele ude. încerca 
zadarnic să găsească o soluţie până a doua zi, deşi 
ştia că Tony nu s-ar fi mulţumit cu o singură 
noapte. El voia întotdeauna mai mult. 

Să-i spună tot adevărul lui Thorne? Nu, nu asta 
era problema. Thorne avea să afle oricum 
adevărul. Ea trebuia să-l împiedice pe Tony să 
meargă la ziare. Dacă ar fi divorţat de Thorne, 
lucrurile n-ar mai fi fost atât de grave. O fostă soţie 
nu prezenta la fel de mult interes ca una actuală. 
Poate că, în cazul în care Tony ar fi aflat intenţia ei, 
nici nu s-ar mai fi sinchisit de ziare şi de povestea 
lor. Dacă părăsea oraşul, ar fi fost cu atât mai bine. 

De fapt, întâlnirea cu Tony spusese lucrurilor pe 
nume pentru că, mai devreme sau mai târziu, 
Thorne avea să descopere adevărul; şi asta ar fi 
însemnat divorţul. îşi muşcă nervoasă buzele. Nu, 
nu trebuia să-l mai vadă; va pleca mâine în zori şi 
toate se vor limpezi. 

Wragge bătu uşor la uşă. 

- Doamnă Josey, vă simţiţi bine? 

- Da, Wragge, mulţumesc! 

- Cina este gata. 

Cina? Dumnezeule, nici măcar nu putea să vadă 
mâncare! 

Deschise uşa - ochii plânşi, faţa palidă şi părul 
în dezordine vorbeau în locul ei. 

- Am luat... masa în oraş, Wragge! 

- Nu ştiam că aveţi planuri să mâncaţi în oraş, 
doamnă Josey! spuse el cu blândeţe, ridicând blugii 
umezi şi tricoul ce zăceau pe podea. 

- A, nu a fost ceva premeditat. Am fost la un 
film şi, în drum spre casă, am luat o pizza. 

- Nici o problemă! adăugă Wragge. A sunat 
domnul Thorne şi i-a părut foarte rău că nu v-a 
găsit. 

Inima lui Josey bătea să-i sară din piept. De ce 
nu mai vorbise cu el încă o dată? gândi cu părere 
de rău. 

- Ce a spus? 

- Nimic... i-am povestit de telefon şi că aţi ieşit. 

- Da, m-a sunat o veche prietenă, să mergem la 
un film. 

Wragge ieşi gânditor. Ştia că ceva nu este în 
regulă, dar nu 
putea să pună degetul pe rană. Josey închise 
repede uşa în urma lui şi începu să se gândească. 
îi trebuiau bani, dar nu voia să-i folosească pe cei 
de la Thorne. Avea nişte economii ale ei pe nişte 

cecuri, dar nu era suficient. împachetă în grabă 
hainele subţiri într-o valiză, iar pe cele groase într- 
un geamantan mai mare. Cele mai multe haine de 
iarnă fuseseră cumpărate de Thorne, dar era 
stupid să nu şi le ia. Ar fi avut nevoie de ele pentru 
o eventuală angajare. Nu luă însă haina de blană şi 
bijuteriile pe care le lăsă la locul lor, lângă oglindă, 
în cutia de catifea. Păstră doar verigheta de care 
nu s-ar fi despărţit nici în ruptul capului. 

Brusc, Josey îşi dădu seama că acesta era de 
fapt şi sfârşitul prieteniei cu Maud. Ochii i se 
umplură de lacrimi - de şase ani Maud fusese cea 
mai bună prietenă a ei. Spera totuşi ca aceasta s-o 
ierte şi să-şi amintească de ea cu drag, aşa cum 
Josey avea să facă întotdeauna. 


Capitolul 13 


A doua zi, Josey luă tabloul pe care i-l dăruise 
lui Thorne şi-l vându într-o galerie de artă din 
Peochtree Street. Spre surprinderea ei, obţinu mai 
mult decât se aşteptase, mai mult chiar decât 
plătise pentru el. Alături de economiile ei, banii i-ar 
fi ajuns să trăiască două-trei luni, până în clipa în 
care avea să-şi găsească un serviciu. 

Deşi pictura era a lui, Josey ştia că Thorne n-ar 
mai fi avut nevoie de ea după ce s-ar fi despărţit. 
Şi în plus, nu stătuse niciodată bine printre acele 
colecţii de artă atât de valoroase. De fiecare dată 
când privea peisajul marin, Josey avea senzaţia că 
şi Thorne gândeşte acelaşi lucru. 

Ideea îi venise chiar în acea noapte după ce 
discutase cu Thorne. O sunase din nou, după 
miezul nopţii şi, după ce-şi ceru scuze că o trezise 
din somn, întrebă direct: 

- Unde ai fost? 

- La film. 

- Singură? 

- Nu, spuse ea repede, pregătită pentru această 
întrebare. Doamna Abernathy m-a invitat. Soţul ei 
era la o conferinţă şi ea se simţea foarte singură. 
Apoi am mâncat pizza. 

- O conferinţă? Ştiam că s-a pensionat, spuse el 
bănuitor. 

- Da, însă face parte din grupările ecologiste 

„Salvaţi balenele“, sau cam aşa ceva, minţi Josey 
fără să clipească. 

Thorne nu spuse nimic, asculta fiecare cuvânt, 
fiecare inflexiune a vocii ei. Continuă apoi pe 
acelaşi ton: 

- Mă bucur că ai mai ieşit; cred că te simţi tare 
singură! Josey nu răspunse, iar spre sfârşitul 
conversaţiei, Thorne o întrebă brusc. Şi, cum s-a 
numit filmul? 

Josey încercă zadarnic să-şi amintească un titlu. 

- Scuze, nu-mi pot aminti, spuse ea încet. 

- Pot s-o întreb oricând pe doamna Abernathy, 
continuă el ameninţător. 

Josey respiră adânc. 

- Şi ce mai aştepţi? întrebă ea nervoasă şi-i 
închise telefonul în nas. 

Se aşeză în pat tremurând de furie. La naiba! 
De ce avea el mereu impresia că-l înşală cât este 
plecat? Toată săptămâna fusese pentru ea ca un 
coşmar şi numai din vina lui. O acuzase mai întâi 
de nimfomanie, apoi că i-ar plăcea să fie amanta 
lui Jake, iar în cele din urmă - că ar avea pe cineva 
în perioada cât el este plecat. Ochii îi căzură pe 
tablou şi în acel moment se hotărî să-l vândă. 

Părăsind galeria de artă, se opri la cea mai 
apropiată staţie de autobuz şi întrebă de orarul 
curselor spre Medlar's Mill; 
apoi îşi duse pentru ultima dată maşina în garaj. 

Lăsă cheile în contact şi urcă în grabă la ultimul 
etaj, pentru a-l întâlni în hol pe el... pe Thorne! 

O privi cu ochi mici, plini de furie, şi o împinse 
în bibliotecă. 

- Nu mai aveai de gând să te întorci? întrebă el 
cu gura schimonosită de furie. Treci înăuntru! 
Vreau să discutăm! Trânti cu putere uşa în urma 
lor. Josey nu-l văzuse niciodată atât de nervos; faţa 
i se urâţise şi ochii îi scăpărau scântei. Se abţinea 
cu greu să nu izbucnească. 

-Cine dracu’ era bărbatul cu care te-ai întâlnit 
aseară? 

Josey păli. 

- De... de unde ai aflat? întrebă ea abia şoptit. 

O lumină sălbatică apăru în ochii lui. 

- Bestie! Nu te aşteptai! spuse el printre dinţi. 
Credeai că poţi să mă duci cu vorba, dar te-ai 
înşelat. Nu ştiai că pereţii au urechi? Făcu o scurtă 
pauză. Te-ai culcat cu el? Pentru că nu primea nici 
un răspuns, Thorne o cuprinse de umeri şi o scu- 
tură cu putere. 

-Vreau să-mi răspunzi ca să ştiu dacă vă omor 
pe amândoi, sau numai pe tine trebuie să te aduc 
pe calea cea dreaptă! Spune! S-a îngrijit de corpul 
tău sexy cât am fost eu plecat? O scutură din nou, 
mai violent. E la fel de bun ca mine? Râse dis- 
preţuitor. Nu poţi să te abţii nici măcar o 
săptămână, nu-i aşa? 

-Lasă-mă să plec, Thorne! 

Pentru că el nu schiţa nici un gest, Josey repetă 
înfuriată, până când mâinile lui o slăbiră din 
strânsoare. L-ar fi lovit cu plăcere, dar Thorne ar fi 
putut s-o doboare într-o secundă. 

- Da, am fost cu un bărbat aseară, Thorne! 
spuse ea tăios, privindu-l fix. Şi nu vei afla 
niciodată de ce, pentru că nu-ţi voi spune. Poţi să 
crezi ce vrei - nu-mi pasă! Adăugă apoi ironic: 
Apropo, cred că acesta este cel mai bun moment 
pentru a-ţi cere divorţul. Vreau să ne despărţim cât 
mai curând posibil. 

- La naiba! Nu vei scăpa aşa de uşor! Va trebui 
să plăteşti scump tot ce mi-ai făcut! S-ar putea 
chiar să-ţi placă până la urmă. Râse zgomotos. 

- N-ai cum să mă împiedici să divorţez, spuse ea 
încercând să pară calmă. 

- Nu, dar pot să lungesc totul foarte mult. 
Cunosc legea ca la carte şi voi fi mereu cu un pas 
înaintea ta. Va trebui să munceşti mult pentru a-ţi 
îndeplini dorinţele şi nu cred că este nevoie să te 
învăţ eu cum. Se uită la ceas. Acum te las, dar nu 
pentru multă vreme. Gândeşte-te bine la ce ţi-am 
spus şi când mă voi întoarce, să te găsesc în pat, 
aşteptându-mă. Zâmbi ironic. Ai înţeles? 

- Da, bineînţeles. Du-te dracului! 

Ochii cenușii ai lui Thorne se întunecară o clipă, 
dar nu păru deloc tulburat. 

- Cu plăcere, draga mea, dar vreau să vii şi tu 

cu mine! 

Plecă trântind uşa în urma lui. 

Lui Josey i se făcu dintr-o dată frig şi începu s-o 
doară capul. Wragge, care trecea pe hol cu un 
şervet în mână, o privi neliniştit: 

- Vă simţi bine, doamnă Josey? întrebă el 
apropiindu-se. L-am văzut pe domnul Thorne foarte 
supărat şi m-am gândit... dar... totul e în regulă? 

- Da, Wragge, totul va fi în curând ca înainte, 
spuse ea fără vlagă. încercă să zâmbească. Vrei să 
chemi, te rog, un taxi? 

- Un taxi? Dar nu aveţi maşina? Plecaţi chiar 
acum? Mai bine daţi-mi voie să vă aduc ceva de 
băut, doamnă Josey! 

Josey nu-l mai ascultă şi se duse în dormitor. 
Aruncă o ultimă privire prin cameră - totul arăta 
impecabil, numai viaţa ei era acum un haos. 
Intenţiona să-i lase lui Thorne un bilet în care să-i 
explice pe larg totul, dar nu se simţea în stare să-l 
scrie acum. l-l va trimite mai târziu, după ce avea 
să-şi mai vină în fire. 

Tocmai ieşea pe uşă, când auzi telefonul 
sunând şi se hotărî să răspundă. Era Tony. 

-Josey? Vocea îi era limpede şi părea foarte 
sigur pe el. Mă bucur că te aud. Te aştept la Green 
Barn. Sunt sigur că ştii unde se află. Am făcut o 
rezervare pentru ora opt... Să vii la timp! Şi, 
Josey... adăugă el... nu uita că vreau să fiu mândru 

de tine! 

- Nu, Tony, du-te înapoi şi contramandează 
totul. Spune-le apoi, băieţilor la care te-ai lăudat, 
că nu mai poţi ieşi cu nevasta lui Thorne Mocollan 
în seara asta. Plec din oraş. Nu ai cum să mă 
şantajezi! 

Tony se înfurie: 

- Ascultă-mă bine! Dacă nu apari diseară, o să... 

- încetează cu amenințările! îl opri Josey. Du-te 
la ziare dacă vrei. Spune-le povestea ta despre 
domnul Mocollan! Nu va mai impresiona pe nimeni 
atâta vreme cât este vorba de o fostă soţie. Nu-i 
poţi face nici un rău, aşa cum nu-mi poţi face nici 
mie. Voi purta un alt nume şi am să fiu la adăpost 
de toate mizeriile tale! 

Urmară câteva secunde de tacere, apoi Tony 
izbucni: 

- Stai, stai un pic, Josey, draga mea! Nu te grăbi 
atât de tare! Poate şi eu am fost mai... brutal, dar 
nu trebuie să mergi atât de departe! Nu fi naivă! 
Eu am încercat să întorc lucrurile în favoarea 
noastră şi să profităm amândoi... 

- Taci, Tony! spuse dezgustată Josey. îmi faci 
silă, mi-e greață de tine! Eşti un laş nenorocit şi nu 
vreau să mai aud niciodată numele tău, ai înţeles? 
Fă-mi ce vrei, dar te asigur că dacă povestea 
noastră va apărea în ziare, Stephen Vinelli va afla 
că tu şi soţia lui sunteţi amanți. Şi după el, tot 

oraşul. 

- Stai puţin... 

Josey închise telefonul, îşi luă valizele şi ieşi în 
grabă. 

- Ai chemat taxiul, Wragge? 

- Nu, doamnă Josey, dar... 

Fără să spună un cuvânt, ridică receptorul şi 
vorbi cu portarul. Wragge o privea neajutorat. 

- La revedere, Wragge! spuse ea. Mi-a părut 
bine că te-am cunoscut. Ai grijă de domnul Thorne! 


îi strânse iute mâna şi dispăru. 
x 


Cu zece minute înainte de plecarea lui Josey, 
Thorne nu mai aşteptase ca portarul să-i cheme un 
taxi. leşise în mijlocul străzi, făcuse semne 
disperate cu mâna şi în cele din urmă reuşise să 
oprească unul. Se răstise la şofer şi plecaseră apoi 
în mare viteză. 

Totul începuse la ora şase în acea dimineaţă, 
când părăsise camera de hotel, turbat de furie. Se 
dusese direct la aeroport şi aşteptase primul avion 
care să-l ducă înapoi la Atlanta. Vocea 
provocatoare a lui Zoe Vinelli îi răsuna mereu în 
urechi. 

Femei de genul lui Zoe nu erau pentru Thorne o 
noutate. îi părea însă foarte rău că vechiul lui 
prieten se căsătorise cu o asemenea persoană. 

îl trezise în zori cu un telefon. Era foarte sigură 

pe ea şi în spatele falsei compasiuni pe care i-o 
afişa lui Thorne, se ghicea satisfacția. 

- Thorne? Zoe la telefon, dragul meu. Eşti 
suficient de treaz ca să auzi nişte veşti proaste? 

Thorne mârâise ceva, aproape convins că 
Stephen are probleme cu firma. într-un fel, ar fi 
fost minunat s-o vadă pe Zoe în mizerie, dar 
Stephen nu merita acest lucru; era un om prea 
bun. 

Orice îi trecea lui Thorne prin cap, numai 
povestea cu Josey, nu. Zoe pretindea că nu ştie 
despre cine anume este vorba, dar, pe de altă 
parte, dădea atâtea amănunte încât Thorne 
devenise bănuitor. Se sărutaseră la venire, apoi 
Josey îl luase de braţ şi-i şoptise ceva la ureche. 
Thorne era prea nervos ca să se mai întrebe ce 
căuta Zoe la acea oră într-un restaurant italian - nu 
era deloc stilul ei. 

Proprietarul localului devenea foc şi pară când 
clienţii plecau fără să-şi achite consumaţia. Thorne 
îi oferise bani, dar el îi refuzase categoric. 

- Nu, signor, îl cunosc bine pe acest nemernic. 
Este un client vechi, dar nu de bună calitate, mă 
înţelegeţi? 

Era cunoscut ca băutor înrăit, falsificator de 
cecuri şi mare scandalagiu, dar Luigi avea de gând 
să-şi recupereze banii cu orice preţ. 

în legătura cu fata... a, da, lucrurile stăteau 

altfel! îi sărutase numai vârfurile degetelor. Din 
spusele chelneriţei, comandase o singură cafea pe 
care nici măcar nu o băuse. Era nervoasă, chiar 
speriată, iar cei din local auziseră cum bărbatul o 
ameninţase. Un lucru era sigur: o doamnă atât de 
drăguță nu avea ce căuta lângă un nenorocit . 

Thorne părăsise în grabă restaurantul şi se 
întorsese la taxiul ce-l aştepta în faţa intrării. 
Simţea că trebuie să lămurească mai întâi lucrurile 
cu acel bărbat, al cărui nume îl aflase acum, aşa că 
îi spusese şoferului să-l ducă la biroul lui Stephen 
Vinelli unde se afla probabil Tony la acea oră. 

Treizeci de minute mai târziu se întorcea acasă. 
îl văzu pe Wragge foarte agitat în faţa uşii de la 
intrare şi află că Josey plecase. 


Capitolul 14 


Josey îşi petrecu prima noapte într-un hotel din 
Atlanta, plângând tot timpul. A doua zi de 
dimineaţă se trezi şi luă o hotărâre - nu avea de ce 
să mai plângă pentru vise deşarte. Va învăţa să 
trăiască din nou, fără Thorne. Dar mai întâi, avea 
nevoie de un loc liniştit în care să se retragă 
pentru a-şi pune gândurile în ordine. 

Pe măsură ce autobuzul se apropia de Medlar's 
Mill, Josey îşi dădu seama că orăşelul se schimbase 
atât de mult încât aproape nu-l mai recunoştea. 
Nimic familiar. în cei şapte ani de când nu mai 
fusese aici apăruseră magazine noi pe strada 
principală, iar cele vechi îşi schimbaseră 
denumirea. Pizzeria unde mânca împreună cu 
colegii de liceu se transformase acum în spălătorie 
de maşini, iar primăria, proaspăt renovată, arăta 
ca o clădire dintr-un film ştiinţifico-fantastic. 

îşi lăsă bagajele într-unul din centrele 
amenajate în staţia de autobuz şi o luă pe jos către 
agenţia imobiliară. Deasupra uşii, Josey văzu o 
firmă nouă şi se bucură că înăuntru n-o recunoaşte 
nimeni, nici măcar tânărul chipeş care-i notă 
numele şi câteva date personale într-un registru 
voluminos. Căuta o cameră mobilată, ceva mai 
retras - poate chiar izolat... Ca să poată scrie în 
linişte, adăugă ea încurcată, când tânărul o privi 
bănuitor. 

- Să scrieţi? îşi ridică el sprâncenele. 

-Da, îmi pregătesc lucrarea de diplomă, spuse 
ea în grabă. Ceva despre declinul populaţiei în 
oraşele mici, de ţară. 

- A! şopti plin de interes tânărul. Dar, știți.. 
oraşul acesta nu este în declin. S-au schimbat 
foarte multe lucruri de când au deschis aici fabrica 
de maşini de gătit. Pur şi simplu oraşul a înflorit! 
continuă el încântat. Toată lumea cumpără maşini 
de gătit pentru a face economie la combustibil!... 
Din câte înţeleg preferaţi o casă? Josey dădu 
afirmativ din cap. Cred că am exact ce vă trebuie - 
o căsuţă retrasă, mobilată în stil vechi şi 
înconjurată de verdeață. 

- Cât este chiria? întrebă grăbită Josey. 

Când află preţul, îl privi dezamăgită. 

- Nu aveţi ceva mai ieftin? 

Tânărul dădu neputincios din umeri. 

- Pe moment, nu. Aş putea vorbi însă cu domnul 
Clark să reducă puţin chiria. Cred că i-ar conveni 
mai mult un chiriaş de calitate decât un preţ foarte 
mare, dar... 

- Domnul Clark? 

- Heywood Clark. Căsuţa despre care vă 
spuneam se află peste drum, în spatele casei lui... 
aceasta mare din faţă. Trebuie să treceţi prin 
grădină ca să ajungeţi acolo. Dacă vreţi, îl pot 
chema chiar acum! 

- Cred că-l cunosc pe domnul Clark, spuse 


164 SUZANNE DYE 


Josey. 

Un băiat subţire, cu figură delicată, mai mare 
decât ea cu câţiva ani îi apăru în faţă. 

- Da? se miră tânărul. Vreţi să vorbiţi 
dumneavoastră cu el? 

- Nu, mai bine chemaţi-l dumneavoastră. 

Josey luă încet hârtia. 

- Aceasta este vechea casă a familiei Smiley, 
nu-i aşa? 

- Da, Heywood Clark s-a căsătorit cu Ruth 
Smiley acum cinci ani, cu doi ani înainte de 
moartea părinţilor ei. Casa este foarte frumoasă; 
are un farmec aparte. 

Josey merse până la vechea casă a lui Ruth 
Smiley, care, deşi foarte aproape de centrul 
oraşului, era totuşi foarte retrasă, înconjurată de 
copaci înalţi şi de o grădină mărginită de un gard 
viu. Era ceva deosebit; o căsuţă contruită în stil 
vechi, cu acoperişul şi veranda vopsite în aceeaşi 
culoare şi foarte curată. 

Heywood Clark o aştepta în grădină şi, spre 
surprinderea ei, o recunoscu. 

- Micuța Josey Stewart, nu-i aşa? întrebă el 
zâmbind. Cea mai drăguță fată din oraş. 

- Acum sunt Josey Mocollan, Heywood, dar în 
curând mă voi numi Stewart din nou. Divorţez. îşi 
răsuci nervoasă verigheta pe deget. Am spus o 
minciună ca să evit discuţiile, se scuză ea. M-am 
dat drept studentă. 

- Da! spuse el hotărât. Şi nu este adevărat? 

- Nu, voiam doar să fiu lăsată în pace, fără să 
mi se pună prea multe întrebări despre divorţ. Nu- 
mi pot permite să rămân aici prea mult - o lună, 
două, până mă hotărăsc ce am de gând să fac. 

- Poţi sta aici cât vrei, spuse el. Chiria este 
acum de trei ori mai mică. îţi convine? 

- Mie da! Eşti sigur însă că îţi convine şi ţie? 
întrebă Josey. Adică... eu... nu vreau să pierzi un 
eventual chiriaş mai bun din pricina mea. 

Heywood zâmbi. 

- Fii fără grijă! 

îi arătă casa pe din afară apoi intrară în 
verandă şi Clark deschise uşa din faţă. Prin lumina 
slabă dinăuntru, Josey desluşi o mică sufragerie cu 
podea de lemn acoperită cu un covor de lână. în 
spate se ghicea o bucătărie. Majoritatea pieselor 
de mobilier erau antichităţi - lemn şi piatră, dar 
totul părea familiar din pricina pernuţelor moi şi a 
perdelelor ce înveseleau atmosfera. 

- Acum este puţin răcoare aici, dar se va încălzi 
în câteva minute. Se aşeză în genunchi în faţa 
sobei şi aprinse un chibrit. Uită-te puţin prin jur 
până aprind eu focul. 

Când se întoarse, Josey era profund 
impresionată. 

- îmi place foarte mult căsuţa ta, Heywood! Este 
foarte frumos aranjată, spuse ea cu sinceritate. 

- Mulţumesc, dar eu nu am nici un merit. Soţia 

mea s-a ocupat de toate! 

- Ruth? 

O privi nedumerit. 

- Ştiai? 

- Da, şi poţi fi mândru de ea - casa este 
superbă. 

- Ai dreptate. 

Heywood se oferi s-o conducă până în staţia de 
autobuz pentru a-şi lua bagajele, dar la întoarcere, 
după ce o ajută să-şi care geamantanele, Clark îi 
dădu cheia şi Josey rămase singură. Era tot ce-şi 
dorea. 

în ciuda aparenţelor, Ruth lăsase casa în 
paragină. Tigăile agăţate deasupra sobei se 
înnegriseră şi un strat gros de praf se aşezase 
peste ele. A doua zi, Josey începu să le curețe fre- 
netic, după care lustrui podeaua şi spălă 
geamurile. îi părea bine că are de lucru. îşi dorea 
să fie obosită pentru a se odihni bine peste noapte. 
Când totul fu gata, Josey încercă să-şi omoare 
timpul ascultând muzică, citind sau, pur şi simplu, 
visând cu ochii deschişi. Cel mai greu îi era atunci 
când ar fi dat orice ca să se afle în braţele lui 
Thorne. Ca să uite îşi găsea ceva de lucru sau 
ieşea să se plimbe. 

Mergea pe jos kilometri întregi - în oraş şi prin 
împrejurimi, lăsând privirea în jos când întâlnea pe 
cineva cunoscut. Medlar's Mill era o localitate 
situată mult spre sud, aşa că zăpada lipsea 

aproape tot timpul anului, dar vremea era foarte 
rece şi vântul bătea cu putere scuturând crengile 
copacilor desfrunziţi. 

îi plăcea oraşul, dar nu putea rămâne aici 
pentru că avea nevoie de o slujbă; pe de altă parte 
însă, nici în Atlanta nu se putea întoarce. O durea 
gândul că se află atât de aproape de el fără să mai 
fie a lui. 

Pe Heywood îl văzu din nou a treia zi de la 
venirea ei în Midlar's Mill. Era seara târziu şi tocmai 
se întorcea dintr-o lungă plimbare, când maşina lui 
se opri în faţa casei şi el cobori cu servieta în 
mână. 

- Cum te descurci? 

- Foarte bine! spuse Josey încercând să 
zâmbească. 

- Nu vrei să bem o cafea la mine? 

Josey ezită o clipă, apoi spuse hotărât: 

- Ba da! Mi-ar plăcea s-o cunosc pe Ruth. 

Vorbele ei îl loviră ca un ciocan. 

- Credeam că ştii! Ruth e moartă. 

- O, nu...! Nu ştiam! şopti Josey. îmi... îmi pare 
rău... scuze... nu trebuia! 

- Fii liniştită! Deschise uşa, aprinse lumina şi 
intrară în bucătăria spațioasă. A murit acum un an. 
Şase luni a fost bolnavă. A decorat casa cu 
ultimele puteri. îi plăcea foarte mult. 

- Da, sigur, spuse mecanic Josey, observându-i 
tristeţea din priviri. 

Cu toate acestea însă, când cafeaua fu gata, 

chipul lui 

Heywood se mai înveseli puţin şi începu să-i 
povestească lui Josey câte ceva despre slujba lui. 
Era inginer, avea mult de lucru şi călătorea 
aproape tot timpul. Cât fusese bolnavă Ruth, 
renunţase la serviciu dar acum, acesta era singurul 
lucru care-l putea face să uite de ea. Casa îi 
amintea mereu de chipul ei, dar nici nu se îndura 
s-o vândă - era tot ce-i mai rămăsese de la ea. 

După o vreme, Josey se ridică brusc şi realiză cu 
uimire că afară se întunecase de tot. Vorbiseră 
câteva ore bune... sau, mai degrabă Heywood 
vorbise şi ea îl ascultase. Ştia că numai aşa îl poate 
ajuta. 

O luă încet spre casă, gândindu-se la el. Când 
deschise uşa pe care din greşeală o lăsase 
descuiată, un miros extrem de familiar îi gâdilă 
nările... loţiunea de ras a lui Thorne şi băutura lui 
preferată... Josey aprinse lumina. 

- Bună, Josey! spuse el calm. 


Capitolul 15 


- Ce cauţi aici? Aveai de gând să mă sperii de 
moarte? Nu ştii că este ilegal să pătrunzi astfel în 
locuinţa cuiva? 

Vorbea cam mult, dar prezenţa lui acolo în 
camera aceea micuță o tulburase profund. Ce bine, 
ce lucru minunat că venise! gândi Josey. Şi el 
zâmbea ca de obicei, aşezat comod în fotoliul ei 
preferat - pentru că întotdeauna găsea cel mai bun 
scaun dintr-o încăpere - cu picioarele depărtate şi 
cu un pahar de scotch în mâna. Când se ridică 
încet, dar cu mişcări sigure, Josey l-ar fi îmbrăţişat 
bucuroasă. 

- Dacă mă vei asculta un minut, vei înţelege! 
spuse el încet luându-i haina şi agăţând-o în cuier 
lângă a lui. Uşa era descuiată şi am intrat. N-am 
pătruns prin efracţie, ci cât se poate de corect. 

- Şi se pare că te simţi foarte bine aici... ca 
acasă, continuă ea, încercând să se trezească la 
realitate. 

Thorne se afla acolo pentru a discuta despre 
divorţ şi ar fi fost periculos ca ea să uite acest 
lucru. 

- De ce nu? rânji el. Trebuia să te aştept undeva 
şi nu puteam rămâne stingher în faţa uşii. Vrei un 
scotch? 

- Nu. De ce nu ai aprins lumina? 

Thorne zâmbi cu subînţeles. 


170 SUZANNE DYE 


- Credeam că o să te sperii şi ai să fugi după 
ajutor... Mi s-a părut mai înţelept să păstrăm 
secretă această primă întâlnire a noastră. 

-A, da? îl privea cu un aer solemn, cu ochii 
scânteietori şi mari. Şi cum ai dat de mine? 

- Am sunat-o pe Maud pentru că nu-mi puteam 
aminti numele oraşului tău natal. Din fericire ea 
ştie totul despre toată lumea şi astfel am putut 
veni să te caut. 

- Ce mai face Maud? 

- îngrijorată... îi este dor de tine! 

Josey cobori ochii. 

- Nu trebuia să-i spui! 

- Ştiu, dar era singura persoană care mă putea 
ajuta. 

- Şi de unde ştiai că sunt aici? 

- Trebuia să fii undeva, Josey, şi când nu eşti cu 
Maud sau cu doamna Abernathy 

- Ai fost şi la ei? întrebă îngrozită Josey. 

- Am fost peste tot. Am sosit aici foarte devreme 
astăzi de dimineaţă şi a trebuit să aştept să se 
deschidă afurisita aia de agenţie imobiliară, când 
mi-a venit ideea să te caut la toate hotelurile din 
oraş. Am umblat ore întregi, iar la întoarcere, 
funcţionarul acela nemernic n-a vrut să-mi dea nici 
o informaţie. Când a plecat la masă, am rugat-o 
frumos pe una dintre fete să-mi arate registrul. 

- Da, înţeleg! spuse ironic Josey, dar ochii îi erau 
strălucitori. Se bucura că Thorne făcuse tot 


POVARA AMINTIRILOR 171 


posibilul s-o găsească - mai ţinea încă la ea? Ti-ai 
folosit farmecul personal ca de obicei, nu-i aşa? 

Thorne zâmbi mulţumit. 

-Cam aşa ceva şi în plus un mic bacşiş. 

îl întrerupse brusc. 

-Vrei o cafea? Sau poate un alt scotch? 

- Aş vrea ceva de mâncare, spuse el cu 
sinceritate. N-am pus nimic în gură toată ziua. 
Eram în maşină când ar fi trebuit să iau micul 
dejun, iar la prânz aşteptam să plece imbecilul 
acela... 

-îmi pare rău, dar n-am decât nişte ouă, spuse 
ea. Nu prea ţin mâncare în casă. 

- Este foarte bine. îmi plac ouăle, o întrerupse el 
urmând-o în bucătărie. 

Josey deschise frigiderul. 

-A, mai am şi nişte brânză, lapte şi... 
bineînţeles, pâine... 

Thorne se aşezase pe unul dintre scaunele 
înalte de la bar 
şi o privea atent cum spărgea ouăle într-un castron 
şi pregătea brânza pentru omletă. Josey îi simţea 
privirea aţintită asupra ei, deşi nu ridicase ochii din 
tigaie. De ce venise oare? Pentru divorţ, 
bineînţeles, dar de ce fusese nevoie să vină 
personal? După discuţia dură pe care o purtaseră, 
Josey crezuse că nu aveau să se mai întâlnească 
niciodată. Ridică privirea şi ceva din aerul lui o făcu 
să spună: 

- Arăţi de parcă n-ai fi dormit noaptea trecută. 

- N-am dormit de trei nopţi. Tu nu mănânci? 

- Nu mi-e foame! 

- îţi mănânc toată mâncarea, Josey? întrebă el 
zâmbind. 

- într-un fel, da, spuse ea cu răceală. Dar 
oricum aveam nişte datorii la tine. 

Răsturnă omleta rumenă pe farfurie, apoi turnă 
cafea într-o ceaşcă şi i-o aşeză în faţă. Nu scoase 
nici un cuvânt în timp ce mânca, dar Josey putu să 
observe că-i plăcea omleta. 

- Eşti mulţumită de casa asta? 

Josey îi răspunse după o scurtă pauză: 

- Este foarte drăguță, dar chiria e puţin cam... 
mare. Heywood mi-a făcut o reducere substanţială, 
totuşi nu pot să abuzez de bunătatea lui. 

Thorne dădu uşor din cap şi-şi duse farfuria în 
chiuvetă. Josey îl privi nervoasă. 

- Ai venit pentru divorţ, nu-i aşa? întrebă ea, 
deşi ar fi vrut ca el să deschidă primul discuţia. 
Intenţionam şi eu să-ţi scriu de îndată ce aveam o 
adresă cât de cât stabilă. 

Thorne se aplecă puţin şi-i atinse buzele cu 
vârfurile degetelor. Faţa i se luminase şi pe buze îi 
apăru acel surâs care o făcea de fiecare dată să 
tremure în faţa lui. 

- De ce ai venit, Thorne? şopti ea înlăturându-i 
mâna. 

- Să te iau cu mine. Josey îl privea uluită. Să 
trăieşti cu mine. Să fii soţia mea, iubita mea - la fel 
ca înainte. Vreau o căsnicie în toată regula! 

Josey trase adânc aer în piept. 

- Este imposibil, spuse ea hotărâtă. Dacă ai şti 
adevărul despre mine, ai vrea şi tu să divorţăm. 

-Josey, draga mea! 

Cu mişcări tandre o strânse în braţe; pielea îi 
mirosea atât de familiar, încât Josey se relaxă 
imediat. 

- Nu cred că există ceva care să mă determine 
să cer divorţul; absolut nimic, poate doar că nu mă 
mai iubeşti, şi nici atunci n-aş înceta să te doresc. 

- Nu vorbi aşa! spuse ea cu vocea gâtuită de 
emoție. Te rog, tre... trebuie să divorţăm. 

- Vino şi povesteşte-mi! spuse el relaxat, 
aşezându-se în fotoliu şi urcând-o pe genunchii lui. 
îi luă mâna. Spune-mi! 

- Am fost multă vreme căutată de poliţie, 
începu ea, fără să-l privească. 

- De ce? 

Nu părea surprins şi ceva din vocea lui o făcu 
pe Josey să-l privească în ochi de această dată. 

- Sunt o fostă puşcăriaşă. M-au condamnat 
pentru furt; victima era Tony Leyden, iar tu îl 
apărai. îl privea atent, urmărind fiecare expresie a 
feţei lui. Lucrurile acelea pe care le-ai spus atunci 
despre mine nu erau adevărate - poate unele erau 
- dar eu n-am ştiut nimic despre bani. Tony mi-a 
cerut să-i păstrez o cutie cu lucruri personale... dar 

a cheltuit într-adevăr bani cu mine şi mi-a plătit de 
câteva ori chiria, spuse ea cu tristeţe. Avocatul 
meu m-a sfătuit că ar fi bine să susţin că sunt 
vinovată şi să mă încred în clemenţa judecătorului. 

Faţa lui se întunecase de furie şi Josey se opri 
speriată. 

- Continuă, adăugă el, aparent calm. 

- Eu credeam că tu mă vei apăra pe mine. 
Caraghios, nu? şopti ea cu tristeţe în glas. Tu îl 
apărai pe Leyden, iar eu credeam că eşti de partea 
mea! 

Thorne îi strângea mâna cu atâta putere încât 
degetele i se albiseră. Faţa îi era dură, fără 
expresie, ca o mască. 

- Continuă, şopti printre dinţi. 

- De aceea am ţipat la tine, spuse ea obosită. 
Mă simţeam într-un fel trădată. 

- Ai fost trădată. Vocea îi era aspră, dar în ochi i 
se citea tristeţea. Trădată de întreg sistemul, de 
noi toţi, de Tony care a minţit şi de avocatul tău 
leneş şi incompetent. lar eu am fost cel mai idiot 
pentru că am crezut toate minciunile pe care mi le- 
a servit Leyden. lar judecătorul nici nu s-a obosit 
măcar să verifice spusele mele. în spatele femeii 
frivole de care vorbeam eu, se ascundea o fiinţă 
inocentă, care n-a avut nici măcar şansa de a se 
apăra. 

- Vorbeşti de parcă ai cunoaşte problema! şopti 
ea neîncrezătoare. 

El zâmbi şi o privi în ochi. 

- Draga mea, am ştiut cine eşti cu o săptămână 
înainte de a ne căsători. 

Josey făcu ochii mari. 

- Vrei să spui... tu ai ştiut tot timpul? Eu 
treceam prin chinurile iadului, iar tu ştiai? Cum 
este posibil? 

- Egoism, spuse el cinic. Aveai dreptate, dar 
pentru mine era foarte important să-mi spui 
adevărul. Asta însemna că mă iubeşti cu adevărat 
şi că ai încredere în mine. 

- Nemernicule! şuieră Josey. M-ai lăsat să mă 
chinuiesc atâta vreme! 

- Este adevărat. Devenise un fel de obsesie a 
mea. Dacă mă iubeai destul, mi-ai fi spus adevărul. 
Dar nu s-a întâmplat aşa, deci nu mă iubeai. Mai 
simplu nici că se poate! 

Zâmbi fără urmă de veselie, privind-o atât de 
insistent, încât lui Josey i se făcu frică. El tăcea 
aşteptând explicaţia ei care sosi cu oarecare 
întârziere. 

- Nu ţi-am spus pentru că îmi era teamă că te 
voi pierde. 

Throne clipi des; nu se aştepta la un asemenea 
răspuns. 

- Să mă pierzi? 

-Dacă aflai că sunt femeia care l-a înşelat pe 
Tony, m-ai fi alungat cu siguranţă. Ştiam că mă vei 
uri în clipa aceea! 

El o privea îngrozit, cu faţa albă ca varul. 

- Dumnezeule! spuse el. Nici nu mi-a trecut prin 

minte... Ştiam adevărul de atâta vreme! Se opri şi 
continuă după o scurtă pauză. Ştiam că eşti 
nevinovată. Când mi-ai spus că sunt un avocat 
prost, m-a durut, bineînţeles, dar mai târziu mi-am 
dat seama că erai îndreptăţită să spui acest lucru... 
Da, am fost un avocat prost. 

- Vrei să spui că nu m-ai fi alungat? întrebă 
Josey, deşi aflase cel mai important lucru pe care-l 
dorea. 

Thorne se aşeză în genunchi în faţa ei, îi 
cuprinse mâna şi i-o aşeză pe obraz. 

-lubita mea, spuse el simplu. Nu te-aş alunga 
niciodată. Ai fost şi eşti cel mai bun lucru din viaţa 
mea, începând chiar cu prima noastră întâlnire de 
pe plajă. Felul în care te-am tratat după aceea, 
continuă el, a fost un mijloc de autoapărare, pentru 
că deveneai din ce în ce mai importantă pentru 
mine. Nu pot să-mi concep viaţa fără tine, nici 
măcar nu mă simt bărbat în lipsa ta. Este ca şi 
când mi-aş fi pierdut cea mai importantă parte a 
corpului şi m-ar durea atât de rău încât n-aş mai 
putea merge. Am nevoie de tine ca să trăiesc! 

Faţa i se schimbase şi devenise de 
nerecunoscut. Gura îi era crispată şi ochii 
înlăcrimaţi. Josey nu-l mai văzuse niciodată aşa... 
Părea speriat. 

Thorne speriat?josey îi mângâie obrazul, dar el 
îi luă mâna şi i-o sărută. 

- Thorne? murmură ea. Şi eu simt la fel pentru 

tine. 

El o sărută pe gură, pe ochi, pe obraji. Josey îi 
mângâie umerii puternici şi pieptul lat. 

- Nu! spuse el hotărât. Dacă printr-o minune 
vrei să mă ierţi, vreau să-ţi explic totul! 

- Nu este nevoie să-mi explici nimic, spuse ea 
tandru. 

- Ba da! Josey, am ştiut că eşti nevinovată, la 
câteva luni după ce ai ieşit din închisoare. Tony mi- 
a spus totul, continuă el. Lucra pentru Stephen 
Vinelli şi i-a furat nişte bani din seif. în declaraţia 
lui, pe care eu şi Stephen l-am obligat s-o sem- 
neze, recunoştea că dăduse toată vina pe tine. Eu 
şi Stephen am fost îngroziţi şi am încercat să dăm 
de tine. O privi întrebător. L-am găsit pe avocatul 
tău şi i-am dat nemernicului o lecţie pe care nu 
cred că o va uita vreodată! Josey, continuă el încet, 
nu mai ai cazier de acum cinci ani. în faţa legii eşti 
nevinovată! 

Deci toate suferinţele ei fuseseră zadarnice! 
Schimbarea numelui, cei cinci ani petrecuţi cu John 
departe de oameni, totul fusese inutil! 

- N-am ştiut! şopti ea şi faţa îi era udă de 
lacrimi. 

Thorne întinse mâna şi-i şterse obrajii. 

- Nu aveai de unde, iar eu m-am temut să-ţi 
spun, pentru că ştiam că ai motive întemeiate să 
mă urăşti. 

- Am fost doi fraieri! Eu m-am căsătorit pentru a 

mă răzbuna, iar în luna de miere am realizat că te 
iubeam ca o nebună. 

în ochii lui Thorne licărea o lumină ciudată. 

- Nici nu ştii ce emoţii am avut! Nu puteam 
rămâne în preajma ta mai mult de cinci minute 
pentru că simţeam furnicături în tot corpul. Te 
uram şi te doream în acelaşi timp. Zâmbi întristat. 
Mi-am spus că va fi uşor pentru că răspundeai 
bine, dar nu mai eram atât de sigur pe „metodele“ 
mele. Nici măcar nu mi-am dat seama dacă mă 
dispreţuiai cu adevărat sau încercai doar să mă 
provoci! 

- Şi m-ai lăsat să mă refugiez în braţele lui 
Brian! 

Thorne se strâmbă dezgustat. 

- Maimuţoiul ăla? Ai idee ce-a fost în sufletul 
meu când mi-ai spus că te-ai culcat cu el în seara 
aceea? Dragostea mea, chiar nu ţi-ai dat seama? 
Râse zgomotos. Numai Dumnezeu ştie cât de mult 
te doream. în seara când ţi-am stricat întâlnirea cu 
Brian ştiam că mă urăşti, iar tot ce puteam să mai 
sper era că într-o zi vei fi a mea... în pat, după 
care, treptat, să te fac să mă iubeşti. Când ai 
pomenit despre căsătorie, am crezut că mi-a pus 
Dumnezeu mâna în cap. Ştiam că nu mă iubeşti, 
dar speram că totul va fi bine dacă între noi există 
atracţie fizică. 

Josey zâmbi melancolică. 

- Eu încercam să scap de tine! 

-lar eu nu te-am lăsat, spuse el parcă mai 
vesel. 

- Credeai că m-am căsătorit cu tine pentru bani, 
nu-i aşa? 

- Nu chiar. începusem să te cunosc mai bine; nu 
pentru bani neapărat, dar pentru un anume 
standard de viaţă, da. Oricum, mult mai bine decât 
să trăiesc cu gândul că te-ai căsătorit cu mine 
pentru a te răzbuna. Am folosit orice metodă: bani, 
sex, vorbe dulci ca să rămâi a mea. Dar aşteptam 
să-mi spui adevărul; voiam să-l aud numai de la 
tine. Te încercam tot timpul - făceam dragoste şi 
mă bucuram să văd că-ţi place. Pe de altă parte 
însă, gândul că numai sexul contează pentru tine, 
mă durea îngrozitor. 

Josey înţelegea perfect. Şi ea simţise acelaşi 
lucru. 

- Cum ţi-ai dat seama cine eram de fapt? 

- Când am terminat cazul din Charleston, m-am 
întors în Atlanta şi am răsfoit de unul singur nişte 
dosare mai vechi, care mă interesau. Zâmbi în 
colţul gurii. Când computerul a scos la iveală 
numele lui Tony, mi-am adus aminte. O privi 
îndurerat. lubita mea, de-ar fi să trăiesc o mie de 
ani, tot n-aş fi vrednic de iertarea ta! 

- Nu, Thorne, nu a fost vina ta! 

- Nu există scuze! continuă el tăios. Am fost 

orb, credeam că-i cunosc prea bine pe oameni şi 
de fapt nu ştiam nimic! Când mi-am dat seama cât 
greşisem, am renunţat la astfel de cazuri şi m-am 
specializat în drept civil - asigurări, moşteniri 

- chestii de genul ăsta! 

- Thorne! şopti Josey. Nu a fost numai vina ta... 
Părinţii... 

Ochii lui păreau mai blânzi acum. 

- Da, Josey, părinţii mei au şi ei o parte din vină, 
dar mi-am făcut-o cu mâna mea. Şi nici n-am 
învăţat din greşeli - am tras ulterior nişte concluzii 
pripite în legătură cu locul pe care-l ocupai în viaţa 
lui Maud. Am nevoie de tine să văd lumea aşa cum 
este ea; să mă ajuţi în acele momente în care 
cinismul şi prejudecățile îmi întunecă minţile! 

- Ca Elaine şi Ralph! zâmbi ea provocator. 

- Este inofensiv şi nu te poţi supăra pe el. Dar în 
seara aceea, eu am fost un nemernic. Ti-am stricat 
buna dispoziţie cu gelozia mea stupidă! 

- Şi Zoe Vinelli are partea ei de vină! spuse ea 
mâhnită. Obrajii îi păliră brusc. Thorne, am uitat 
să-ţi spun! Tony... 

- Te referi la prostia cu ziarele de scandal? 
întrebă el calm luând-o în braţe. 

Ea îl privi uimită. 

- Ştiai? 

- Da, spuse el grav. Şi i-am stricat planurile cu 
ajutorul lui Stephen. 

- Cum? întrebă ea neîncrezătoare. 

- L-am obligat să-şi semneze declaraţia în care 
tot el relata cum îl jefuise pe Stephen. Poate să-l 
trimită oricând în spatele gratiilor! zâmbi Thorne. 

- Dar Zoe ştie totul! spuse îngrijorată Josey. Cu 
siguranţă îi va povesti lui Eve Sanders şi... 

- Nu! Faţa lui deveni aspră şi ochii scăpărau 
scântei. Zoe n-o să vorbească, dacă vrea s-o mai 
ducă bine! Viaţa ei luxoasă depinde numai de 
generozitatea lui Stephen, care a început să mai 
deschidă ochii. Dar, oricum, ca să te linişteşti, vom 
povesti prietenilor experienţa ta cu închisoarea. Le 
vom spune cât de nemernic am fost. Va deveni un 
fel de poveste de iubire cu final fericit. Zâmbi cu 
bunătate. Nu-ţi face griji, dragostea mea, am 
trecut peste ce-a fost mai greu. De-acum încolo, 
totul va fi bine! 

Rămaseră aşa îmbrăţişaţi şi, pentru prima dată 
după atâta vreme, Josey se simţi în siguranţă. 

- Crezi că mă vei putea ierta vreodată pentru 
tot ce ţi-am făcut? şopti el mângâindu-i părul. 

Ea îl privi uimită. 

- Dragul meu, te-am iertat de mult! Şi dacă 
toate acestea nu s-ar fi întâmplat, poate că nu ne- 
am fi cunoscut niciodată şi n-am fi stat unul lângă 
celălalt, acum, aici. 

El zâmbi obosit. 

- Nu cred că merit vorbele tale, dar îi 

mulţumesc lui Dumnezeu pentru bunătatea cu 
care m-a înconjurat întotdeauna. Te iubesc, Josey, 
şi nu vei mai fi niciodată nefericită alături de mine. 
îţi promit! 

- Să nu mă răsfeţi prea mult! îl dojeni ea. 

- Nu există „prea mult“. Se ridică şi o duse în 
braţe până în dormitor. 

- Te porţi ca şi când ai cunoaşte foarte bine 
casa! zâmbi ironic Josey. 

- Ţi-am spus că te aştept aici de cel puţin două 
ore. Suficient ca să găsesc patul şi să mă hotărăsc; 
aveam să dorm aici, fie cu tine, fie singur în fotoliu. 

Valiza era deschisă în mijlocul patului. Cu o 
singură mişcare a braţului o azvârli pe podea şi 
îngrămădi cuvertura într-un colţ. 

- Dă-mi voie! spuse el grăbit şi începu să-i 
scoată hainele cu mişcări sigure, însoţite de 
mângâieri. Josey se agăţă de gâtul lui şi-i acoperi 
faţa şi umerii cu sărutări fierbinţi. în ochii lui se 
citea dorinţa; pe culmile plăcerii îi jură dragoste 
veşnică. Josey îşi dădu seama că, pentru ea, nu 
există bucurie mai mare. 

Târziu, cu capul pe umărul lui, spuse prozaic: 

- Mi-e foame! 

El izbucni în râs. 

- Ştii vreun magazin deschis non-stop aici, în 
oraş? 

- Probabil că există, dar cred că mai am nişte 
supă. 

Când încercă să se ridice, Thorne o strânse cu 

putere în 
braţe. 

- Pe de altă parte, însă, adăugă ea zâmbind, 
pot mânca supă oricând. Avem toată noaptea la 
dispoziţie să mâncăm supă! 


Sfarlit 


